הוועדה לביטחון לאומי, כנסת 25, פרוטוקול מספר 42, 2023-06-22 00:00

צביקה פוגל: בוקר טוב

ניר ברקת: ברוך הבא

ניר ברקת:  בואו ניכנס דרך השער הראשי, שער הכניסה למכללה

ניר ברקת:  את הביקור שלנו אנחנו נתחיל בבית מורשת, שם תקבל קצת סקירה מסגן מפקד אגף ההדרכה

צביקה פוגל: מי המפקד היום?      

ניר ברקת: אין לנו מפקד עדיין

צביקה פוגל: אבשי היה פה

ניר ברקת: הוא למעשה בנה את כל האגף והוא הקים את האגף והוא החליף כאן, הוא הכניס אותם לעידן אחר, הכול למידה דיגיטלית ולמידה מרחוק והוא הכניס גם כל מיני שיטות מדהימות

צביקה פוגל: ומה תפקידך?      

ניר ברקת: אני ראש ענף אג"מ, אני אחראי על ההכשרות

צביקה פוגל: אז אתה אחראי על כל ההכשרה המקצועית?      

ניר ברקת: ההכשרה של כל היסוד

ניר ברקת:  מה שהיה פעם קורס שוטרים, אני אחראי על כל המחלקות האלה, קורס שוטרים, שח"מ, שוטרי חובה שמגיעים אלינו, שוטרים מתקדמים, זה ההכשרות שאני אחראי עליהן

ניר ברקת:  הרבה מאוד סיירים מגויסים חדשים, מכשירים אותם מהר ומוציאים אותם לשטח

ניר ברקת:  עשינו הרבה שינויים, הקורס היה 27 שבועות, עשינו אותו 11 שבועות ועוד 16 שבועות שהם למעשה חניכה בשטח ואז זה נותן אוויר קצת לתחנות, מקבלים עוד שוטרים

גלית זיו: זו פעם ראשונה שלך כאן?      

צביקה פוגל: לא, הייתי כאן בתור מפקד יחידת חילוץ ועשינו פה ישיבה תלת יומית כזאת, פה במכללה, לפני שמונה-תשע שנים

צביקה פוגל:  היה ממש חדש אז

גלית זיו: היום אתה בא בכובע אחר

צביקה פוגל: לא ויתרתי על הכובע ההוא בקלות, אבל חייבו אותי

גלית זיו: יחידת חילוץ בהתנדבות?      

צביקה פוגל: הייתי מפקד יחידת חילוץ גולן בהתנדבות

צביקה פוגל:  ביקשתי להמשיך בתפקידי ואמרו לי שיש ניגוד עניינים, אמרתי מה ניגוד העניינים? אמרו לי לא יכול להיות שאתה כיושב ראש ועדה אחראי על המשטרה ואתה הולך להתנדב אצל המשטרה ואז יש מישהו שגם נותן לך הוראות משם

צביקה פוגל:  אמרתי שאני מוכן לחיות עם האבסורד הזה, כמו כל מילואימניק אחר, מה הבעיה? לא

צביקה פוגל:  ויתרתי, לצערי הרב

גלית זיו: אלה האנשים משכמם ומעלה, יחידות החילוץ

צביקה פוגל: עשינו להם עכשיו יום הוקרה בכנסת, כל המתנדבים של המשטרה מכל המקומות

גלית זיו: אתה יודע שבאים מכל העולם ללמוד על המתקן הזה? כי המתקן הזה בנוי בצורה מאוד חכמה, ברמה מאוד גבוהה, עם כל הפסיליטיז וכל הזמן משתדרגים

צביקה פוגל: זה בדיוק מה שבאנו לראות

צביקה פוגל:  השאלה היא, ואני אשאל אותה בעדינות, אל תיעלבי, כמה המתקן המפואר הזה באמת עוזר לנו בסוף להכשיר שוטרים יותר טובים

ניר ברקת: הוא עוזר המון

ניר ברקת:  אנחנו אירחנו פה לפני יומיים קבוצה של פנסיונרים מהמשטרה, הם היו בהלם ממה שהם ראו, זה שדרג אותנו בצורה מדהימה

צביקה פוגל: השאלה ששאלתי את גלית, המתקן המפואר הזה, שהוא באמת מפואר, או לפחות שמעתי עליו לא מעט, כלתי סיימה פה לא מזמן קורס, אפילו סיימה מצטיינת, ושמעתי נפלאות על הדבר הזה והשאלה שאני שואל את עצמי בדרך כלל במקומות כאלה עד כמה בסוף זה תורם להוציא מפה שוטרים יותר טובים

צביקה פוגל:  המתקן מפואר ואני בטוח שיש פה גם אנשי הדרכה מצוינים

כורש ברנור: הפסיליטיז, פלטפורמה של הכשרה והסמכה תהיה הטובה והאפקטיבית והיעילה ביותר

כורש ברנור:  כלומר התנאים האופטימליים לחניך ולסגל לנהל את ההכשרה

כורש ברנור:  בסופו של דבר היישום נלמד בתוך ההכשרה, זה מאוד משמעותי בנושא של ההכשרות שאנחנו מנהלים כאן, גם פלטפורמות חדשות, גם התאמה לצרכי הארגון, גם הכנה טובה יותר לקראת ה – אתה תקבל חלק מזה ואתה תראה

כורש ברנור:       שני צירים חשובים שאנחנו תמיד מתנהלים איתם בכל המקום הזה, האחד זה הצרכים הארגוניים המתפתחים, שתיים, המציאות המתפתחת

כורש ברנור:  הדור הזה שהוא שונה מהדור שלנו, מתאימים את הצרכים הארגוניים לדור הזה

כורש ברנור:  תוכל לראות פה גם חלק גדול מההכשרות, הפלטפורמות היום הן שונות

כורש ברנור:  אם פעם היה לנו לוח וגיר, היום זה פלטפורמות של לומדות דיגיטליות והרבה במרחב הדיגיטלי וטאבלטים, כי זה האזור הנוח יותר לדור הזה, זה גם מותאם לצרכים הארגוניים

כורש ברנור:  פעם היו הכשרות של שבעה, שמונה, תשעה חודשים, הבנו שההכשרות צריכות להיות מדויקות

צביקה פוגל: המשטרה היום - - -      

כורש ברנור: האתגר הגדול של משטרת ישראל היום - - -     

צביקה פוגל: אחד האתגרים שאתם צריכים להתמודד איתו - - -      

כורש ברנור: המון, אבל אחד האתגרים הכי גדולים זה האתגר של כוח אדם

כורש ברנור:  זה האתגר לטעמי המשמעותי ביותר של משטרת ישראל, גם בשימור של האנשים שלה, גם בגיוס, שיעמדו בצרכים של הארגון, הצרכים הולכים וגדלים

צביקה פוגל: אנחנו מגייסים את מי שרצינו או שאנחנו מתפשרים?      

כורש ברנור: אנחנו עושים איזונים, מתאימים את עצמנו גם לדור, אבל לא מתדפקים על דלתות המשטרה אלפים של אנשים, כי אם כן, הצרכים שלנו זה 2,000 תקנים ריקים ועוד התעצמות שאנחנו רוצים

כורש ברנור:  אנחנו צריכים לעשות את ההתאמות לדור הזה, כמובן גם בסל מקיף אחר מעבר למה שקורה פה בתוך המכללה

כורש ברנור:  מה המוטיבציה היום שיבוא מישהו למשטרה? זו שאלה שצריך לשאול את עצמנו, שכר?      

צביקה פוגל: מה הייתה המוטיבציה שלי לחתום קבע?      

כורש ברנור: זו השאלה שאני שואל את עצמי גם כן, אבל השאלות שאני ואתה שאלת את עצמנו - - -     

צביקה פוגל: המפקדים שלי שכנעו אותי שאני מתאים, נשארתי

כורש ברנור: כן, הדור הזה השתנה

צביקה פוגל: ברור לי, אני רואה אותו, יש לי נכדים כאלה כבר

כורש ברנור: לצורך העניין אני אתן לך דוגמה, אם אנחנו שואלים את עצמנו איזון בית ומשפחה, שאלת את עצמך לפני 30 שנה?      

צביקה פוגל: לא

כורש ברנור: לבוא הביתה בשישי-שבת וזהו

כורש ברנור:  שוטר היום שואל את עצמו, אני רוצה להוריד את הילדים שלו בגן בשבע בבוקר, אני בשבת רוצה להיות עם אשתי או ביום שישי לעזור לה

כורש ברנור:  אלה שאלות שאני ואתה לא שאלנו בכלל, האישה הבינה שזה לא דברים ששוטרים - - - לצורך העניין בעידן של היום, תשמע, אני רוצה לעבוד גם חלק מהזמן מהבית

צביקה פוגל: נדבר על זה, יום מעניין הולך להיות

צביקה פוגל:  אתם הולכים לתת לי את הכלים לעשות את עבודתי יותר טוב, בשביל זה באתי לפה

נועם שקל: אני אגיד לך משהו בגדול, אנחנו המפעל, מעבר למפעל פה ולמפעל בבית הספר החילי ולמפעלים שאנחנו עושים בבתי הספר ואלה שאנחנו עושים בהכשרה תוך תפקיד, אנחנו יודעים לתת הרבה דברים

נועם שקל:  השטח במצוקה שלו, אני אומר לו: תשלח את החוקר שלך, אני אשפשף לך אותו שבוע ואחזיר לך אותו, השבוע הזה הוא לא מסוגל לתת אותו, זה שוחט את המפקד

נועם שקל:  זה לא צה"ל זה לא קו-אימון, קו-אימון, זה קו קו קו קו, ובקו אתה לא מוציא בדרך כלל

צביקה פוגל: זה קו הרבה יותר קשה

נועם שקל: זה קו רצוף

צביקה פוגל: ההתמודדות שלכם, אני לא בטוח שאני כקצין צבא בכיר הייתי מצליח להתמודד

נועם שקל: אני פיקדתי על תחנה שמונה שנים

כורש ברנור: הצבא בנוי בשני צירים, ציר אפס ואחד, מלחמה ואימון

כורש ברנור:  אנחנו בסטייט אוף מלחמה במרכאות כל הזמן

כורש ברנור:  השוטר בתחנה כל יום נדרש לאירועים מבצעיים

כורש ברנור:  להיות קצין במשטרה, וגם שנינו היינו קצינים, יותר קשה ויותר מורכב מאשר להיות קצין בצבא, הרבה יותר

צביקה פוגל: בוודאי

צביקה פוגל:  יש לנו משטרה נהדרת, אני הכרתי אתכם ב-13 שנה שהייתי מפקד יחידת חילוץ

צביקה פוגל:  לפני 13 שנה היית שואל אותי על המשטרה הייתי אומר לך דברים לא נעימים לשמוע

צביקה פוגל:  אחרי 13 שנה שאני איתכם, אני בפנים, שאני לומד להכיר את זה, שאני פעם בשבוע נמצא בהערכת מצב אצל מפקד המחוז או אצל מפקד המרחב, ואני מכיר את מפקדי התחנות ואני לומד להכיר, והייתי ראש מועצה של טובא זנגרייה חמש שנים, ברור שאני חושב אחרת על המשטרה

צביקה פוגל:  אני חושב שאנחנו, כיוון שאני היום חלק, אנחנו עושים טעויות, אני רוצה לראות איך אני עוזר לנו לתקן אותם

גלית זיו: הבן אדם שיכול הכי להאיר לך את התמונה זה המפקד שלנו שהוא מפקד הכשרת נגדים, על 80% מכוח האדם המוכשר במכללה יוצא מתחת ידיו

צביקה פוגל: נהדר

צביקה פוגל:  כשישבנו וחשבנו על מי יהיו הראשונים שיקבלו את אותם 1,000 שקלים שכל המדינה מזלזלת בהם ולא מבינים שזה מאות מיליוני שקלים בסוף כשאתה לוקח 11,000 שוטרים ונותן להם עכשיו תוספת, וזאת הייתה האוכלוסייה, ובאנו ואמרנו מי נמצא במגע הראשוני עם האזרחים

צביקה פוגל:  להם קודם כל אנחנו רוצים לתת להם את השכר

ניר ברקת: מגיבים ראשונים

צביקה פוגל: נכון

ניר ברקת: הם אלה שבחזית

צביקה פוגל: קודם כל בוא נחזק אותם

צביקה פוגל:  זה לא עושה יותר מדי, אבל בסופו של דבר –      

ניר ברקת: האמן לי שהם מעריכים כל שקל שהם מקבלים

צביקה פוגל: בדיוק

צביקה פוגל:  רצינו יותר דרך אגב

גלית זיו: אחרי תקופה שלא היה כלום פתאום מגיע

יהודה פרח: תת אלוף במילואים וחבר הכנסת מר צביקה פוגל ואנשיו, חברי הכנסת מטעם הוועדה לביטחון לאומי, סגן ראש אגף ההדרכה תת ניצב נועם שקל, מפקד המכללה הלאומית לשוטרים תת ניצב כורש ברנר, מפקד הכשרות נגדית ניצב משנה אבי ורסנו, חברי ספק אה"ד במכללה, נציגי זכיין, מכובדיי כולם, בוקר טוב

יהודה פרח:       כאן במכללה הלאומית לשוטרים המאגדת בתוכה את כלל הכשרותיה של משטרת ישראל אני מתכבד לפתוח את הביקור הרשמי של חברי הוועדה לביטחון לאומי ואגף ההדרכה, המכללה הלאומית לשוטרים

יהודה פרח:  אני מתכבד להזמין את סגן ראש אגף ההדרכה תת ניצב נועם שקל לשאת דברי פתיחה ולהציג את עולם ההדרכה

נועם שקל: תודה רבה

נועם שקל:  אכן ציפינו לוועדה, בינתיים אני אגיד שאנחנו יודעים שאתה חזק בעולם יחידות ההצלה ואני הייתי מת"ק דימונה והר נגב וערבה, יחידות ההצלה, אז יש לי סיפור

נועם שקל:  איזה יום אחד בליל הסדר, דיווח על נעדר באיזה שהוא חור מדרום לבה"ד 1

נועם שקל:  אם אתה מכיר את תחנת דימונה, זה רבע מדינה פחות או יותר, מכושי רימון עד ערוער, גבול מצרים, גבול ירדן, אין סוף בתוך הדבר הזה

נועם שקל:  יחידת הר נגב השלמה מרימה את עצמה מליל הסדר ונוסעת לאתר נעדר מדרום כשאנחנו מחבקים אותם בטלפונים, מה שאפשר

נועם שקל:  23 החברים האלה עובדים לילה שלם ובסוף מוצאים בן אדם עם כוויות קור, מצילים את חייו על איזה פסגת הר ואני יש לי הערכה רבה לעולם הזה של יחידות החילוץ

נועם שקל:  אז אשריכם

נועם שקל:       הייעוד של אגף ההדרכה

נועם שקל:  אני ארוץ על הדברים ברציפות כדי שניגע בדברים העיקריים, זה למעשה הכנת הכוח בעולם שבין הפעלת הכוח לבניין הכוח

נועם שקל:  אנחנו גם עושים בניין כוח לעולם ההדרכה, אבל פה כל החברים מהמגזר היהודי תפקידם להכין את השוטרים והמפקדים לביצוע המשימה

נועם שקל:  אנחנו אחראים לקידום הלמידה בארגון וגם למימוש שלה כשאנחנו ארגון מאוד מאוד מוטה הפעלת כוח

נועם שקל:  זה אומר שבסופו של דבר למפקד במשטרת ישראל, להוציא שוטר להכשרה זה אירוע שקשה לו, זה אירוע שלוקח לו מישהו מהניידת, מישהו מחדר החקירות, מישהו מניידת הבילוש וכן הלאה וכן הלאה

נועם שקל:       האגף מבצע את כל ההכשרות באמצעות המכללה, שהיום אתה תיגע יותר בהיבט שהוא פנימה, לתוך המכללה, באמצעות הכשרות מקצועיות גם בבית הספר החילי של מג"ב שאנחנו אחראים עליהם בהיבט המקצועי

נועם שקל:  יש לנו בתי ספר מקצועיים, שיטור ימי, עיקוב, ועוד כל מיני כאלה ויש לנו את המערך הפרוס בשטח, אני אדבר על זה במילה

נועם שקל:       המבנה הוא כזה שהמכללה הלאומית נמצאת בתוך אגף ההדרכה, כל מחלקות המטה שרשומות מטה, תכנון הדרכה, מחלקת תוה"ד, מחלקת חינוך והמרכז למנהיגות, ויש לנו מערכים שכפופים מקצועית שזה מערך ההדרכה הפרוס ובית הספר החילי, אנחנו נמצאים פה בהסכם עם זכיין עד 2037, הסכם משותף, PPP, לא ניגע בזה גם יותר מדי

נועם שקל:  בסוף יש לנו אסטרטגיה שאנחנו רוצים לממש אותה באמצעות כיווני פעולה עיקריים, תיכף אני אגע באסטרטגיה, בכוונה זה בא לפני

נועם שקל:       השוטר במרכז זה לאו דווקא רק השוטר שנמצא פה במכללה, זה בעיקר השוטר המכהן בשטח

נועם שקל:  זאת אומרת אנחנו מבינים שהכשרה תוך תפקיד ושמירת הכשירות היא הערך המשמעותי יותר שאנחנו צריכים להשקיע בו אנרגיה לא פחות מזה שאנחנו משקיעים בהכשרות פה ויש פה מעל 450 סוגי הכשרות והשתלמויות שמתבצעות פה, זאת אומרת יש לנו מגוון מאוד רחב של מקצועות במשטרה, זה לא רק לוחם וקצין, יש פה מגוון

נועם שקל:  רק בחקירות יש עשרות מקצועות, זה עושה הונאה וההוא עושה הלבנת הון וזה עושה חסרי ישע וכן הלאה וכן הלאה, יש המון מקצועות

נועם שקל:       אנחנו משתדלים מאוד לשים הרבה דגש על נושא של אחריות הלומד, זה משהו שהוא יחסית חדש אצלנו בארגון, בעיקר זה היה רק הכול שהארגון נותן, אבל אנחנו מחזקים את הנושא

נועם שקל:  ניהול כשירויות, אנחנו תיכף נדבר על זה

נועם שקל:       כמובן היעדים, המדיניות, כל מה שיורד מלמעלה משפיע כל הזמן על ביצוע ההכשרות וכמובן יעד הגיוס, יעד הגיוס משפיע

נועם שקל:  זאת אומרת בסוף יובל ואבי צריכים לשבת ביחד ולהגיד: אנחנו רוצים לגייס השנה, יגיעו 2,000 איש, יגיעו 3,000 איש, יגיעו 1,500, כמה קורסי יסוד שהם הבסיס שלנו צריכים להיות פה וכל השאר, מה אנחנו דוחקים, מה אנחנו לא דוחקים, ותמיד יש איזה בארטר כזה שהשתלמויות מקצועיות לפעמים משלמות את המחיר כי הכשרות היסוד תופסות פה נפח גדול יותר

נועם שקל:       המעבר ללמידה דיגיטלית

נועם שקל:  באמת הייתי רוצה שתעצמו עיניים ותחלמו הכי רחוק, מה אתם חושבים שבהדרכה במשטרת ישראל צריך להיות וכשתפקחו אותן אני אגיד לכם שהכול יש

נועם שקל:  כי הכול יש, משטרת ישראל היא גוף שבעולם ההדרכה כולם באים ללמוד מאיתנו

נועם שקל:  אם פעם אנחנו היינו הולכים ללמוד מאחרים איך עושים, מה עושים, אני אומר לך שהיום אין גוף, לא ביטחוני ולא אזרחי שהוא גוף גדול שלא בא ללמוד מאיתנו מה אנחנו עושים

נועם שקל:  אנחנו מאוד גאים בזה

נועם שקל:  אנחנו כמובן מחזקים את הלמידה מכל מקום בכל זמן ובכל מכשיר

נועם שקל:       האסטרטגיה שלנו נקראת מהפכת הלמידה, אסטרטגיה רב שנתית, היא כוללת בתוכה המון המון תת סעיפים

נועם שקל:  אני אגיד מה בוצע, יש פה דוגמאות, אנחנו עושים שיתופי פעולה, לדוגמה עם קמפוס IL אנחנו עכשיו בשיתוף פעולה, לשוטרי משטרת ישראל יהיה אתר נחיתה משלהם בתוך קמפוס IL עם קורסים שחלקם יהיו מוכרים לגמול שהם יהיו השלמה לקורסים שמסיימים פה

נועם שקל:  דוגמה, סיימת פה קורס חוקרים אני יכול לתת לך קורס של למידת ערבית בקמפוס IL וזה משהו שאנחנו רוצים לפתח במהלך התקופה הקרובה

נועם שקל:      מדי חודש אנחנו מוציאים מארז למידה חודשי שכל שוטר בתיווך המפקד שלו צריך לעבור אותו שכולל כמה דברים, ביניהם פרויקט עדשה

נועם שקל:  פרויקט עדשה זה למידה מסרטוני מצלמות הגוף

נועם שקל:  לוקחים סרטון מצלמת גוף, בחרנו איזה ערך, בין אם הוא שירות, בין אם הוא מקצועיות, בין אם הוא כל דבר אחר, מנתחים אותו ועורכים אותו וכל חודש יוצא ליין כזה ויש פה מגוון רחב, נושאים מקצועיים שאגפי המטה, בסוף אני לא אחראי על המקצוע, אגף חקירות אחראי על חקירות, אג"מ אחראי על השיטור וכן הלאה, הם צריכים להביא את הערך המקצועי ואני צריך לתרגם את זה להדרכה

נועם שקל:      אנחנו לא נלאה אתכם בזה, אבל כמובן כל המשחוק למינהו נמצא כבר בתוך ההדרכה, סריקה אפשר לבצע, אנחנו עושים כל מיני משחקים תוך כדי תחרויות וכל מה שקשור

נועם שקל:       בהקשר של שמירת הכשירות, אחד הדברים שהתחלנו איתם השנה הזאת זה עניין של אימוני היחידות

נועם שקל:  אימוני היחידות זה אומר שכל תחנת משטרה הייתה מגיעה לפה בקבוצות של 25 כל פעם, עם קצין אחד, כדי שהשגרה תמשיך, והיו מבצעים איזה שהוא יום של שמירת כשירות, אנחנו לקחנו את היום הזה והקמנו פה, המכללה והאגף, יחידה שיוצאת לשטח ועושה להם את האימון בתוך התחנה שלהם תפור למידותיהם

נועם שקל:  זאת אומרת יושבים עם המת"ח, מה אתה רוצה בעולם המקצועיות, מה אתה רוצה בעולם הכשירות, מה אתה רוצה בעולם קרב המגע, מה אתה רוצה, בונים יום ואז באים ומאמנים אותם תוך כדי יום העבודה

נועם שקל:  זאת אומרת שוטר מתאמן, חוזר לניידת, באה הניידת השנייה, יוצא החוקר מתאמן וככה לצורך העניין אימון שהיית מבזבז עליו 12 שעות כולל הלוגיסטיקה וכו' ויום עבודה שלם, לא משלמים ימי עבודה, רק האירוע הזה כשלעצמו זה בערך 10,000 ימי עבודה בשנה למשטרת ישראל

נועם שקל:      מה עשתה המכללה בעולם המעבר להכשרות היברידיות

נועם שקל:  אז יש פה מגוון של דוגמאות

נועם שקל:  אין למעשה קורס ליבה אחד שמפקד המכללה לא עשה בו שינוי לקורס היברידי

נועם שקל:  זאת אומרת אם היית בא פעם לקורס יסוד של 29 שבועות רצופים פרונטליים עם חניכה, היום אתה בבאלקים כאלה ואחרים נמצא נטו 11 שבועות במכללה, כל השאר מתבצע בלמידה מעשית, למידה תוך תפקיד, למידה דיגיטלית, למידה עצמית וכן הלאה וכן הלאה

נועם שקל:  זה מאפשר א', למידה יותר נכונה, למיטב הלקחים שהבנו ו-ב', אני מאפשר לשוטר ללמוד תוך כדי תפקיד ולמעשה גם התחנה, אני מחזק את התחנה בכוח אדם

צביקה פוגל: ומתי הוא מוגדר בתור כשיר להיות סייר?      

נועם שקל: הוא יכול להיות מספר שתיים בניידת אחרי שבעה שבועות

נועם שקל:  מספר אחד זה רק כשהוא מסיים את ההכשרה כמעט

צביקה פוגל: בתום ה-27 שבועות?      

נועם שקל: כן, בתום ה-27 שבועות, טיפה לפני, אנחנו עושים לו כל מיני תרגילים בסוף הקורס, אבל ככלל מספר שתיים אחרי שבעה שבועות, אנחנו מוציאים אותו לחניכה ראשונה

נועם שקל:       כמובן הסבות נגדים, שזה גם אירוע כי יש לנו מג"ב שרוצה להיות כחול ויש לנו בלש שרוצה להיות חוקר ויש לנו סייר ש – יש המון המון דברים ופה זה מקצועות שונים, כמו שאמרתי

נועם שקל:       בהסבות קצינים עשינו אפילו תהליך הפוך, כי איגוד פוטנציאל של הסבות קצינים הוא הרבה יותר מורכב ולכן אנחנו מתחילים בחניכה ורק אחרי זה באים לקורס

נועם שקל:  זאת אומרת אתה מתחיל בחניכה כדי שהשטח גם יבין שאתה לא לוחץ על כפתור ומשה יכול להיות קמ"ן

נועם שקל:  לא, זה לא עובד ככה, כי אחרת יש לנו טעויות ושגיאות וכו'

צביקה פוגל: ובסוף חמישה-שישה השבועות האלה של חניכה?      

נועם שקל: הוא יכול להיות ממלא מקום עד שהוא בא לעשות את השבועיים - - -      

צביקה פוגל: אבל זה שחנך אותו יכול להגיד שהוא לא מתאים?      

נועם שקל: לגמרי

נועם שקל:  גם בעולם המטה, הכשרות המטה והכשרות תומך מבצעים מה שנקרא, ביצענו הרבה דברים שהתקיימו פה, הפכו להכשרות שבחלקן דיגיטלי מלא, למעט כשאולי באים למבחן או דברים כאלה

נועם שקל:      ימי עיון

נועם שקל:  יש שמירת כשירות, לדוגמה אני אתן את מה שכולנו אוהבים, על כל מכשירי האכיפה שיש לאגף התנועה

נועם שקל:  לדוגמה הממל"ז, מד המהירות, אם אתה לא עושה יום כשירות בשנה אתה לא יכול להעיד בבית משפט ואתה לא יכול לבצע

נועם שקל:  כך יש לך בלו"פ מאות שוטרים שצריכים לעשות את זה ולצורך העניין זה גם כמות גדולה וגם צריך לאפשר לשטח כל הזמן, לא משנה מה הפוטנציאל, כל הזמן לבצע

נועם שקל:  זה יום עיון שהוא דיגיטלי מלא, מבחן ואז הוא עושה את שמירת הכשירות שלו וכו'

נועם שקל:      תהליכי חניכה כולל ההיבט הניהולי שלהם

נועם שקל:  תהליכי החניכה זה משהו שמאוד קשה לעשות אצלנו כי למעשה אנחנו נשענים על חונכים שהם אנשים מהשטח, הכשרנו אותם, בסופו של דבר הם צריכים למלא על כל חניך וחניך מה הוא עשה, לאן הוא התקדם, וזה בקשר גם עם הסגל וגם צריכים לנהל את זה, שזה לא פחות חשוב

נועם שקל:  זאת אומרת צריך לבצע, צריך למלא את הדוח, אבל בסוף צריך את ההיבט הניהולי וההיבט הניהולי זה משהו שפיתחנו לאחרונה, זה קיים בכל המערכות שלנו

נועם שקל:       לעניין הערכת הדרכה

נועם שקל:  עד לפני שנתיים נשענו על מה שאנחנו שומעים מהחניכים פלוס משובים, זה מה שקורה ברוב המקומות גם בארגונים הנוספים

נועם שקל:  מזה שנתיים אנחנו עושים הערכת הדרכה של משובי שטח כשאת משובי השטח ממלא גם החניך עצמו אל מול ההכשרה, לא רק אל מול הסגל

נועם שקל:  אחרי שלושה חודשים שאתה בתפקיד האם ההכשרה מתאימה, עשתה, נתנה לך את כל מה שאתה רוצה והמפקד הישיר שלו אומר האם החזרתם לי את השוטר או את הקצין עם ההכשרה המתאימה ועם הערות

נועם שקל:  זה משוב הרבה יותר אמיתי, נותן לנו הרבה יותר נתונים, אנחנו משתמשים בו לטיוב ההדרכה

נועם שקל:      מדידת הכשירות זה דוח שיוצא, קודם כל דוח בדחיפה, אנחנו יודעים לתת לכל קצין שאחראי על יחידה במשטרת ישראל דוח בדחיפה מדי ראשון לחודש, זה מצב הכשירות שלך

נועם שקל:  קודם כל הכשירות המבצעית, ירי, פלפל, טייזר וכל מה שעשית, ברור

נועם שקל:  אנחנו נכנסים בעניין הזה לדוח שייתן לנו גם מדידת מקצועיות וגם מדידת פעילות חינוך

נועם שקל:  אני תיכף אסביר איך אנחנו עושים את זה, זה קצת יותר מורכב

נועם שקל:  הלוואי שיכולתי להגיד למפקד: השוטר שלך מספיק ערכי

נועם שקל:  זה מדד שמאוד מאוד קשה לעשות אותו אז אנחנו מתעסקים עם המספרים

נועם שקל:       זה נראה טוב, אבל זה איזה שהוא אירוע שאנחנו יצרנו לעצמנו

נועם שקל:  מבחינת מערכות ללמידה מרחוק, יש לנו מערכת למובייל, יש לנו מערכת למחשב האדום, המערכת שלנו, ויש לנו מערכת שעובדת ברשת השחורה, אבל אלה שלוש מערכות שונות

נועם שקל:  החניך לא יודע את זה, אנחנו יודעים את זה, אנחנו עובדים הרבה יותר קשה, אני מעריך שבטווח זמנים כזה או אחר אנחנו נצא למכרז מסודר ונכניס מערכת שלוקחת הכול וגם תעשה אינטגרציה עם כל מערכות ה-HR של משטרת ישראל כך שנוכל לנהל את זה בצורה סדורה

נועם שקל:  אבל ככלל כרגע, גם בשלבים אלה, אנחנו עושים הכול, כולל מבחן הידע הארגוני, הכול עשינו בלמידה דיגיטלית מרחוק במובייל של השוטרים

נועם שקל:       המספר הזה, אני מאוד אוהב אותו, בשנת 2021 כשהכנסנו את המערכות, עוד לפני שהתחלנו את מהפכת הלמידה, היו בערך 6,000 כניסות למערכות שרובם זה אני והחבר'ה שלי, כי עשינו ניסויים על המערכת

נועם שקל:  ב-2022 התחלנו לראשונה בספטמבר את מבחני הידע במערכת ואז היו לנו 300,000 כניסות למערכת של 26,000 שוטרים שונים

נועם שקל:  את השנה הזאת אנחנו מסיימים עם מעל עשרה מיליון כניסות לחומרים ואנחנו מבינים שהארגון שינה תרבות

נועם שקל:  לשנות תרבות זה מאוד מאוד קשה, לשנות לתרבות של למידה עצמית זה מאוד מאוד קשה

נועם שקל:       כמובן לשוטרים יש חומרים זמינים בכל נושא, בכל מקצוע ובכל מקצוע הוא יכול לראות תמיד את החומרים שלו

נועם שקל:  אנחנו נכנסנו גם לעניין הזה של לומדות חובה

נועם שקל:  אני תיכף אדבר על הלמידה בדחיפה ולמידה במשיכה, אבל יש לומדות חובה

נועם שקל:  כל רבעון שוטר צריך לעשות לומדה

נועם שקל:  הלומדות נקבעות על בסיס השיח מול המפקדים ומול אגפי המטה

נועם שקל:  אגף ההדרכה יודע הרבה, אבל לא מחליט לבד את זה, זאת אומרת המת"חים אומרים: חבר'ה, אני צריך חיזוק בסמכויות, אז השנה הזאת נתנו מענה חזק מאוד בעולם הסמכויות

נועם שקל:  זה עובד מצוין, הביצוע הוא ביצוע ברמה כמעט של 95% ארגוני

צביקה פוגל: יש לכם שיח כזה עם מפקדי התחנות?      

נועם שקל: לגמרי, קבוע

נועם שקל:  רלוונטיות זה הדבר הכי קריטי בהדרכה

נועם שקל:  דיברתי על ימי העיון הדיגיטליים ומערכי ההדרכה, לא נחזור על זה

נועם שקל:  מבחני הידע שקרו פעם שנייה, אני מאמין שימשיכו

נועם שקל:       לעניין החוקרים, ביקשו חטיבת החקירות ואנשי החקירות מהשטח, הם אמרו: חבר'ה, כל פעם נכנס חוקר חדש, עד שהוא עובר איזה שהיא השתלמות, עד שהוא עובר משהו, לוקח המון המון זמן, ארגנו ערכה של סרטונים של עד שלוש דקות של כל מיני דברים שהם בבסיס של הבסיס של עבודת החוקר

נועם שקל:  חוקר יכול לעשות למידה עצמית, יכול להיות מתווך לו על ידי מפקד כל מה שהם רוצים, זה מונגש

נועם שקל:      מארזי למידה מבצעיים, מה שאני אוהב לקרוא לו תדרוך המונים

נועם שקל:  כך מבצע מירון, כך מבצעים גדולים

נועם שקל:  אתה רוצה להעביר המון ידע להמון אנשים וידע מדויק ומסודר, זה אירוע

נועם שקל:  אנחנו בונים את המארזים האלה כמובן יחד עם האגפים והיחידות המקצועיות, אין משהו בארץ שמתקילים אותנו, וגם בטווחי זמנים קצרים, שאנחנו לא בונים מארז

נועם שקל:  הבחירות שיבואו או כל דבר כזה שהוא מבצע של תדרוך המונים מקבל מארז למידה מבצעי שאני יכול גם להגיד מי נכנס, כמה נכנסו, מה עשו, כמה זמן צפו וכו'

נועם שקל:       פיתוח מקצועי ליחידות שטח

נועם שקל:  זה בקשות אישיות של מפקדים מהשטח

נועם שקל:  יכול לפנות אליי ממ"ר מסוים, מפקד מרחב, שאומר שהוא רוצה לציר האג"מ שלי משהו והוא יקבל ואנחנו ניתן לו את זה רק לאנשים שלו ואם אג"מ ירצה הם יפתחו את זה, אבל זה מפותח בנפרד

נועם שקל:       קצת בנושא שיטות למידה ומאמנים וכו'

נועם שקל:  אנחנו מאוד מיינדד בעניין הזה

נועם שקל:  אני חושב שאנחנו גם יחסית גוף שמתקדם מאוד, אנחנו עושים תרגולים בעולם ה-VR ואנחנו מפתחים, יש לנו כמה כיווני פעולה, חלקם טקטיים, חלקם גם מקצועיים וחלקם קבלת החלטות

נועם שקל:  זאת אומרת בעולם ה-VR יש אין ספור דברים, ראינו אין ספור דברים

נועם שקל:  אנחנו עובדים כרגע עם שתי חברות שנותנות לנו מענה ולקראת סוף השנה הזאת אני מאמין שניכנס לעוד כמה חברות וגם להיבטים מקצועיים נוספים

נועם שקל:       לעניין ביצוע תחקירים, זה תהליך שאני חושב שהוא היה יותר חלש בארגון

נועם שקל:  מי שמבצע תחקירים זה מפקדים, לא אנחנו

נועם שקל:  מדור התחקירים שהוא המדור המתודי שייך לאגף ההדרכה, אנחנו מאפשרים היום, בגלל שאנחנו מבינים שגם פה קשה מאוד לאנשים לראות ספר ולקרוא אותו צריך ממש לתרגם להם את זה

נועם שקל:  אנחנו פיתחנו יכולות בתוך מדור תחקירים שגם פה הרבה ארגונים, לדוגמה בדו"צ שהיה ביחידת אגוז אנחנו נתנו סיוע בסימולציה שבוצעה שם

נועם שקל:  למעשה מדור תחקירים מבצע כל מיני תחקירים של אירועים שקרו, בין אם זה שוטר שנפגע בגלל שהוא לא היה מצויד וכו', להבין בדיוק מה קרה ועושים סימולציה מלאה של האירוע

נועם שקל:  הרבה אירועים שהיו לנו עם אנשים עם מוגבלויות בהיבט של בריאות הנפש, לצורך העניין נתנו לקט של אירועים כאלה וכו'

נועם שקל:       (הקרנת סרטון)

נועם שקל:  אני לא אראה את כל זה, גם בטיחות

נועם שקל:  אני כן אראה את השיטה, את הצוות הזה שהוא צוות ייחודי כרגע למדור תחקירים, צוות שלמעשה ההכשרה שלו היא של אנימטורים ועושים לכידת תנועה

נועם שקל:  ברגע שאני לוכד את התנועה אני יכול לעשות כל דבר כמו שהוא קרה במציאות

נועם שקל:  זה לדוגמה משהו לתחקיר שראינו איך הוא הסתובב בתוך הדירה, מבצעים עריכה ואז אתה רואה את זה בתוך התחקיר

נועם שקל:       במירון עשינו פעם ראשונה מאמן מפקדים בטכנולוגיה של מציאות רבודה, AR

נועם שקל:  לאירוע הזה ספציפית הגיעו מכל הארגונים במדינת ישראל, מכולם כולל כולם, כדי ללמוד את הדבר הזה

נועם שקל:  זה למעשה לחיות בתוך האירוע על מלא

נועם שקל:  אני לא אלאה יותר מדי, אני מעריך שהפיילוט שעשינו יימשך להמשך גם

נועם שקל:       החזון שלנו זה למידה במשיכה

נועם שקל:  אנחנו עושים הרבה למידה בדחיפה, דוחפים

נועם שקל:  אם תגיד לי מה אני רוצה שיהיה, אני רוצה ששוטר יקום בבוקר ויגיד: אני רוצה להתחדד בעולם הזה, אני יודע איפה למצוא, אני יודע איך לעשות ובצורה פרואקטיבית יעשה את זה

נועם שקל:  זה בשיטה של אנשים שנמצאים בקו כל הזמן, קשה מאוד

נועם שקל:  זאת אומרת השוטר חושב: אני באתי למשמרת, מסיים את המשמרת, זה הרבה יותר מורכב

נועם שקל:  זה קורה ביחידות מסוימות, יותר קל, אבל אחריות הלומד

נועם שקל:       אמרתי, מערכת למידה שהיא אינטראקטיבית לכל המכשירים והרשתות

נועם שקל:  זה משהו שכבר קיים

נועם שקל:  אחד הדברים שאנחנו למדנו מוועדת מירון זה שיש המון הכשרות פונקציונליות תוך תפקיד

נועם שקל:  לדוגמה יום עיון לקראת מירון

נועם שקל:  עשה ממ"ז צפוני יום עיון לקראת מירון, מה קורה עם זה, מה היה שם, מי היה שם, איפה זה רשום הדבר הזה

נועם שקל:  זה הכשרה לכל דבר, זה הדרכה לכל דבר, אבל אנחנו יצרנו איזה שהיא יכולת לנהל את זה

נועם שקל:  עשינו איזה שהוא פיילוט קטן במצעד הגאווה בתל אביב עכשיו ואנחנו ממשיכים בכמה דברים בעולם החינוך כי גם את פעילות החינוך אני יכול למדוד ככה וכן הלאה

נועם שקל:  אני מקווה שאנחנו נכניס את זה בצורה חזקה בימים הקרובים

נועם שקל:       קורסים דיגיטליים מלאים לגמול השתלמות

נועם שקל:  שוטרים משלמים הרבה כסף והולכים ללמוד במתנ"סים עלומי שם שטויות במיץ עגבניות בשביל לסיים את השעות שלהם לגמול השתלמות במקום שאנחנו ננגיש להם קורסים איכותיים למקצוע שהם צריכים ללמוד שזה שיטור

נועם שקל:  אז אנחנו עושים השתדלות גדולה

נועם שקל:  אמרתי, זה בשת"פ עם קמפוס IL, אני מקווה שגם האוצר וגם תכנון שכר אצלנו לא יקשו מדי ואנחנו נצא לזה, זה כבר מוכן

נועם שקל:      קהילות מקצועיות זה גם משהו שמתגבש לאט לאט

נועם שקל:  זה יותר קל ביחידות יותר קטנות, חבלה וכו', אנחנו צריכים לעשות את זה גם במקומות האחרים

נועם שקל:       זהו, נתתי סקירה בבריף

נועם שקל:  נמצאים פה כל מי שצריך להיות פה, גם ממטה האגף וגם מהמכללה, כך שיהיה אפשר לשאול

נועם שקל:  תכננו לכם יום מאוד מעניין וטוב ואני שם אתכם בידיים של האנשים הטובים ואנחנו כמובן עושים כמה מפגשים בדרך

נועם שקל:       אני אתן לך איזה תשורה

נועם שקל:  קודם כל אנחנו מאוד שמחים שבאת - - -     

צביקה פוגל: לפני התשורה יש לי גם כן כמה מילים ברשותך

צביקה פוגל:  אני רוצה לעשות תיאום ציפיות קטן יחד איתכם ואני אגיד לכם קודם כל תודה

צביקה פוגל:  תודה על זה שאתם מארחים אותנו, תודה על זה שאתם איתנו, ואני אומר את התודה הזאת מראש בשביל דבר אחד, תיפתחו ותנו לנו ללמוד

צביקה פוגל:  לוועדה שאני עומד בראשותה יש שני תפקידים עיקריים, לחוקק ולבקר ולפקח

צביקה פוגל:  עבור ארבעה גופים עיקריים, חמישה, אבל החמישי עוד לא נגענו בו, משטרה, משטרת ישראל, כיבוי והצלה, שירות בתי הסוהר והאגף לרישוי כלי ירייה

צביקה פוגל:  יש גם את הסיירת הירוקה, עוד לא הגענו אליה, אבל נגיע גם אליה

צביקה פוגל:       התפקיד שלנו כוועדה הוא לחוקק את החוקים שיסייעו לאותם גופים לבצע את תפקידם בצורה הטובה ביותר, אם זה מה הם יכולים לעשות ואם זה מה מגביל אותם לעשות

צביקה פוגל:  הדבר השני הוא לפקח ולבקר על הפעולות האלה כדי לראות שבאמת הם עומדים בסטנדרטים הנדרשים

צביקה פוגל:       אני התעקשתי מאוד לקבל את התפקיד הזה של יושב ראש הוועדה

צביקה פוגל:  יכולתי לקבל תפקידים אחרים אבל העדפתי כרגע, לאור חוסר ניסיוני, אני ירוק בכנסת, לעשות את הדברים שנראים לי יותר נכונים

צביקה פוגל:  כששאלו אותי מה תהיה הגדרת הצלחה מבחינתך אמרתי שהייתי רוצה שבסוף הקדנציה אחרי ארבע שנים יבואו אתם והגופים האחרים ויגידו: נתת לנו את הכלים ואת האפשרות להיות יותר יעילים ועם הרבה יותר גאווה

צביקה פוגל:  אז אם אתם רוצים שזה מה שיקרה תעזרו לי לעזור לכם

צביקה פוגל:  אני פה היום רק בשביל זה, אני רוצה לצאת מפה ומחר בבוקר כשאני הולך למקומות אחרים יש לי רקע שאתם נתתם לי אותו

צביקה פוגל:       זה שחבריי בחרו לא להצטרף לסיור הזה כי הוא ביום חמישי זאת בעיה שלהם, זה בסדר, אני יכול להגיד לכם שאפילו לעתים בהצבעות אני שואל מי בעד והיד היחידה שלמעלה זה אני, או מי נגד, זה עדיין אני

צביקה פוגל:  אבל זה בסדר, זה חלק מעבודת חברי הכנסת, כל אחד יבחר לעצמו מה הוא רוצה לעשות ואני מבין שלאחרים יש עיסוקים לא פחות חשובים, אני לא מזלזל בזה

צביקה פוגל:  אני בחרתי להשקיע את היום הזה להיות פה איתכם כדי ללמוד, תנו לי את הכלים לעשות את העבודה שלי יותר טוב, זה בשבילכם, לא בשביל אף אחד אחר

צביקה פוגל:  תודה רבה

נועם שקל: זה שי הבית מה שנקרא, הדרך הטובה ביותר ללמד בני אדם ולשמש להם דוגמה, המטבע של אגף ההדרכה שהוא גם הסמל

נועם שקל:  ראש האגף הקודם היה נותן לך הרצאה שלמה על הינשוף, אני שמח שיש סמל

קריאה: ללמד בני יהודה קשת

נועם שקל: זה עשוי מעץ זית, זה סמל האגף

נועם שקל:  תודה רבה שבאת

צביקה פוגל: תודה רבה לכם

נועם שקל: לעניין ההערה שלך, היא מאוד נכונה

נועם שקל:  אני יכול להגיד, לא רק בתור אגף ההדרכה, אני חושב שגופי האכיפה ובראשם משטרת ישראל חוזרים הביתה הרבה מאוד ימים מתוסכלים בהיעדר אמון הציבור שאני חושב שמגיע להם

נועם שקל:  קשה לנו מאוד לסגור את הפער הזה של אמון הציבור

נועם שקל:  יש הרבה דברים שקשורים אלינו, שאנחנו צריכים לטפל בהם, אבל יש איזה שהיא הרגשה שברמה המוניציפלית האמון יותר גבוה וברמה הלאומית הרמה נמוכה

נועם שקל:  אני מדבר על ההנהגה

נועם שקל:       זה ממני, לא עשיתי פה איזה סקר של אנשים, אני הייתי מפקד תחנה שמונה שנים, ביניהם אשדוד היפה, חמש שנים, תחנה שהיא סופר גדולה ומשמעותית, כשהייתי מסתובב ברשות הייתי עם ראש העיר, זה פער שאני לא מצליח לראות איך מצליחים לסגור אותו

צביקה פוגל: זו המשימה של שנינו

נועם שקל: זה שוטרים חוזרים כל יום הביתה עם התסכול הזה, עם התמונות בטלוויזיה, עם ההצהרות של כל מי שרוצה, זה או מקלדות או מיקרופונים, זה היינו הך, וזה משהו שצריך לעזור לנו לטפל בו

יהודה פרח: הכשרת נגדים בראשותו של ניצב משנה אבי ורסנו שהוא מקיים עבורכם את הסיור היום הינה הכשרה אחת מבין שלוש ההכשרות הגדולות המתקיימות במכללה הלאומית לשוטרים ולצדה הכשרות קצינים והכשרות קצינים בכירים

יהודה פרח:  כעת נצפה בסרטון הממחיש את מפעל העשייה שנקרא המכללה הלאומית לשוטרים

יהודה פרח:  צפייה מהנה

יהודה פרח:       (הקרנת סרטון)

צביקה פוגל: לפני שאתה ממשיך, שאלה

צביקה פוגל:  מי שמגיע לפה להיות מדריך או קצין הדרכה זה במסלול הקידום או זה לפני פרישה?      

כורש ברנור: קודם כל זה לא במסלול הפרישה

צביקה פוגל: אתה מבין למה אני מתכוון

כורש ברנור: כן

כורש ברנור:  הוא מגיע לכאן במסגרת המסלול לקדנציה, בין שנתיים לארבע שנים, במסגרת מה שאנחנו מגדירים הטובים להדרכה כי לפה צריכים להגיע הטובים והראויים, אז הוא גם משתלב

כורש ברנור:  לא הגענו למצב הרצוי באופן אופטימלי, אבל גם בנושא של קידום, הקצאות למרכזי הערכה, יציאה לפו"ם ועוד סל תגמולים כי מי שצריך להגיע הוא הטוב והראוי ביותר כי הוא מכשיר את הדור הבא

נועם שקל: יש עוד הרבה מה לעשות בהקשר הזה

נועם שקל:  המשטרה עדיין לא איתנו בחלומות שהמדריך מסיים פה וצריך לקלוט אותו לתפקיד אחד, שניים, שלושה כי זה קידומי

נועם שקל:  אנחנו עדיין לא שם על מלא, זה עדיין במלחמות כל הזמן

נועם שקל:  זה לא שעון שוויצרי

נועם שקל:  במג"ב זה שעון שוויצרי, באת לקדנציית הדרכה אתה יודע שאתה הולך לתפקיד מקדם וזה עובד על מלא

נועם שקל:  במשטרה הכחולה זה מגמגם

יהודה פרח: אני אעבור על הלו"ז לפני שאני מעביר את המקל לבית המורשת

יהודה פרח:  אנחנו עכשיו בביקור מודרך בבית המורשת, לאחר מכן שיטור דיגיטלי, ב-11:35 עד 12:30 תצוגת תכלית של הכשרת נגדים, 12:30 עד אחת סימולטור ירי, 13:15 עד 13:50 ארוחת צוהריים, לאחר מכן סיכום ודיון

יהודה פרח:      אני מתכבד להזמין את סגנית מפקד בית המורשת, פקד מירי אפרים, לתחילת ההדרכה, סיור מהנה

מירי אפרים: בוקר טוב לכם, ברוכים הבאים לבית מורשת משטרת ישראל

מירי אפרים:  בית המורשת סמוך למכללה הלאומית לשוטרים וקיים משנת 2015, הוא קיים בסמוך להקמת המשטרה

מירי אפרים:  מוזיאון המשטרה מספר את הסיפור שלנו, של משטרת ישראל, כמו שהוא משתקף בהיסטוריה של מדינת ישראל

מירי אפרים:       קצת על המקום

מירי אפרים:  בית המורשת עובד בשני צירים מקבילים

מירי אפרים:  ציר אחד כלפי פנים, אל תוך הארגון, בעצם כל חניך בהכשרה במכללה צריך לעבור כאן לסיור כחלק מתיק היסוד של ההכשרה

צביקה פוגל: כל קורס?      

מירי אפרים: כל קורס, כל הכשרה

מירי אפרים:  המכללה מקפידה שזה יהיה בעיקר בקורסים הזוטרים ביותר, ממש שער הכניסה לארגון

מירי אפרים:  חשוב מאוד שכל שוטר יכיר את המורשת של הארגון שלו, את ההיסטוריה, וגם ההדרכות הן מותאמות, הן נעות סביב ציר הערכים, ערכי משטרת ישראל

מירי אפרים:  הציר השני, המקביל אליו ולא פחות חשוב, זה ציר כלפי חוץ

מירי אפרים:  למעשה אנחנו מארחים פה קבוצות של אזרחים בכל הגילאים, ממש, החל מתלמידי בית ספר, גני ילדים ועד גמלאים ובכירים ומכל קצוות קשת האוכלוסייה, כולל צרכים מיוחדים

מירי אפרים:  אנחנו יודעים להתאים את ההדרכות שלנו לכל הגילאים ולכל קבוצות האוכלוסייה שמגיעות לפה

מירי אפרים:      יש לנו אתר מורשת מאוד מאוד פעיל, יש לנו שם פרסומים כתובים, אנחנו עושים פעילויות בימי שיא, כולל בחופשת הקיץ

מירי אפרים:  הזכיר סגן ראש האגף את הנושא של אמון הציבור, כאן בחלקת האלוהים הקטנה שלנו בדיוק על זה אנחנו עובדים, אנחנו מארחים פה קבוצות וגם בפעילות וימי שיא בחופשות הקיץ, בחגים וכדומה

קריאה: אלפי אזרחים

מירי אפרים: כן, הרבה אזרחים

מירי אפרים:  יש לנו תצוגות של כל ענפי המשטרה המקצועיים, מאוד מאוד מרשים

צביקה פוגל: אתם מעדכנים את המורשת, אחת לשנה, אחת לשנתיים? הרי נוצרת פה מורשת נוספת

מירי אפרים: האמת היא שהעדכון נעשה באמצעות ההדרכות

מירי אפרים:  המוזיאון כשלעצמו הוא מאוד מאוד מרשים, מאוד יפה, הוא מעוצב ואין שום דבר שמשתווה להדרכה

מירי אפרים:  יש לנו פה, כל הצוות שלנו, הצוות של המדריכים, הם כולם אנשי משטרה וזאת אמירה של ראש המדור, כל אחד חייב להיות פה איש משטרה עם ניסיון

מירי אפרים:       אני עצמי התחלתי את דרכי במשטרה כחוקרת, הייתי חוקרת 14 שנים

מירי אפרים:  אז כולנו אנשי משטרה עם ניסיון ואנחנו מעדכנים את המורשת באמצעות הניסיון האישי שלנו והפרשיות שאנחנו מדברים עליהן

מירי אפרים:  אנחנו עושים פה סיורי בוטיק שמותאמים גם לתכנים מסוימים

מירי אפרים:       זהו

מירי אפרים:  אז ברשותך אנחנו נתחיל בסיור, אני רוצה להזמין את המדריך הבכיר ביותר שלנו, את אלי מגידיש

מירי אפרים:  רנ"ג אלי מגידיש, בבקשה

אלי מגידיש: בוקר טוב

אלי מגידיש:  אני משרת במשטרה 41 שנה, אני למעלה מ-36 שנים הייתי חבלן והיום אני מדריך כאן בבית המורשת ואני מזמין אותך עכשיו לסיור טעימות, סיור שישאיר לך טעם של עוד כדי שתחזור ותספר להם מה הם הפסידו והם יחזרו לכאן לביקור נוסף

אלי מגידיש:       כאן הכול התחיל, בתנ"ך

אלי מגידיש:  28 פעמים השוטר או מילה אחרת, שומר, מוזכר בתנ"ך וכולם מכירים את המשפט הזה, שֹׁפְטִים וְשֹׁטְרִים תִּתֶּן לְךָ בְּכָל שְׁעָרֶיךָ

אלי מגידיש:  לא רחוק מכאן יש לנו, בעמק האלה, התגלה אתר ארכיאולוגי שנקרא חרבת קיאפה

אלי מגידיש:  הארכיאולוגים טוענים שהוא מתוארך לתקופת דוד, לתקופת המלוכה, השכבה התחתונה ביותר שלו זה התקופה הישראלית, אין ספק שהוא נבנה בתקופת המלוכה, וכשאתה מגיע לאתר הזה אתה רואה חומה, עיר מוקפת חומה, ובכניסה לשער יש אומנות שיושבים שם השופטים והשוטרים

אלי מגידיש:       בימי קדם רוב העם הוא חקלאי, העיר היא עיר קטנה, מגיעים פעם בשבוע לעיר לעשות את עסקאות החליפין, לתקן את הפרסה של הסוס וכל מיני דברים כאלה, ומגיעים גם לשופט להידיין

אלי מגידיש:  השופט יושב באומנה, לא כמו היום שתגיע לעוד דיון ועוד דיון, באותו יום הכול נסגר וצריך לכתוב אחר כך את פסק הדין

אלי מגידיש:  מי יכתוב את פסק הדין? יכתבו אותו על שטר ומי שכותב אותו זה השוטר

אלי מגידיש:       צוחקים עלינו שאנחנו לא יודעים לקרוא ולכתוב, אנחנו הראשונים שידענו לכתוב וגם הראשונים שידענו לקרוא כי אנחנו היינו אלה שקוראים בתורה כשהתחילו עם העניין הזה

אלי מגידיש:  היום אולי אנחנו לא יושבים יותר בשערים האלה, אנחנו נמצאים בשערים אחרים, אנחנו נמצאים בהפגנה דתיים חילוניים, כן רפורמה, לא רפורמה, דרוזים, טורבינות, בכל מקום

אלי מגידיש:  השער אולי הוא לא כמו השער של האומנה, אבל אנחנו נמצאים שם, אז שֹׁפְטִים וְשֹׁטְרִים תִּתֶּן לְךָ בְּכָל שְׁעָרֶיךָ עדיין רלוונטי

אלי מגידיש:       דבר אחרון, בעברית

אלי מגידיש:  בימי קדם כשהיו מגיעים לשער אז פתאום איזה מישהו היה בא וקונה כבשה תמורת ילדה ונהיה בלגן והוא קורא לשכנה שלו והשכנה קוראת ונהיה בלגן, מה נהיה לנו בשער? שערורייה

אלי מגידיש:     בנקודה הזאת אני קורא את חשיבות המודיעין

אלי מגידיש:  חשיבות המודיעין, כמה מודיעין זה דבר חשוב

אלי מגידיש:  משטרת ישראל נולדה מתוך משטרת המנדט

אלי מגידיש:  כשהבריטים מגיעים הם מקימים כמה משטרות, הם מקימים את משטרת המנדט שהיא משותפת לכולם והם מקימים את משטרת היישובים העבריים שהייתה מיועדת רק לאוכלוסייה היהודית והם מקימים שתי משטרות שהן מעין משטרות משמר גבול, הם מקימים את משטרת תל אביב, לקראת 1948 הם מחלקים את משטרת ירושלים למשטרה ערבית ומשטרה יהודית

אלי מגידיש:  בקיצור ב-31 שנים היו פה משטרות יותר משנים, אני חושב

אלי מגידיש:       יש כאן תמונה משנת 1938, כנראה שהיה איזה שהוא ביקור חשוב בתחנת פתח תקווה, אנחנו רואים שכולם מצטלמים, רואים כאן שוטרים בריטים, שוטרים ערבים, שוטרים יהודים, אנחנו רואים את כולם, אבל אנחנו רואים שמישהו טרח לרשום מספרים, אחת, שתיים, שלוש, ארבע, מי זה? מישהו עשה את זה

אלי מגידיש:  האמת היא שאנחנו לא יודעים כי השוטרים היהודיים שהיו בתחנה, 80% מהם היו חברי הגנה, 20% היו אצ"ל ולח"י

אלי מגידיש:  הוא עדיין עלום שם, אנחנו לא יודעים מי זה היה, אבל הוא קיבל את התמונה, כנראה שכל שוטר קיבל את התמונה והוא מעביר את התמונה לש"י, לשירות הידיעות, והוא כותב: רצוף בזה תמונות השוטרים מפתח תקווה, והוא רושם, אחת, עבדול ג'באר, שוטר חדש, גמר את בית הספר לשוטרים לפני זמן מה, שוטר ערבי

צביקה פוגל: פעם ראשונה שאני יודע שהכדורסלן היה פה

אלי מגידיש: אין לי עליו הרבה מידע

אלי מגידיש:  משה בלוך

אלי מגידיש:  מספר שלום, אני לא מכיר אותו בכלל, מספר ארבע, מאוד חשוב, סטודני, אשתו יהודייה, אבא שלה הוא גם נוטר

אלי מגידיש:  והוא ממשיך, על שוטר מספר תשע, בריטי, אחראי על ה-CID, ה-CID זה הבולשת שבין היתר בולשת אחרי המחתרות, אבל יש לו פה איש מחתרת והוא לא יודע, מה יש לי להגיד עליו? טיפש, זה מה שיש לי להגיד עליו

אלי מגידיש:       לאט לאט אנחנו יורדים, מגיעים למספר 15

אלי מגידיש:  מספר 15, סגן מפקח משטרת המחוז, בכיר, בן 25

אלי מגידיש:  אני אומר, מוכשר מאוד, משרת במשטרה חמש שנים, גמר אוניברסיטת קיימברידג', ממשפחה מיוחסת, אני רק שואל מתי הוא התחיל ללמוד, בכיתה ד' הוא התחיל באוניברסיטה? קרוב משפחה למי שהיה הנציב העליון, ווקופ, ואומרים כי בעזרתו עלה בדרגה

אלי מגידיש:  אני מאמין שהוא היה מוכשר, אבל יכול להיות שגם קשרים עוזרים

אלי מגידיש:  יחסו ליהודים, לויאלי

אלי מגידיש:  חשיבות המודיעין, יש לו פילגש יהודייה

אלי מגידיש:  זה המידע המודיעיני

אלי מגידיש:  אז חשיבות המודיעין, היום אוספים מודיעין בארץ אחרת

צביקה פוגל: אנחנו סוחטים את המשפחה עד היום?      

אלי מגידיש: אסור לי להגיד, יש דברים שאמרו לי חסוי

אלי מגידיש:  29 בנובמבר, כ"ט בנובמבר 1947, הבריטים מודיעים שהם עוזבים את ארץ ישראל, 15 במאי 1948 אנחנו נעזוב את הארץ, למחרת מלחמת העצמאות מתחילה ולאט לאט מתקרב המועד

אלי מגידיש:  מתנהלת מלחמה, יש לנו 1,500 הרוגים כשהבריטים עדיין בארץ

אלי מגידיש:  הבריטים נוטים בדרך כלל לטובת הערבים, ובן גוריון, שבכל הבלגן הזה מנהל פחות או יותר את כל העסק הזה של מלחמת העצמאות, הוא מבין את חשיבות המשטרה

אלי מגידיש:       יש לנו בחוץ במבואה את המשפט שבן גוריון טבע, הצבא הוא ביטחון המדינה, המשטרה כבודה

אלי מגידיש:  כששואלים את מי הורה בן גוריון להקים קודם, את צה"ל או את המשטרה? זה את המשטרה

אלי מגידיש:  ב-26 במרץ 1948 המדינה עדיין לא קמה, אבל הוא כבר נותן הוראה ליחזקאל סהר, לפי החלטת ההנהלה הוטל על יחזקאל סהר, סחרוב, לארגן מיד משטרה יהודית בשטח המדינה היהודית

אלי מגידיש:  עדיין אין שם למדינה, בשטח המדינה היהודית

אלי מגידיש:  ובאמת מתחילים כבר לארגן

אלי מגידיש:  חודשיים לפני שהמדינה קמה מתחילים לארגן את המשטרה שבדרך

אלי מגידיש:       ב-14 במאי 1948 מגיע בן גוריון לתת את הצהרת הכרזת המדינה בשדרות רוטשילד, בביתו של דיזינגוף לשעבר, וכשהוא נותן את אותה הצהרה שלו בשידור ישיר ו-600,000 איש מריעים לו בתחנת חדרה הרחוקה יושב שוטר, קוראים לו משה מולדבסקי, זאת המשמרת האחרונה שלו בשירות המשטרה הבריטית, הוא יכול להגיד להם: אני לא מגיע מה תעשו לי? גם שילמתם לי משכורת של שלושה חודשים קדימה, אבל הוא יגיע כי הוא שוטר ממושמע

אלי מגידיש:  הוא יגיע לעבודה, אבל הוא ירשה לעצמו עבירת משמעת קטנטנה, הוא ידליק את הרדיו והוא ישמע בשידור ישיר את קול ישראל שהתחיל לעבודה

אלי מגידיש:  כל הזמן אומרים תישארו צמודים לרדיו, הולכת להיות הכרזה דרמטית, ובארבע בדיוק הוא ישמע את דוד בן גוריון מכריז על הקמת המדינה

אלי מגידיש:      באותו רגע הוא יקום מהכיסא הבריטי שלו ומכיס החולצה הבריטית שלו הוא יוציא עט בצבע אדום, בעט בצבע אדום רושמים אירוע חריג, והוא ירשום ביומן התחנה: 14

אלי מגידיש: 5

אלי מגידיש: 1948, אירוע מספר 9, ארבע אחרי הצהריים, אני משה מולדבסקי רושם: המנדט הבריטי מת, מדינת ישראל קמה, תחי המדינה העברית

אלי מגידיש:  וזה מרגש, זה המסמך היחיד לאותו רגע מדהים כי גם מגילת העצמאות לא נחתמה באותו רגע, היא נחתמה רק אחרי שבוע, חברי מועצת העם חתמו על קלף ריק ובאותו רגע משה מולדבסקי ועוד עשרות שוטרים הפכו להיות משוטרים בריטים עבריים לשוטרים עבריים ישראליים במדינה היהודית

אלי מגידיש:      מתוך יומן תחנה רגיל תראה מה אנחנו עוד יודעים

אלי מגידיש:  בשעה תשע בערב מגיע קצין בריטי, הם עומדים לעזוב אבל סדר צריך להיות, הוא עושה ביקורת ביומן התחנה והוא אומר ליומנאי תכתוב, והיומנאי רושם אירוע מספר 11, בדקתי את היומן בתחנה ומצאתי כי הוא מתנהל בסדר גמור במדינה העברית

אלי מגידיש:  חמש שעות הכול היה בסדר

צביקה פוגל: מדהים, כל הכבוד

צביקה פוגל:  יש לכם איזה שהוא קשר עם משפחתו של מולדבסקי?      

אלי מגידיש: כן, הם היו כאן

אלי מגידיש:  בתחנת חדרה יש שוטר שקוראים לו מולדבסקי ויש שוטר שקראו לו מולדרסקי והיה ויכוח בין שתי המשפחות מי כתב את זה

אלי מגידיש:  כל אחת מהמשפחות טענה שהם, בסופו של דבר בתקופת הקורונה היה לכולנו המון זמן, קראנו למעבדת מסמכים של מז"פ, היא קיבלה כתבי יד משתי המשפחות והיא הכריעה במסמך רשמי שזאת משפחת מולדבסקי

צביקה פוגל: תגיד תודה שזה מולדבסקי כי אם זה היה לוי היו 200 שאומרים

אורי קוסובסקי: אגב יש גם קשר עם המשפחה של הקצין עצמו, משפחת מיטלמן, את הנכד שלו אתה מכיר, 'כחול וחום' אמיר מי-טל, זה הנכד

צביקה פוגל: תשמרו על הקשרים האלה, הם חשובים

אלי מגידיש: כן, אנחנו שומרים, כל הזמן אנחנו בקשר עם משפחות

אלי מגידיש:  מסתיימת המלחמה, היינו אמורים לקבל 11,000 קילומטר מרובע ואנחנו מסיימים עם 22,000 קילומטר מרובע, היינו 600,000 איש, אנחנו מסיימים עם כמעט 1,

אלי מגידיש: 3 מיליון

אלי מגידיש:  איפה נשים את כולם? נשים את כולם במעברה, אתה תהיה עכשיו בבדון, אחר כך בפחון, תחזור חזרה, עד שתגיע לשיכון המיוחל

אלי מגידיש:       חורף 1951, יורד שלג בכל הארץ, אוהלים קורסים, שים לב, המפכ"ל יחזקאל סהר: תנאי החיים הקשים אשר בהם שרויים העולים יושבי המעברות מאלצים אותנו להיחלץ לפעולות עזרה דחופה ולפתוח בפני ילדיהם את בתינו

אלי מגידיש:  הולכים שוטרים שגם ככה המצב הכלכלי שלהם לא מי יודע מה ולוקחים אליהם ילדים הביתה עד שהתקופה הקשה נגמרת ומחזירים את הילדים

אלי מגידיש:  יש כאלה שאמרו שהאשכנזים לא החזירו את התימנים, אבל זה סיפור אחר

אלי מגידיש:       באותה תקופה התקופה היא מאוד מאוד קשה, יש חלוקת ביצים, שלוש ביצים, ומתחיל להתפתח כל העניין הזה של שוק שחור ומי שאוכף את כל העניין הזה של שוק שחור זה כמובן משטרת ישראל

אלי מגידיש:  אולי אולי אולי אפשר להגיד שפה מתחילה, כי ציפו מאוד לבואה של המשטרה כי את המשטרה הבריטית לא אהבו וציפו, אבל פה פתאום יש לנו כאן דוחות פעולה שאומרים: אתם לוקחים את האוכל של הילדים האלה ועוד כל מיני דברים כאלה, אבל זאת גם עבודה שהיינו צריכים לעשות

אלי מגידיש:      דבר נוסף שאנחנו עשינו, מי שניהל את המעברות זאת הסוכנות

אלי מגידיש:  הסוכנות ניהלה את המעברות והיא פנתה לצבא וביקשה ממנו לנהל את המעברות, הצבא לקח כמה מעברות, ראו כי טוב ופנו גם למשטרה

אלי מגידיש:  המשטרה לקחה לניהולה שתי מעברות, אחת מגדל גת, היום אשקלון כמובן, והשנייה אנחנו סגרנו מעגל, הר-טוב שהפכה להיות בית שמש והיום אנחנו חזרנו לבית שמש ופה אנחנו אחד מספקי העבודה הגדולים של העיר בית שמש

אלי מגידיש:       קצין משטרה מנהל את המעברה, מי העובדים שלו? שוטרים, כל שוטר היה צריך לתת שבועיים עבודה בשנה, שבוע אחד על חשבון העבודה ושבוע אחד על חשבון החופשה השנתית שלו

אלי מגידיש:  מנהל המעברה, שהוא היה קצין משטרה, הוא ניהל הכול, תעסוקה ורפואה וחינוך ואולפן לעברית

צביקה פוגל: שיטור עירוני

אלי מגידיש: שיטור עירוני

אלי מגידיש:  הוא ניהל הכול, כולל אולפנים

אלי מגידיש:  לא מזמן הייתה לי פה מבקרת שאמרה לי שהיא הייתה שוטרת שלימדה באולפן עברית שכזה

אלי מגידיש:  אנחנו פוגשים פה הרבה כאלה מבקרים

אלי מגידיש:  ועוד המון דברים כאלה

אלי מגידיש:  אנחנו מראיינים שוטרים, שאלתי פעם שוטר ותיק: איפה הכרת את אשתך? הוא אמר ששלחו אותו לשבועיים במעברה, שם הכרתי

אלי מגידיש:  כלומר גם פיזית אנחנו קלטנו

אלי מגידיש:       באותה תקופה דב יוסף היה שר הקיצוב

אלי מגידיש:  שר הסעד, הרי הקיצוב, הוא ניהל את המצור על ירושלים

צביקה פוגל: זה היחס בין התורכים לבין תנובה

אלי מגידיש: לא, זה משהו אחר

אלי מגידיש:  אתה יודע מה זה ביצים תורכיות? דב יוסף, הוא עלה מקנדה, הוא דיבר צרפתית ואנגלית, אז הוא אמר: תאספו לי אוכל מכל העולם

אלי מגידיש:  יום אחד הגיע מברק, אמרו לו שיש ביצים של תרנגולי הודו, משהו בתרגום, טורקיש, אבד

אלי מגידיש:       הוא היה בן אדם מאוד קשוח, הוא אמר: אני צריך להאכיל עם שלם, שכולם יגיעו לעבודה, אם כל משרדי הממשלה מתחילים לעבוד בשמונה, אצלי הם יתחילו לעבוד בשבע וחצי

אלי מגידיש:  ובאמת כולם מגיעים בשבע וחצי

אלי מגידיש:  בכל משרד ממשלתי שמכבד את עצמו תמיד יש שטינקר והשטינקר בא לדב יוסף ואמר לו: אתה יודע ש-X לא מגיע בשבע וחצי, הוא מגיע בשמונה

אלי מגידיש:  הוא הורה לפקידה שלו: תדפיסי מכתב, תגידי לו שמחר בבוקר בשבע וחצי הוא מתייצב והוא באמת מתייצב למחרת בשבע וחצי ודב יוסף שואל אותו: מה זה, שמעתי שאתה לא מגיע לעבודה, שאתה מגיע לעבודה בשמונה ולא בשבע וחצי, הוא אומר לו כן, אז הוא אומר לו: אני יכול לדעת למה? הוא אומר לו: אני אגיד לך את האמת, היציאות שלי הן בבוקר ולא בערב ועד שאני מוציא נייר עיתון, כי אין נייר טואלט, עד שאני גוזר אותו ועד שאני מגיע לשירותים המשותפים לעוד כמה משפחות אני לא מגיע, אני מגיע רק בשמונה

אלי מגידיש:  הוא אומר לו: ואיך הסתדרת הבוקר? הוא אומר לו: הבוקר השתמשתי במכתב שלך

צביקה פוגל: אהבתי מאוד את העובדה שלכל משפט בעברית פה ולכל חלק בעברית יש גם תרגום לעברית ואנגלית

צביקה פוגל:  יפה מאוד, חשוב מאוד

אלי מגידיש: ב-23 ב מאי 1960

צביקה פוגל: הרפורמות, לא אנחנו התחלנו בהן

אלי מגידיש: אני ממשיך

אלי מגידיש:  ב-23 במאי 1960 מודיעים שאייכמן נמצא כאן בארץ והוא יועמד למשפט

אלי מגידיש:  אייכמן נמסר למשטרת ישראל, משטרת ישראל תקים בשלב הראשון שתי יחידות, אחר כך היא תקים יחידה נוספת

אלי מגידיש:  היחידה הראשונה זה יחידת אייר, זאת היחידה ששומרת על אייכמן, בית כלא ג'למה יגור, כלא שלם שמיועד לבן אדם אחד, למעלה מ-320 שוטרים ששומרים רק עליו מסביב לשעון, משמרות קצרות, חמישה אנשים בתוך החדר שלו צופים בו כשהוא עושה גם את הפעולות הלא נעימות שלו

אלי מגידיש:       דרך אגב היום לא היינו יכולים להקים יחידה כזאת כי כל היחידה הייתה מורכבת משוטרים מזרחיים כי אמרו שאין בהם יצר נקם

אלי מגידיש:  עמרם לוסקי, אחד ממפקדי היחידה שעדיין נמצא בחיים וביקר כאן ושאלנו אותו: לא היה לך יצר נקם? אז הוא ענה ככה, הוא אמר: אני אגיד לכם את האמת, יצר נקם לא, אבל דם חם כן

אלי מגידיש:  הוא אמר לנו את זה

אלי מגידיש:       זאת יחידה אחת ששמרו

אלי מגידיש:  לקראת המשפט מקימים את יחידת מינהל המשפט, זאת יחידה שניהלה לוגיסטית את כל העניין, כולל למשל בית העם בירושלים שעיריית ירושלים לא הספיקו להקים אותו, משטרת ישראל דאגה להשלים אותו כבית משפט

אלי מגידיש:  לא היה מקום לכל מי שרצה להגיע למשפט והמשטרה שוכרת אולם סמוך ושידור הטלוויזיה הראשון במדינת ישראל מתבצע על ידי המשטרה

אלי מגידיש:  משדרים עם מצלמות טלוויזיה לאולם הסמוך

צביקה פוגל: אם זה היה תלוי בי הייתם ממשיכים את זה

אלי מגידיש: אתה מסבך אותנו

צביקה פוגל: בשביל מה אני פה?      

אלי מגידיש: היחידה השלישית זאת לשכה 06

אלי מגידיש:  זאת יחידה קטנה יותר, 30 ומשהו שוטרים, היחידה הזאת מכינה את המשפט, להכין מסמכים, למעלה מ-400,000 מסמכים, להגין 110 עדים, עבודה מאוד מאוד קשה

אלי מגידיש:  אחד מהם זה הבחור הזה

אלי מגידיש:  הבחור הזה, מיקי גולדמן, הוא עדיין בחיים, מיקי גולדמן, היום גלעד

אלי מגידיש:  כנער הוא גר בקטוביץ' שבפולין, הגרמנים מגיעים לשם והוא מספר שהגרמנים אוספים את כל אנשי העיירה, מביאים אותם לעיירה סמוכה בשם פשמיש ושם הם מגלים שהצפיפות היא נוראית, זה מכל העיירות מסביב, אבל הצפיפות מתחילה לרדת כי אנשים עולים לרכבות ואין להם מושג לאן הם נעלמים

אלי מגידיש:  הרכבות פשוט נוסעות ואין לאף אחד מושג מה קורה בהמשך

אלי מגידיש:       יום אחד גם המשפחה של מיקי עולה על הרכבת, מיקי נשאר בפשמיש והוא לבד והוא עכשיו והוא עכשיו חבר בפלוגת עבודה שכל יום יוצאים למשהו אחר ויום אחד מיקי נלקח לאסוף ציוד מבתים של פולנים כדי להעביר אותם למשפחות של חיילים גרמניים

אלי מגידיש:  הוא מגיע לביתו של סגן מנהל תחנת הרכבת האזורית והוא מוצא שם קלסר של הרכבת של פולין

אלי מגידיש:  הוא חושב שהוא יציל את העולם, הוא יעלים את הקלסר הזה, אבל מסתבר שמישהו ראה אותו וכשמגיעים חזרה לעיירה מפקד המחנה נותן עונש אחד לכולם, וזה לא משנה מה עשית, הוא קושר אותך לעמוד והוא מתחיל להלקות אותך, אם הוא מלקה אותך 25 פעם ומפסיק אתה עולה על הרכבת בדרך אל הלא נודע, אבל הוא ממשיך ל-50 הוא מוציא אקדח ויורה לך בראש לפני כולם

אלי מגידיש:       ומיקי מספר שהוא נקשר ו-25 מלקות והמפקד מפסיק ומה שעובר לו בראש זה: אני כרגע בדרך אל הרכבת, אבל המפקד ממשיך ומה שעובר עכשיו למיקי בראש זה שעוד כמה דקות הוא מקבל כדור בראש, אבל אחרי 50 המפקד לא מפסיק, הוא ממשיך ל-60, ממשיך ל-70, 75, 79, ב-80 הוא נותן לו את זה כאן בצוואר ואומר לו: לך לעזאזל

אלי מגידיש:  הוא לא יורה בו כי הוא בטוח שעוד מעט הוא ימות מאיבוד דם, הוא עוזב אותו, אף אחד לא מתקרב לגופה של מיקי

אלי מגידיש:  יורד הערב רופא שיניים יהודי ניגש, יש עדיין דופק, הוא מצליח בדרך לא דרך להציל את מיקי

אלי מגידיש:  המעט שנשארו מגיעים למחנות, מיקי מגיע לבירקנאו, הוא שורד את בירקנאו, הוא שורד ומגיעות צעדות המוות

אלי מגידיש:       בצעדת המוות הוא מחליט שבהזדמנות הראשונה הוא בורח ובאמת הוא בורח והוא עומד כאן ומספר לנו: אני רץ, אני לא יודע כמה דקות אני רץ, אני מזהה בית חווה פולני מבודד, אני נכנס למתבן, סוגר אחריי את הדלת, הלב דופק, הייתי בטוח ששומעים אותי בכל פולין, ובאמת שמעו אותי כי הדלת נפתחה ואני אמרתי נתפסתי, אבל מבעד לדלת מופיעה נערה עם כוס חלב ופרוסת לחם ובמשך כמה ימים היא מביאה לו אוכל ושתייה ואחרי כמה ימים היא אומרת לו: מיקי, אין יותר גרמנים, יש רוסים

אלי מגידיש:       מיקי יוצא, מצטרף לצבא הרוסי, עובר טירונות של שלושה שבועות, הופך להיות שריונר, משתתף בקרב האחרון של מלחמת העולם השנייה, במאי 1945, בצ'כוסלובקיה, הוא נפצע, הוא ישכב בבית חולים, יחליט שהוא עולה לארץ ישראל, עולה על אוניית מעפילים בשם כנסת ישראל, הוא נתפס ונזרק לקפריסין ויגיע לכאן ב-49' ויתגייס למשטרת ישראל ויהפוך להיות חוקר במשפט אייכמן

אלי מגידיש:      ב-31 במאי 1962 הוא מקבל טלפון שהיום בשלוש דקות לחצות אייכמן ייתלה ויהיו שם נוכחים רק עשרה אנשים ואתה, מיקי, אחד מהם

אלי מגידיש:  והוא יגיע והוא יהיה מאלה שיקבלו את הגופה ויילכו איתה לחצר של הכלא ואחרי ארבע שעות שהגופה נשרפת הוא יקבל כד חלב קטן וביחד עם אריה ניר, ניצב שירות בתי הסוהר, הם ייסעו לנמל יפו, ייצאו מחוץ לתחומי המים של ישראל ויפזרו את האפר

אלי מגידיש:  ומיקי מספר שכאשר הוא נשאר ככה שלא נשארו גרגרים, הוא נתן ניעור, בא משב רוח ודחף לו כמה גרגרים לתוך העין והעין שרפה כמו שהיא לא שרפה לו מעולם

אלי מגידיש:  ואריה ניר מסתכל עליו ואומר לו: אייכמן עוד רודף אחריך, הוא אומר לו: לא, הוא כבר לא רודף אחריי, אנחנו ניצחנו

אלי מגידיש:      מיקי הוא בן אדם מאוד מאוד אופטימי וכששאלנו אותו: מיקי, מאיפה באה לך האופטימיות הזאת? הוא אמר, זה הנאצים אשמים בזה

אלי מגידיש:  שימו לב למספר שלי, 161135, אחד ועוד שש, שבע, ועוד אחד, שמונה, ועוד אחד, תשע ועוד שלוש, 12 ועוד חמש, 17, בגימטרייה זה טוב

אלי מגידיש:  כל פעם שרע לי אני מסתכל ואני אומר לגרמנים: תודה, טוב לי

מירי אפרים: אנחנו רוצים לנצל את ההזדמנות שאנחנו נמצאים בגלריה הזאת ולתת לך תשורה נוספת מאיתנו

מירי אפרים:  ראש חוליית הנחלת זיכרון שואה ומורשת השואה ד"ר יוסי המי שהוא היסטוריון, קודמי בתפקיד, עשה מחקר משמעותי על כל העבודה של לשכה 06

מירי אפרים:  מבחינתנו זה צדק היסטורי, המקום של משטרת ישראל לא היה ידוע לקהל הרחב עד המחקר המשמעותי הזה והייתי רוצה לתת לך את הספר הזה

צביקה פוגל: תודה רבה

מירי אפרים: יש לנו ספר שממתין לכל חברי המשלחת כאן בחוץ

צביקה פוגל: באמת תודה רבה, יש לי פה הרבה הצהרות שאני צריך עכשיו להצהיר בכנסת על מתנות

מירי אפרים: אנחנו ממשיכים לנקודה הבאה

אלי מגידיש: אנחנו נדלג לנקודה האחרונה

אלי מגידיש:  אנחנו נאלצים לקצר

אלי מגידיש:  זאת הגלריה האחרונה, זאת גלריה שאנחנו מספרים כאן סיפורים באמצעות תמונות

אלי מגידיש:  באופן אישי כשאני מגיע לגלריה הזאת אני הולך לגלריה ההיא, שם אתה רואה את החבלן שיוצא עם שרידי - - -     

צביקה פוגל: זה העולם שממנו גדלת

אלי מגידיש: העולם שממנו גדלתי, אני אוהב לספר את הסיפור שיום אחד ב'צוק איתן' היו שעות של נפילות, ידענו מתי יהיה וההורים שלי היו מאוד מבוגרים אז אחרי סבב של נפילות אמרתי שאני אבקר את ההורים, לראות מה העניינים, מה קורה איתם ואמא שלי מכינה לי כוס תה ופתאום אני שומע את האזעקה, והיא ככה באה אליי עם התה והעוגייה, אני אומר לה: אמא, בואי מהר, ניצמד לקיר, ואני שומע את השריקה יותר מדי קרובה ואני רואה את המנורה מתנדנדת ואני מבין שהנפילה הולכת להיות קרובה ובאמת הטיל נפל אצל השכנים

אלי מגידיש:  אני יוצא ומדווח ומתחיל לעבוד ומרחיק אנשים ואחרי עשר דקות בתוך כל הבלגן הזה אני שומע, בבית היו קוראים לי אזורה, אני שומע את אמא שלי מחפשת אותי

אלי מגידיש:  אמא זאת אמא, היא באה, מחפשת אותך בתוך האירוע

אלי מגידיש:       כאן אנחנו בחרנו להביא אותך לכאן, ליחידת חילוץ גולן ועשינו איזה שהוא תחקיר קטן וגילינו שהיית מפקד אחת מיחידות החילוץ, במקרה יחידת חילוץ גולן, ואחד הדברים שאני אוהב לעשות, כשאני יודע שאני יכול לשמוע סיפור מאחד שהיה בשטח בעצמו ואני רוצה שתספר לנו אתה סיפור של אחד מהחילוצים

צביקה פוגל: האמת היא שיש לי שני סיפורים שהם המרכיבים העיקריים שלי ביחידה

צביקה פוגל:  אחד מביא לידי ביטוי את היכולות והשני מביא לידי ביטוי את הפתיחות שלנו כיחידה

צביקה פוגל:  נקראנו לפני שלוש או ארבע שנים, אני כבר לא זוכר, לאירוע של דיווח של מישהו מהשטח שטייל עם עוד שני חברים שלו ואחד מהם התייבש

צביקה פוגל:  הקפצנו את היחידה, הגיעו איזה 25 אנשים, זה היה בתוך נחל שניר ואנחנו רצים פנימה ואנחנו מגלים שהוא לא שם ואז אנחנו מבינים שהדיווח היה לא נכון והוא בכלל בנחל אחר, נחל חרמון, שהוא שם נוסף של שניר, אבל הוא לא שם

צביקה פוגל:       אנחנו רצים לשם ואנחנו מגלים בחור צעיר חרדי, תושב ארה"ב, שוכב על הרצפה עם שלוש שכבות עליו, השעה כבר שש וחצי-שבע בערב, הוא מיובש לחלוטין, מורידים לו את הבגדים, מתחילים לטפל בו החובשים והפרמדיקים שלי, אנחנו מזמינים מסוק והמסוק לא יכול להגיע כי באותו לילה יש פעילות בסוריה, אנחנו ממש קרובים לגבול, אי אפשר להביא מסוק צבאי, אז נצטרך להביא מסוק אזרחי וכבר חושך והוא לא מוכן לנחות בשטח, הוא מוכן לנחות רק באזור קרית שמונה, אז צריך להביא אותו לקרית שמונה

צביקה פוגל:  והפרמדיק שלי, שהוא גיבור בפני עצמו, הוא זה שטיפול ביוסוף מדחת בקבר יוסף והוא נפצע שם, והוא אומר לי: צביקה, 10%

צביקה פוגל:  קיבלתי לפני חודשיים נדמה לי טלפון מאבא שלו מארה"ב: תודה רבה שהצלתם את הילד

צביקה פוגל:  זה אירוע אחד

צביקה פוגל:       האירוע השני, אנחנו מקבלים הודעה שבנחל אל-על, בחום של אוגוסט, יש שני כלבים שכפות הרגליים שלהם מלאות ביבלות והם לא מסוגלים להמשיך ללכת

צביקה פוגל:  ראיתם פעם מסע אלונקות לשני כלבים? אם לא ראיתם, זה המחזה

צביקה פוגל:  למה אני מספר את זה? כי יצאנו לחלץ הכול, בלי דת, גזע, מין ואפילו לא איזה סוג של חיה אתה

צביקה פוגל:  ארבעה חבר'ה, שתי אלונקות, אצלנו אלונקה זה לבן אדם אחד, אפשר לראות את זה כאן, אחד מקדימה, אחד מאחורה, ככה לוקחים אלונקה, ועל האלונקה שוכב כלב מכוסה עם שמיכה כזאת שתחזיר לו את הקירור לגוף

צביקה פוגל:  מראה מדהים, אבל מסמן יותר מהכול את המתנדבים ואנחנו חלק ממשטרת ישראל, אז מותר גם לכם להיות גאים בזה

אלי מגידיש: נכון

אלי מגידיש:  אני רוצה להראות לך עוד דבר אחד בדרך החוצה

אלי מגידיש:  וְכִתְּתוּ חַרְבוֹתָם לְאִתִּים, אז אנחנו פה עשינו דבר הפוך, אני הייתי שייך למערך החבלה של משטרת ישראל, הייתה לנו בעיה בעזה, בעזה היינו מגיעים למטעני חבלה, מנטרלים את המטען ואז היה לנו מטען נוסף, כי היה קל מאוד לחפור, היה קל להטמין מטען נוסף, גם איבדנו חבלן בדיוק בשיטה הזאת, הוא סיים לנטרל מטען, הלך לבדוק תוצאה ואז מטען חבלה, יונתן ורמולן ז"ל נהרג

צביקה פוגל: באיזה שנה?      

אלי מגידיש: הוא נהרג בדצמבר 2000

צביקה פוגל: תשעה חודשים אחרי שנכנסתי לתפקידי בתור ראש מטה פיקוד דרום, הייתי באירוע הזה

אלי מגידיש: אז הוא נהרג באירוע הזה ואז החבלנים מתחילים לחשוב מה עושים ואחד החבלנים שלהורים יש כרם, הוא אומר: חבר'ה, בואו נביא את הטרקטור, הטרקטור הזה הוא מאוד מאוד חזק, נרכיב לו מקלטרת והמקלטרת תעבוד הפוך, הטרקטור ייסע ברברס, אנחנו נתקין לו מערכת ניהוג מרחוק

אלי מגידיש:  מערכת ההגה, אם אתה קצת מבין במנועים ודברים כאלה, זו מערכת וישרים של משאית, זה הכול בניהוג מרחוק, המקלטרת תרד לעומק של מטר והיא תתחיל לנסוע וברגע שהמטען יצוץ אני רואה את זה מרחוק באמצעות המצלמה ועם הכף אני תופס את המטען, אתה בטח מכיר את מטעני הקלע, אני מגיע איתו לנקודת עבודה ושם הרובוט יגיע וינטרל

אלי מגידיש:      עשרות מטענים מערך החבלה נטרל עם הדבר הזה

אלי מגידיש:  הטרקטור הזה שאתה רואה כאן הוא הטרקטור השמיני, שבעה טרקטורים במהלך העבודה התפוצצו, זה הטרקטור השמיני

אלי מגידיש:  ב-2005 הוא סיים את העבודה, כמה שנים הוא היה בחצר של המטה הארצי, החלטנו לבוא לכאן

אלי מגידיש:       אני רוצה להגיד לך, אני אומר את זה בגאווה, ואני אומר את זה לא רק בגאווה, אני אומר את זה בשחצנות, אני שייך למערך החבלה, הייתי שייך למערך החבלה, ויחידה שכנה שלנו היא הימ"מ ואני חושב שאנחנו שתי יחידות שאנחנו הטובות ביותר בעולם

אלי מגידיש:  אני יכול להגיד את זה ואני גאה בזה ובקבוצות אני אומר כן, אני אומר את זה בשחצנות, אנחנו הכי טובים בעולם

אלי מגידיש:       אז תודה רבה שהקשבת לי

צביקה פוגל: תודה רבה לך, אליעזר, באמת, אני מתחיל להבין למה אומרים שאתה אחד המדריכים הטובים, לא רוצה להגיד הכי טובים

אלי מגידיש: לא, אחד הטובים

מירי אפרים: הוא באמת הכי טוב

צביקה פוגל: כל הכבוד

צביקה פוגל:  זה חשוב

מירי אפרים: ברשותך, כבוד יושב ראש הוועדה, יש לנו ספר מבקרים שמיועד לאח"מים

מירי אפרים:  הוא בעצמו מוצג היסטורי כי הוא נפתח ביום שנפתח מוזיאון המבקרים ההיסטורי במלמ"ש, בבית הספר הישן ללימודי משטרה ואנחנו הכנו דף במיוחד בשבילך כדי שתוכל לחתום לנו בספר המבקרים

מירי אפרים:  אנחנו מאוד נעריך את זה

צביקה פוגל: בכבוד, קדימה

צביקה פוגל:  תודה רבה על הזכות הזאת

מירי אפרים: תודה רבה, תודה לך על הביקור, על הכבוד

מירי אפרים:  זה חשוב להעביר לשוטרים, זה חשוב לתת לאנשים כמו אליעזר להסביר לשוטרים

מירי אפרים:  אני אומר לך, אני יוצא מפה עכשיו, אני מבחינתך שוטר, עזוב אותי כיושב ראש הוועדה, או כחבר כנסת או כמפקד יחידת חילוץ גולן, עם גאווה שיש לנו כזאת משטרה

אבי ורסנו: אני יכול להגיד לך, היום הראשון של אזרח שמגיע למשטרה לקורס מתחיל פה

אבי ורסנו:  בטקס ההסמכה שלו שהוא מקבל את האקדח ואת תג השוטר זה פה מול קיר הנופלים

אבי ורסנו:  אנחנו עושים את החיבור הזה ואחרי זה כמובן אנחנו נוסעים לירושלים, להר הרצל, שם עושים את הטקס המרכזי עם סיור שם

אבי ורסנו:  החיבור של ההיסטוריה שלנו היא חשובה

ניר ברקת: פה מזריקים להם את זה לווריד, את כל הדבר הזה

צביקה פוגל: אני לא מכיר את זה ממערכות אחרות ואני חייתי בצבא הרבה מאוד שנים, אין דבר כזה

צביקה פוגל:  זה לתת לבן אדם הממוצע שרוצה להיות חלק מכם להתגאות בזה

צביקה פוגל:  אנחנו אוהבים להיות בחברה מוצלחת, אנחנו אוהבים להיות בארגון מוצלח, כולנו כאלה

ניר ברקת: כמו שאמר המפקד, ביום הראשון שלהם הם פה

ניר ברקת:  הם פה והם מתחילים להרגיש את זה מהיום הראשון ואת הטקס עושים פה בקיר הנופלים, הם מתחברים לעסק הזה בכל הוורידים

אבי ורסנו: אנחנו כולנו מבינים שהחיבור לארגון, בסוף שוטר לא מגיע בגלל המשכורת הגבוהה שהוא מקבל וההתייחסות של האזרח, אלא בגלל שהוא מאמין במה שהוא עושה

אבי ורסנו:  ואתה גם שומע אנשים כשאתה מראיין אותם וכשהם באים, הם רוצים שבשכונה שלהם יהיה שקט והם רוצים שביישוב שלהם יהיה שקט ומתגייסים למשטרת ישראל כל מגוון האוכלוסיות

אבי ורסנו:  אני יכול להגיד לך, בקורסי היסוד זה ישראל היפה, דרוזים ומוסלמים ונוצרים וכל הסוגים, כל אחד בא מהמקום שלו לתרום ולעזור לשכונה שלו, ככה הוא רואה את זה, זה משהו שהוא מאוד יפה

אבי ורסנו:           (בהמשך הסיור)     

אבי ורסנו: אתה אורח כמובן של אגף ההדרכה, המכללה, אני אבי, מפקד הכשרות נגדים

צביקה פוגל: לפני שאתה ממשיך, מה עשית לפני שהגעת לפה?      

אבי ורסנו: קודם כל אני התגייסתי כבלש, יצאתי לקורס קצינים, הייתי קצין יחידה בסיור, הייתי קצין חקירות

אבי ורסנו:  בתור קצין הייתי מפקד תחנת גבעתיים והעברתי את המקל ללארי

אבי ורסנו:  הייתי מפקד תחנת גלילות במקביל לתחנת מסובים של לארי, הייתי רע"ן מבצעים, הייתי מפקד צוות בפו"ם וזה התפקיד הנצ"מ הראשון שלי, מפקד הכשרות נגדים

אבי ורסנו:  הייתי בעבר מדריך, גבי ואני היינו מדריכים בקורס קצינים, אז אני גם מכיר הדרכה

אבי ורסנו:  אני פה כבר שנתיים וחצי

אבי ורסנו:       הכשרות נגדים בעצם מתכללת את כל הקורסים, מקורסי היסוד וכל הקורסים המקצועיים במשטרה של נגדים, גם קורסי המטה, גם החקירות, גם הסיור, גם האג"מ על המגוון שלהם

אבי ורסנו:  יש לי שבעה ראשי ענפים ולכל ראש ענף יש את הגישה המקצועית שלו

אבי ורסנו:  עכשיו אנחנו נבקר ענף נוסף שנקרא ענף שיטור דיגיטלי וזה ענף יחסית חדש, תכף כרמית תדבר על זה, אבל הבנו ש - - -     

צביקה פוגל: זה השיטור הבסיסי?      

אבי ורסנו: לא, שיטור דיגיטלי

אבי ורסנו:  למה אנחנו קוראים לזה שיטור דיגיטלי? זה קורס, זה ענף מקצועי שמאגד בתוכו את מה שנקרא את קורסי הסייבר סיגינט אבל גם מחבר את כל העניין הזה של העולם הדיגיטלי לשוטרי סיור, חקירות, בלשים

צביקה פוגל: כל אלה עוברים את ההשתלמות?      

אבי ורסנו: כן

צביקה פוגל: מה התנאי להתקבל להשתלמות הזאת?      

אבי ורסנו: לא, זה חלק מההכשרה, להבין כלים שהיום נמצאים בשטח

ניר ברקת: הקיר ממול זה קיר של ערכי משטרת ישראל, כל הזמן השוטרים, מלמדים אותם על הדברים האלה

ניר ברקת:  כל ערכי ישראל, כל שוטר הולך עם זה בכיס

צביקה פוגל: זה משתנה? מגיע מפכ"ל חדש, מחליט שיש ערכים חדשים?      

אבי ורסנו: לא, זה לא הולך ככה

אבי ורסנו:  היו אירועים בהיסטוריה של משטרת ישראל שחייבו מחשבה חדשה

אבי ורסנו:  אתה זוכר את התקופה של האירוע של בית הכנסת בירושלים, מרכז הרב, שאמרנו רגע, חסר פה עניין של חתירה, אז חידדנו את זה

אבי ורסנו:  כל פעם יש משהו בתוך התהליך של משטרת ישראל שאנחנו צריכים לחדד, אבל ערכי הבסיס קיימים

אבי ורסנו:       זה משהו חדש שעשינו, קישטנו את המסדרונות פה בתמונות של ישראל היפה

אבי ורסנו:  בסוף אנחנו כמשטרה מחוברים לכל מדינת ישראל

צביקה פוגל: יפה מאוד

צביקה פוגל:  זה כל כך נכון לעשות את זה

צביקה פוגל:  אל תשכחו שרוב הישראלים לא ממש מטיילים

צביקה פוגל:  אתם צעירים, אבל בדור שלנו אם מישהו היה נוסע לחוץ לארץ אתם יודעים מה היו אומרים לו? סנוב, באילת כבר היית?      

אבי ורסנו: יש לנו עכשיו לנגד עינינו את האירוע הזה של - - - בכל יום זה משתדרג עוד יותר לרמה של עשר שנים

אבי ורסנו:  זה מטורף ואנחנו חייבים להקפיד שאנחנו עומדים בקצב הזה

אבי ורסנו:  זה כמו שאמר כורש, נושא החקיקה הוא בדרך כלל זה שעוצר עלינו

צביקה פוגל: אז תשבו עלינו, בשביל זה אנחנו קיימים

צביקה פוגל:  תזרקו לנו נייר, תבואו ותגידו מה חסר לכם

אבי ורסנו: למשל החוק של ה-LPR הוא משמעותי

צביקה פוגל: נכון

צביקה פוגל:  אתה יודע איזה מלחמה יש לי עכשיו עם כל ארגוני זכויות הפרט, זכויות האדם? כמה עבריינים כבר הגיעו ל     

אבי ורסנו: בדיוק, גם העבריינים הגיעו לזה

אבי ורסנו:  שב"ס נתקל בזה ביום יום

צביקה פוגל: נכון מאוד

צביקה פוגל:  כשהגיע אליי חוק ה-LPR השאלה הראשונה שלי הייתה מה? למה אין בזה גם האלמנט של זיהוי פנים? אז אמרו לי זה יגיע

צביקה פוגל:  למה להגיע? בואו נגיע עכשיו

ניר ברקת: חבר'ה, אנחנו נכנסים לקריית האימונים

ניר ברקת:  חבר'ה, הכניסה לקרית האימונים היא ללא נשק

ניר ברקת:  יכול להיות שבמהלך התרגולים אתם תשמעו קצת קולות ירי מהמטווח, לא להתרגש הכול בסדר

אבי ורסנו: זה העולם הדיגיטלי, לשוטרי הסיור, לשוטרי הבילוש, לשוטרי החקירות

אלעד אמויאל: נעים מאוד, אלעד אמויאל, מ"מ בהכשרת יסוד סייר, מזה כשנתיים, אני אוטוטו מסיים תפקיד ומופנה ליחידת האם שלי

צביקה פוגל: מה עשית לפני?      

אלעד אמויאל: הייתי קצין יחידה בסיור במרחב דן ולפני כן הייתי במג"ב

אלעד אמויאל:  אני מיועד לחזור לתל אביב, לתחנת בני ברק, בעזרת ה'

קריאה: ואבי

אלעד אמויאל: בעזרת ה' ואבי

אלעד אמויאל:  הכשרת סיור, לפני שאני אומר מה זה הכשרת יסוד סייר, כי הכשרת יסוד בשם שלה כוללת בפנים שלוש הכשרות מאוד מאוד גדולות ומשמעותיות במשטרה בכלל, אבל אני אדבר על הבית שלו כי רון ידבר עוד מעט בהמשך על הבית שלו, ביסוד סייר בעצם אנחנו לוקחים את האזרח מלשכת הגיוס, קולטים אותו פה דרך בית המורשת שבדיוק מפקד ההכשרה דיבר על זה, ועושים לו את מעבר הדרג הזה מאזרח לשוטר על כל המשמעויות הנרחבות

אלעד אמויאל:       ברוך הבא, זה הבית השני שלנו, המדריכים, אל קרית האימונים

אלעד אמויאל:  כאן אנחנו נמצאים 60% מההכשרה

אלעד אמויאל:  זאת אומרת שהפכנו את ההכשרה, בהמשך לראש האגף, מה שהוא הציג לך, סגן ראש האגף, הפכנו את ההכשרה ליותר מעשית, פחות עיונית, יותר מעשית וזה ממש מתקיים פה

צביקה פוגל: זה נכון מהניסיון שלך?      

אלעד אמויאל: אני יכול לומר לך, כמי שהריץ את הפיילוט הראשון שעשה את המתווה של שינוי הכשרה, התוצאות הן ברורות ומובהקות, השוטרים, אתה מוציא שוטר בשבוע שבע לשטח והוא חוזר לך בשבוע 16 ואתה רואה שוטר על כל המשמעויות

אבי ורסנו: אתה לא סתם שאלת את השאלה של ה-27 שבועות

אבי ורסנו:  הקורס הוא 27 שבועות, לצערי חלק מהתהליך שהיה זה איך פרסמו את האירוע הזה

אבי ורסנו:  דיברו על ארבעה שבועות

אבי ורסנו:  אנחנו מכשירים רק אחרי 27 שבועות, איך עושים את זה? זה מה ששינינו

אלעד אמויאל: אז כמו שאמרתי, ברוך הבא לקרית האימונים

אלעד אמויאל:  פה אנחנו מיישמים את התיאוריה שנלמדת ממש איפה שהייתם קודם לכן, בכיתת הלימוד, לפרקטיקה, למעשי הזה

אלעד אמויאל:  יש פה מגוון מתחמים שאנחנו נתנסה בכמה מהם, כמה מתודות למידה, כמה שיטות למידה שאנחנו מנחילים את התיאוריה לחניכים

אלעד אמויאל:      הראשונה שאנחנו נראה היום זה משמרת סיור קלאסית שתתחיל מיד במסכים הללו, תקרין לנו את מה שמתבצע בתחנת המשטרה אליה ניכנס בהמשך, תקרין משמרת סיור של קצין יחידה מתדרך את הסיירים שלו לקראת מה אנחנו הולכים וגם אתה תקבל ותראה מה הסיירים במשטרת ישראל מקבלים במעמד התדרוך במשמרת, מה הדגשים שניתנים, מה אנחנו שמים לנגד עינינו כשאנחנו מתדרכים את הסיירים, את הלוחמים שלנו, כי בסוף אנחנו מבינים שהסיירים זה המגע הראשוני עם האזרח, זה הפנים של המשטרה

אלעד אמויאל:  עם כל הכבוד לימ"מ וליחידות המיוחדות שהצגנו מקודם בסוף מי שמגיע לאירועים הראשון זה הסייר ולכן אנחנו עושים לו את ההכנה המיטבית אצלנו בהכשרת נגדים

אלעד אמויאל:       לאחר מכן אנחנו נצלול לשני אירועים, אירוע אחד שהוא אירוע בילוש שאותו יציג חברי רון ואירוע שני שהוא אירוע אג"מ שאנחנו נשתמש במערכת תחקור ולמידה שאני אציג אותה בהמשך

צביקה פוגל: לפני שאנחנו ממשיכים, באיזה שלב של השירות שלך יצאת לקורס קצינים?      

אלעד אמויאל: זה מורכב כי הייתי שש שנים בקבע במג"ב, הבנתי שאני צריך לעשות שינוי, טיפה לשנות את אזור הנוחות שלי, לעבור לכחולה, כדי להיות יותר מיוצב

אלעד אמויאל:  הקמתי משפחה, ילדים, אישה, הבנתי שאני לא יכול לחיות על הביפר

צביקה פוגל: התחלת עם הילדים, רק אחרי זה עם האישה, זה טוב, זה התחלה טובה

אלעד אמויאל: כן, היום הדור שלנו קודם כל ילדים, אחרי זה האישה

צביקה פוגל: אני גיליתי את הנכדים והבנתי שהייתי צריך להתחיל מהם

אלעד אמויאל: אחרי שש שנים עברתי לכחולה ואחרי שנתיים בכחולה התחלתי את ההליך לקורס קצינים

אלעד אמויאל:  ממוצע בערך היום שוטר קבע שמתגייס, אחרי שלוש שנים בקבע הוא יוצא למיונים לקצונה

אלעד אמויאל:  מיונים נמשכים, לא כולל הקורס עצמו, שנה בערך

אלעד אמויאל:  כל הוועדות, מבחנים, בערך שנה עד שהוא מתחיל את תהליך ההכשרה שלו הבסיסי

אלעד אמויאל:       אני מפנה אתכם לפלזמות, שם אנחנו מציגים את התדריך של משמרת הסיור

אלעד אמויאל:  (הקרנת סרטון)

צביקה פוגל: אני רוצה לשאול אותך שאלה, לפני אתה מתחיל

צביקה פוגל:  תנסו להיות איתי הכי פתוחים שאפשר, מה אתם יודעים על האירוע של אתמול ברמת הגולן? מה היה? מה הלקחים שיש?      

אבי ורסנו: האירוע של אתמול עדיין מתוחקר, אין עדיין נתונים

צביקה פוגל: וברגע שיהיו נתונים מה יקרה?      

אבי ורסנו: ברגע שיהיו, קודם כל, כמו שהצגנו לפני זה, יש לנו את מערכת התחקירים, את מגמת התחקירים, לא סתם דיברו על מתמודד הנפש, מהאירועים הקודמים שיש לנו אנחנו מפיקים לקחים

צביקה פוגל: מזה זה קפץ לי

אבי ורסנו: כן, ברור לי

אבי ורסנו:  מכניסים את זה ישירות לקורסים

אבי ורסנו:  בסיכום שבועי, או אם זה משהו שהוא מהותי, למשל הנושא הזה של מתמודד נפש שאנחנו רואים שהוא חוזר, זאת אומרת אנחנו מזהים איזה שהוא פער בתוך ההכשרה שלנו אנחנו מתקנים את זה אוטומטית

צביקה פוגל: זה מועבר מיד כלקח?      

אבי ורסנו: כן, כלקח שבועי

צביקה פוגל: כי אתמול היה אירוע חריג לחלוטין

אבי ורסנו: אבל עוד פעם, כרגע הוא מתוחקר

צביקה פוגל: שוטרים יורים על אזרחים, שוב פעם, לפי התקשורת

אבי ורסנו: כרגע הוא מתוחקר וברגע שנדע מה קרה שם אנחנו נקבל את זה מהגוף המקצועי וזה יופץ לתוך הקורסים המיועדים לזה

צביקה פוגל: ועל פי מיטב ידיעתכם זה גם מופץ לתחנות אחרות?      

אבי ורסנו: כן, בטח

אבי ורסנו:  מי שמפיץ את זה זה אנחנו, אגף ההדרכה

אבי ורסנו:  אני מרשה לעצמי רגע לדבר בתור אגף ההדרכה, זה מופץ, זה אחריות אגף ההדרכה

רון אבוטבול: קוראים לי רון, אני מפקד מחלקה בתחום הבילוש

צביקה פוגל: מה עשית לפני?      

רון אבוטבול: לפני זה הייתי מספר שנים ביחידת הגבולות של המחוז הצפוני - - - אמל"ח וסמים שנכנסים מהגבולות לתוך הארץ, ולפני זה הייתי ביחידת היס"מ, אני עשור במבצעים ולאחר קורס הקצינים נשארתי פה להדרכה על מנת לחנך את דור העתיד של הבלשים שמתגייסים למשטרה

אבי ורסנו: אנחנו בסיום קורס קצינים, שעוד רגע גם מסתיים המחזור הקרוב, משאירים את הקצינים הכי טובים להדרכה

צביקה פוגל: לאן אתה מיועד אחרי, אתה כבר יודע?      

רון אבוטבול: סביר להניח שאני אחזור למחוז הצפוני

רון אבוטבול:  לאן אני רוצה? לחזור הביתה ליחידת הגבולות

צביקה פוגל: איפה אתה גר בארץ?      

רון אבוטבול: במושב מעונה ליד מעלות

צביקה פוגל: מכיר, אני צפוני, משמר הירדן

רון אבוטבול: כרגע אנחנו נראה, יש פה מחלקת יסוד בלש שהתחילה את הקורס לפני 16 שבועות

רון אבוטבול:  במהלך הקורס אנחנו מלמדים אותם את כל התכנים, מקצוע הבלש, מארבים, מעצרים, עיכובים, כל הפרמטרים האלה

רון אבוטבול:  למעשה אנחנו נראה עכשיו את ההתנהלות

רון אבוטבול:  ראינו תדריך של סיור, משמרת סיור קלאסית שיוצאת לשטח, באותו הזמן במקביל יש גם צוות בילוש שעובר בתחנה באזור המקביל

רון אבוטבול:  כמובן שאני מדווח לראש המשמרת בסיור או לקצין שאני נמצא בגזרה על מנת שיידע לא להכניס כוחות גלויים אם אנחנו עובדים בסמוי

רון אבוטבול:      כידוע הבילוש הוא זרוע מבצעית של המודיעין, אז אנחנו נתרחש עכשיו אירוע שהוא אירוע של מודיעין קלאסי

רון אבוטבול:  התקבל אירוע מודיעיני לגבי פורצים שמסתובבים באזור שמוכה פריצות, הצוות נערך מבעוד מועד ואנחנו כרגע נתחיל את התרגיל

רון אבוטבול:       (הקרנת סרטון)

ניר ברקת: זה בעיקרון אזור פעולה של פורצים ויש מידע שעומדים לפרוץ לבתים, בגלל זה הבילוש נמצא כאן

צביקה פוגל: ובגלל זה ביקשת שאף אחד לא יתקרב לאזור

ניר ברקת: כן

רון אבוטבול: אתה יכול לראות הגעה של חשוד - - -     (המשך הסרטון)

רון אבוטבול: הגעה מהירה של צוות בילוש עם הניידת, נטרול של העצורים

רון אבוטבול:  כמובן שכשיסתיים האירוע 401 יעודכן, יגיע למקום, ייצרו קשר עם המשפחה, יסיימו את כל המעגל, בעצם הגשת תלונה ועצורים יגיעו לתחנת המשטרה להמשך חקירה

צביקה פוגל: היכולות האלה נמצאות באיזה רמה?      

אבי ורסנו: ברמת תחנה

אבי ורסנו:  מה שאתה רואה פה זה קורס יסוד בלש שזה חבר'ה שיוצאים עוד רגע

צביקה פוגל: אבל ברמת תחנה יש בן אדם שיודע ככה להסתוות?      

אבי ורסנו: כן, הכול הוא יודע

אבי ורסנו:  זה לא ברמה של בית ספר לעיקוב

צביקה פוגל: לא יחידה מיוחדת ולא שום דבר, רמת תחנה

אלעד אמויאל: ברשותך, אני אסובב אתכם חזרה למסכים

אלעד אמויאל:  אם חווינו את הלמידה הראשונה שהיא הלמידה הראשונה הקלאסית המעשית, בעצם ראינו תרגיל כמו שאנחנו עושים עם דף תבחין מסודר, מתרגלים ומתרחשים את החניכים שלנו אנחנו מנסים מאוד דבר שאנחנו קוראים לו בשפתו השנייה תחקור ולמידה או 'האח הגדול'

אלעד אמויאל:       בעצם במצב הזה, במצב האידיאלי, מה שאתה רואה, הפלזמות האלה קיימות לנו בכיתות ייעודיות במכללה למעלה, יושבים החניכים, המחלקה יושבת עם דפי תבחין ייעודיים למערכת והחניכים, החברים שלהם מתרחשים בקרית האימונים למטה תרגיל

אלעד אמויאל:  בזמן שהם מתרגלים החברים שלהם למעלה רושמים שיפור שימור, לאחר שסיימנו מתכנסים לתחקיר ועושים הפקת לקחים

אלעד אמויאל:      זו עוד שיטה ששם אנחנו מנחילים את הידע המקצועי לשוטרים שלנו, שם אנחנו מפיקים לקחים ומתחקרים את האירוע כמו שהתחלנו בהתחלה עם סגן ראש האגף, כשהוא דיבר על תחקור ולמידה והפקת לקחים, זה תרגיל קלאסי

אלעד אמויאל:       מה שאנחנו רואים זה מבנה הקניון שהוא ממש נמצא שם, יש פה את הכספומט

אלעד אמויאל:  אנחנו נראה אירוע אמיתי איך שהוא מתבצע

אלעד אמויאל:       (הקרנת סרטון)

אלעד אמויאל: מה שאתה שומע כרגע זה את הסיירים שרצים שם, זה הסיירים שרצים, נכנסים לקניון

אלעד אמויאל:  אתה עוד מעט תראה אותם פה

אלעד אמויאל:       (המשך הקרנת הסרטון)

אבי ורסנו: פה במקרה אתה רואה אירוע שוד, אנחנו מתרגלים את כל מגוון האירועים ומי שמתרגל אותם זה שחקנים

אבי ורסנו:  פעם היינו מתרגלים שוטר על שוטר, אבל היום כשאתה מביא שחקן שהוא אזרח לכל דבר הוא גם מביא את ההרגשה שלו, איך הוא הרגיש עם השוטר

אבי ורסנו:  אירוע אלמ"ב כשמגיעה אישה, השוטר צריך להרגיש - - -     (המשך הקרנת הסרטון)

אבי ורסנו: זו טכניקה בתרגול, זה לא ברמה של – הם עוד לא שם, זה קורס

קריאה: במציאות זה לא ככה, ישר חותרים למגע

אבי ורסנו: ברור, וברור שכשיש אירוע של בן ערובה זה כבר תרגול אחר, לא כל אחד יכול לעשות את זה

אבי ורסנו:  גם פה אנחנו מלמדים את החניכים לחתור למגע בסוף

אבי ורסנו:  אפשר תמיד לעצור - - -     

אלעד אמויאל: מה שהצגנו זה אירוע שוד, התקבל אירוע שוד בשידור כללי מחוזי, זאת אומרת לכל התחנה מקצה לקצה, כל המרחב, מאזינים לשוד הזה כדי שכל מי שקשור בגזרת המחוז ושומע את הדבר הוא מגיע לאירוע

אלעד אמויאל:  זה מה שקורה בשטח

אלעד אמויאל:  ושכת ניידת בנסיעה מבצעית, פורקת, עבודת זוג יפה על הדלת עם נשקים שלופים, משתלטים על החשוד

אלעד אמויאל:  כמובן הקראת זכויות, עצור, הכנסה לסטטוס ומובילים אותו לתחנת המשטרה, נפגוש אותו בהמשך

אלעד אמויאל:  במקביל מתבצעת שירות יחד עם המתלוננת, עם הקורבן, אחרי קבלת טיפול רפואי היא תובא גם להגשת תלונה בהתאם

אלעד אמויאל:  סיימנו את החלק המעשי, אנחנו כרגע עוברים לתצוגת תכלית

צביקה פוגל: אם החשוד היה מתנפל על הקופאית?      

אלעד אמויאל: אז אנחנו מתחילים בעבודת מו"מ

אלעד אמויאל:  במקרה יש לנו גם את המו"מ, עושים פה אימון, יחידת המו"מ שלנו עושה פה אימון, אנחנו נשמע גם אותם איך הם מתעסקים באירוע כזה

אבי ורסנו: בכל מחוז יש נע"תים שהם מצוות מו"מ חוץ מצוות המו"מ הארצי

אבי ורסנו:  היום בכל משמרת סיור ויש אירוע של מאיים בהתאבדות, סטטיסטית, יש את הצוותים הנע"תים שיודעים לקפוץ לתוך האירוע הזה וגם את המפקדים שלנו, קציני היחידה, אנחנו מלמדים להתחיל לפחות מה שנקרא את המו"מ הראשוני

אבי ורסנו:  לדעתי אם עכשיו תצביע על מישהו מהקצינים פה הוא היה מעורב באירוע של מאיים להתאבד

נועם שקל: אין לך שום דרך לדעת את הסיום של שום אירוע

נועם שקל:  מה מצב רוחו, מה הסיטואציה

נועם שקל:  הפק"ל הוא פק"ל ומהפק"ל אפשר ללכת –      

צביקה פוגל: אחת השאלות שאני שואל את עצמי תמיד זה כמה חופש פעולה אנחנו נותנים לאנשים האלה לשקול באותו רגע מה הדבר הנכון לעשות

נועם שקל: לשוטר בקצה יש 100% כמעט יכולת החלטה

צביקה פוגל: אנחנו בצבא בזמנו אמרנו שכל חייל בקצה הוא הרמטכ"ל

אבי ורסנו: פה זה עוד יותר

נועם שקל: במשטרה זה הכי נכון כי כל ניידת היא לעצמה

אלעד אמויאל: מעבירים אותך לחברי יגל, הוא יציג לך את הסיור, לאחר מכן חבלה ובעלי חיים

יגל אברג'ל: נעים מאוד, אני מפקד מחלקה ביסוד סייר

יגל אברג'ל:  לפני שהייתי פה הייתי במחוז דרום של המשטרה ואני גם אחזור לשם בשנה הבאה

צביקה פוגל: מה עשית שם?      

יגל אברג'ל: סיור

צביקה פוגל: קורס קצינים מי עשית?      

יגל אברג'ל: בשנה שעברה סיימתי ונשארתי פה, עכשיו אני מתחיל את השנה השנייה שלי

צביקה פוגל: זאת אומרת עשית את הקורס טוב?      

יגל אברג'ל: ככה אומרים

יגל אברג'ל:  אז מה שאנחנו נראה עכשיו זאת ניידת סיור, ניידת אמת, ביחד עם כל הציוד שיש בכל ניידות הסיור שיש לנו היום במשטרה

יגל אברג'ל:  אנחנו מתחילים פה עם כל הציוד של המחסומים, ערכת מחסום, דוקרנים, כמובן משולשי אזהרה, פנסים זוהרים

יגל אברג'ל:  יש לנו פה מטף אישי, זאת אומרת שאם חס וחלילה שוטר מקבל בקבוק תבערה או משהו כזה יש לנו בניידת ציוד אישי של כל שוטר שהוא יכול לכבות את עצמו

יגל אברג'ל:  אבוקות, פצצות תאורה

יגל אברג'ל:  זה מה שיש לנו מבחינת ערכה בניידת

יגל אברג'ל:       אנחנו ממשיכים לעוד ערכות שיש לנו בניידת

יגל אברג'ל:  ערכת פריצה, במידה שאנחנו נקלעים לאירוע ולוקח לנו לפעמים זמן להזמין כיבוי והצלה אז אנחנו יכולים לתת מענה ראשוני וזה כמובן בהתאם לאותו אירוע, עם סל כלים יחסית מצומצם

יגל אברג'ל:     משם אנחנו ממשיכים, יש לנו ערכת אבן ספיר

יגל אברג'ל:  ערכת אבן ספיר זה להתמגנות נגד חומרים מסוכנים

יגל אברג'ל:  הגענו לאירוע של חומר מסוכן, אמוניה, גז כזה או אחר

צביקה פוגל: זה קיים בכל ניידת?      

יגל אברג'ל: זה קיים בכל ניידת

צביקה פוגל: כמה כאלה?      

יגל אברג'ל: לכל סייר

יגל אברג'ל:  זה כמובן חלק בלתי נפרד, האפוד האישי של השוטר

יגל אברג'ל:  זה לא קרמי, זה לא מונע מכדורים, אבל זה עושה עבודה כנגד סכינאות

צביקה פוגל: גם יישמתם בו הרבה מאוד לקחים

יגל אברג'ל: כן

יגל אברג'ל:  זה מבחינת הזיווד של הניידת, יש לנו פה את נופר שתציג לכם את הציוד שיש לכל סייר עליו במשמרת

נופר מלכה: נעים מאוד

נופר מלכה:  אני כאן שנתיים בהדרכה, אני אציג היום את הכלים

צביקה פוגל: איפה היית לפני שהגעת לכאן?      

נופר מלכה: הייתי בתחנת עיירות בנגב בתור סיירת

צביקה פוגל: מה עשית שם?      

נופר מלכה: הייתי סיירת

נופר מלכה:  שיטור עירוני, אבל גם חלק מהסיור

נופר מלכה:  אני אציג את הכלים שמשתמש בהם הסייר ביום יום שמייעדים אותו לעבודת הסייר הרגילה

נופר מלכה:  יש לנו את הטאבלט שכאן אנחנו מתמחשבים ומכניסים את עצמנו בציוות, מקבלים את האירועים ומטפלים בהמשך בכל מה שמתקבל במשמרת

צביקה פוגל: אני מכיר, רציתי כזה ליחידות החילוץ

אבי ורסנו: ולמה לא נתנו לך? היית צריך לדבר עם רמ"ח מתנדבים הקודם

צביקה פוגל: הרשאות, רק בגלל ההרשאות

צביקה פוגל:  כי מה רצינו? רצינו לדעת בעיקר במקרים של נעדרים קצת פרטים

צביקה פוגל:  במקום להציק לתחנה ו-7100 לכל הגורמים האלה, חשבנו שיהיה נכון שיהיה, לא נתנו לנו

נופר מלכה: זה חגור הסייר שהוא חגור חדשני, יש לו חגורה ששומרת על הגב של הסייר

נופר מלכה:  פעם היו בעיות עם החגורים הישנים אז פיתחו חגור חדש שמאפשר עבודה יותר נעימה עם החגור

נופר מלכה:  כמובן יש לנו אקדח, זה לא אמיתי כי אנחנו בקריית האימונים

נופר מלכה:  טייזר, מכשיר שליטה חשמלי, הוא אמצעי אל הרג ומאפשר לי עבודה בטווחים משתנים

נופר מלכה:  יש כאן פנס לשעות לילה, אזיקים, גז פלפל

נופר מלכה:  מכשיר קשר כמובן שאני יכולה לצוות אותו על כל גל שאני עובדת, גם אני מתגברת תחנות אחרות

נופר מלכה:  פה הנרתיק של הטלפון

נופר מלכה:  מצלמת גוף, איך אפשר בלעדיה? שמשמשת אותנו למפגשים עם אזרחים

נופר מלכה:       אלה הכלים שמשמשים אותנו נאמנה יחד עם הניידת הנפלאה שיצרו לנו המשטרה

נופר מלכה:  וזה הכול, אם יש שאלות אני אשמח לענות

צביקה פוגל: יצא לך בסיור, נכון?      

נופר מלכה: כמובן

צביקה פוגל: כמה מפריע לך שרואים את השם שלך?      

נופר מלכה: לא מפריע לי

נופר מלכה:  אין לי מה להסתתר, בסוף זאת אני

נופר מלכה:  אני יודעת שאני עובדת ציבור, אני חשופה לכל דבר ועניין

נופר מלכה:  נכון, היום אנחנו בעידן השיימינג, גם לי עשו שיימינג בעצמי בטיק טוק

נופר מלכה:  אתה בוחר אם להתייחס לזה או לא, בסוף אם אתה עושה את העבודה שלך נאמנה אתה לא צריך ל - - -     

צביקה פוגל: אני שוקל לחזור למספרים, במקום להשאיר את השם

נופר מלכה: יש עם זה קצת קונוטציה פחות נעימה, אנחנו יודעים על מה מדובר

נופר מלכה:  אישית אני לא מפריע לי השם, אבל אם באמת זה משהו שמפריע להרבה שוטרים אז אולי אפשר לשקול חלופה מסוימת שכן תיתן מענה לנושא הזה

צביקה פוגל: אני בסופו של דבר אשמח לשמוע את דעתכם בעניין

צביקה פוגל:  אני מכיר את דעתך, אבל אני אשמח לשמוע אותה

אבי ורסנו: חבלה

אבי ורסנו:  כל אלה זה מגמות שקיימות פה בתוך ההכשרה

ערן בוקובזה: ערן בוקובזה, סגן מפקד קורס חבלה, כבר שנה וחצי במגמת חבלה

ערן בוקובזה:  לפני זה הייתי בשפלה, חבלן, וקצת לפני זה קצין עיקוב בלהב, עשיתי מעבר חד

צביקה פוגל: כמה שנים אתה במשטרה?      

ערן בוקובזה: 16 שנה

צביקה פוגל: בצבא עסקת בתחום כזה?      

ערן בוקובזה: לא

ערן בוקובזה:  הייתי צנחן, לא נגעתי בשום דבר שקשור לחבלה, למדתי הכול כאן

ערן בוקובזה:  גם פה חבר'ה שמגיעים מס"פ, מכל הנושא של חבלה בצבא, אנחנו מכשירים אותם בסוג אחר של חבלה

צביקה פוגל: זה עולם עיסוקים אחר, נכון

ערן בוקובזה: בדיוק, זה יותר הגנתי, פחות התקפי, וזה גם מה שאנחנו מתעסקים ביום יום, גם בעולם הפח"ע וגם בעולם הפלילי

ערן בוקובזה:  היום כל ניסיונות החיסול בעולם הפלילי, לא כל המטענים פועלים, מה שאנחנו רואים, יכול להיות עוד מטען נוסף, פח"ע, מסכינאי שיכול להיות עם חגורת נפץ, מטעני חבלה והכול

צביקה פוגל: זה הולך ומשתפר, מבחינתם

ערן בוקובזה: כן

ערן בוקובזה:  אנחנו מתעסקים גם בבחינת מערך החבלה יש לנו צוות ייעודי שיושב בבית שמש שמתעסק רק ב - - - כל החומ"ס ורבידים, כמו שזה נקרא אצלנו, וקצת על יכולות

ערן בוקובזה:      יש לנו את רובוט האנדרוס שזה אחד מכמה רובוטים, זה הרובוט הבינוני שיש לנו

ערן בוקובזה:  הוא נמצא במערך קרוב ל-20 שנה, עבר רבולוציה מסוימת, היה חשמלי חלש, היום הוא הידראולי והרבה יותר חזק

ערן בוקובזה:  יש לנו רובוט שהוא יותר ייעודי לתוך מבנים, הוא נקרא טלמקס

ערן בוקובזה:  הרובוט אחריו הוא כמו בובקט, שנשלט מרחוק, הוא שונה, הוא טיפל במטענים שהגיעו מהים מעזה, בפלמחים, אשדוד, אשקלון

ערן בוקובזה:       אתם יכולים להתקרב

ערן בוקובזה:  בכל זאת פצצת מרגמה זה חלק מהעיסוק שלנו בכל הטיפול באמל"ח

ערן בוקובזה:  זה לא חדש לך

צביקה פוגל: לא

ערן בוקובזה: כמו שאנחנו יודעים, מדינת ישראל זה שטח אש אחד גדול

ערן בוקובזה:  לפני מלחמת יום העצמאות, בתקופת העות'מאניים, הבריטים, כל הדברים האלה צצים לנו מכל התקופות

ערן בוקובזה:  חבלן צריך לדעת את כל הפריטים האלה מכל התקופות כדי לדעת מה הסכנות ואיך לטפל

ערן בוקובזה:       זה פאנל לשליטה

ערן בוקובזה:  פאנל שליטה בדרך כלל נמצא בניידת, זה פאנל שליטה שאנחנו משתמשים כאן עם החניכים לדמות להם ניידת

ערן בוקובזה:  הוא כולל מסך, פאנל השליטה עצמו וכל ההקלטה והתיעוד

צביקה פוגל: עצור רגע

צביקה פוגל:  גמרתם אירוע, מה שיש לך פה בהקלטה למי עובר?      

ערן בוקובזה: אנחנו שומרים את זה אצלנו, יש לנו עוד הארד דיסק קצת יותר מתקדם, דיגיטלי, זה אנלוגי, אנחנו שומרים את הכול ואם עכשיו אנחנו צריכים פורנזיקה או תיעוד לבית משפט ודברים כאלה, וגם ללמידה שלנו או בתוך המערך, אנחנו נעזרים בזה

צביקה פוגל: וזה יועבר גם ליחידות אחרות?      

ערן בוקובזה: הוא יועבר בצורה מסוימת עם מגבלה של שיטות ואמצעים, כדי לא לחשוף אותם, אבל אם יש צורך בקטעים, תמונות, דברים מאוד ספציפיים

אבי ורסנו: מערך החבלה זה המערך המתקדם ביותר בנושא תחקירים, מתקדם ביותר

אבי ורסנו:  תמיד משווים לקורס טיס, מבחינתנו זה החבלה

צביקה פוגל: כי לי חשוב בסופו של דבר שהניסיון שאתם רוכשים בשטח, ואתם כל יום רוכשים ניסיון נוסף, יעבור לאחרים, שלא יבואו ויגידו מחר בבוקר לאמא של אותו שוטר שנפצע חס וחלילה שזה קרה כי לא הופק לקח שקרה לפני יומיים

צביקה פוגל:  אני לא מדבר על תקשורת וכל האחרים, אני מדבר עלינו, בתוכנו

צביקה פוגל:  זו חובה שאנחנו חייבים לעשות אותה מהר ואתם מתמודדים, בניגוד לצבא ולכל הגורמים האחרים, כל יום עם חידוש חדש שהעבריינים מביאים

אבי ורסנו: ללא ספק, גם הפח"ע

ערן בוקובזה: התחקור הוא יום יומי, אנחנו עושים את זה תוך יחידתי וגם ברמת המערך וגם מחוץ למערך, אנחנו מגיעים לשם, בסופו של דבר כל התו"ל שלנו מתבסס על חיי אדם קודם כל ואז אם חיי אדם ניצלו אנחנו שומרים על החיים שלנו ואז רכוש וכן הלאה

ערן בוקובזה:       מה שיש לנו פה זה משקף

ערן בוקובזה:  המשקף הזה הוא גם אבולוציה של מספר משקפים שהיו

ערן בוקובזה:  בעבר הם היו יותר מגושמים, כדי להגיע איתו לשטח היה לוקח הרבה זמן, היום בכל רכב יש משקף כזה וכמו שאתה יכול לראות יש שיקוף של מטען שנמצא בתוך התיק

ערן בוקובזה:  היום אני לא צריך להתמודד עם מלכודים, יש מלכוד, אין מלכוד, של הפח"ע בעיקר

אבי ורסנו: מה שאני רוצה להגיד זה שהייחודיות בתפקיד איש המשטרה הוא נע מקצה לקצה

אבי ורסנו:  פה בקרית האימונים יש לנו הכול, יש לנו תחנת משטרה וקרית אימונים ומבני צבע

אבי ורסנו:  זה אחד מהשוסים הכי גדולים

צביקה פוגל: יש לכם פה מבחינת השטח יכולת להתרחב, להוסיף דברים אם תרצו?      

אבי ורסנו: בעיקרון כן, זה עניין תקציבי

אבי ורסנו:  גם האירוע הזה שנקרא עבודה מול זכיין הוא אירוע מאוד מורכב, אבל אני יכול להגיד לך כאחד שהיה במלמ"ש והגיע לפה זה שמים וארץ ואנחנו מברכים כל רגע שאנחנו פה, עם הקושי, ויש קושי

צביקה פוגל: ההישענות על עיריית בית שמש שווה משהו?      

אבי ורסנו: כן, היא עשתה טוב לעיריית בית שמש

אבי ורסנו:  אני לא יכול להגיד לך שיש איזה בעיה עם עיריית בית שמש

אבי ורסנו:       בצד שמאל יש לנו קורס חדש שנפתח השבוע, קורס חוקרות חרדיות

אבי ורסנו:  18 במספר, שניסינו לעשות כל מיני התאמות כדי שיהיה להן נוח כי אנחנו מבינים כמה זה חשוב לנו כארגון המגזר הזה

אבי ורסנו:  והן שותפות מלאות וזה אחד מהקורסים - - -     

צביקה פוגל: יש להם יכולות מדהימות

אבי ורסנו: חבל על הזמן

אבי ורסנו:  זאת חגית, היא ראש ענף חקירות, שהיא אחראית על הקורס הזה

חגית בן שאנן: כן, קורס מאוד איכותי

צביקה פוגל: הנשים החרדיות זה נשים עם המון יכולות

חגית בן שאנן: נכון, מסתבר שכשלומדים גמרא המון המון שנים זה מפתח מאוד

חגית בן שאנן:  זה גם שובר שוויון באירועים מול הקהילה

נועם שקל: - - - בעולם מדור למידע דיגיטלי

נועם שקל:  הערכה הזאת היא ערכה נפרשת, איתה אני רץ בכל תחנות משטרת ישראל

נועם שקל:  אפרופו מה שאמרתי לך שאני רוצה לחסוך ימי עבודה ואני רוצה לעשות את זה גם רלוונטי או פרקטי

נועם שקל:  להגיד למת"ח: תשלח את השוטר שלך לפה לעשות סימולטור טייזר כי אתה חייב פעם בשנה, זה שמירת כשירות, יכול להיות שהוא יחליט שעדיף שלא תהיה לו כשירות לטייזר

נועם שקל:       זה נוסע בין כל תחנות המשטרה, עושה כמה דברים, יש פה תרחיש לדוגמה שאפשר יהיה לתרגל אותו של קבלת החלטות

נועם שקל:  אפשר לעשות תרחיש טקטי של ירי, אמ-16, אקדח, לא משנה, תלוי איזה לוחם אנחנו מטפלים ואפשר לעשות פה גם את רענון הטייזר כסיטואציה

נועם שקל:  זאת אומרת יש לנו אקדח טייזר כמו שהוא מופיע, לצורך העניין השוטר בתחנה מקבל סמכויות, מקבל קבלת החלטות ומקבל רענון טייזר, מוזן לו למערכת ובזה נגמר הסיפור

נועם שקל:       זה סימולטור נפרש, יכול ללכת לכל מקום

נועם שקל:  החברה שאנחנו עובדים איתה זה סוג של חצי ניסוי איתם למרות שזה כבר רץ שנה

צביקה פוגל: איזה לקחים יש לך מהסיבוב שאתה עושה בארץ עם הדבר הזה?      

קובי קרטה: האמת, רק דברים חיוביים

קובי קרטה:  השוטרים פשוט עפים על המערכת הזאת

קובי קרטה:  כמו שנועם אמר, כרגע זו מערכת שאנחנו מריצים אותה, היא בפיילוט לקראת רכישה, אבל השוטרים שמתרגלים אומרים שזו אחת החוויות הכי קרובות שהם חווים באימון לחוויית המציאות

קובי קרטה:  אחד היתרונות במערכת הזאת, כמו שנועם אמר, העיקר שאנחנו מתרגלים איתם זה בקבלת החלטות, הרגעת מצב העניינים ולראות שהם לא מחמירים

קובי קרטה:       אני יכול לשלוט בסיטואציה

קובי קרטה:  זאת אומרת אם השוטר עכשיו מתנהל בצורה לא נכונה, לא מקצועית, אני יכול להחמיר את המצב, להגיע למצב של תקיפה, ואם השוטר סופר מקצועי, מתנהל כמו שצריך, יודע איך לדבר לחשוד אני יכול לשתף איתו פעולה, גם לצאת החוצה מהמקום, גם להגיע למצב של מעצר, זאת אומרת לשתף פעולה גם במעצר

קובי קרטה:  התגובות הן פשוט מעולות, שוטרים אומרים: תביאו לנו עוד מהדבר הזה

צביקה פוגל: התרחיש הוא תרחיש קבוע או שאתה משנה אותו?      

קובי קרטה: לא, יש לנו במערכת הזאת מספר תרחישים, כרגע התרחישים, בגלל שהמערכת היא בהרצה, בפיילוט, התרחישים רובם לא מותאמים אלינו

קובי קרטה:  יש לנו כמה תרחישים שמותאמים, שאיתם אנחנו מבצעים

קובי קרטה:  התרחיש שנדגים לך זה תרחיש של הסגת גבול של בן אדם שנמצא במכבסה, הומלס, השוטר מגיע, הוא מוצא את עצמו בסיטואציה כשהוא כבר במכבסה מול החשוד

קובי קרטה:      השוטר מתנהל, יש לי את פאנל השליטה פה, אני רואה מה שהוא רואה ואני גם מקרין פה

קובי קרטה:  בנוסף למה שהוא רואה יש לי את כל האמצעים שאני שולט על הדמות, גם בדיבור וגם בהתנהגות, במסך הגדול אם אני רוצה לעשות למידת עמיתים בנוסף אני מקרין את מה שהוא רואה וחווה במשקפיים, בנוסף, אנחנו לא נדגים את זה מפאת חוסר זמן, אבל המערכת מקליטה הכול, את הווידאו, כולל סאונד ודיבור

צביקה פוגל: זאת אומרת אתה יכול לעשות תחקיר בסוף

קובי קרטה: בדיוק

נועם שקל: אתה חוסם, אנחנו חוסמים אותו ואז הוא עומד כאילו בצד והוא רואה את עצמו גם מדבר וגם מתנהג באירוע

קובי קרטה: יותר מזה, אני יכול גם לייצא את הווידאו הזה ולהקרין אותו בכיתה, להפיץ אותו בארגון עם לקחים

צביקה פוגל: מאיזה עולם אתה מגיע, קובי?      

קובי קרטה: אני מגיע מהשטח, מעולם היס"מ

קובי קרטה:  הייתי ביס"מ מספר שנים

צביקה פוגל: ומה הביא אותך להיכנס לתחום הזה?      

קובי קרטה: קודם כל אני מאוד אוהב את עולם ההדרכה, הדרכתי פה, הייתי פה גם מ"מ, אני בא מעולם הגיימינג, מאוד מחובר לדברים האלה

צביקה פוגל: אי אפשר שלא

קובי קרטה: אי אפשר להפריד את זה, זה חיבור טבעי

קובי קרטה:       (עורכים הדגמה)

צביקה פוגל: מה עם התחקור?      

נועם שקל: לא נעשה את התחקור, לא צריך

נועם שקל:  בגדול השוטר צריך לנהל את האירוע, אפשר לקחת אותו, אפשר להוביל אותו החוצה, אפשר להגיע למצב שהוא דוקר, אפשר לעשות הכול, יש לנו את כל המגוון, תלוי בהתנהגות של השוטר

צביקה פוגל: עכשיו הייתם עושים תחקיר, מה עשיתי לא בסדר?      

נועם שקל: לא שלפת אקדח

נועם שקל:  הוא הוציא עליך סכין, הוא מטר ממך, בוא, אני לא רוצה שתמות

נועם שקל:  קודם כל אתה שוטר, אני לא רוצה שתמות

נועם שקל:  מבצעית יש לנו איזה שהיא הגבלה כזו או אחרת, אם הצלחת להביא אותו לזה שאתה מוציא אותו אהלן וסהלן, אבל אם הוא שולף עליך סכין, הוא מטר ממך, תשמע, אני לא מצפה משוטר להציל את העולם

נועם שקל:  קודם כל שיציל את עצמו, אחרי זה שאר העולם

צביקה פוגל: הערה נכונה

נועם שקל: בשנייה, גם שוטר ששלף אקדח לא בהכרח יורה

נועם שקל:  הוא לא בהכרח יורה ואז אני מראה לו שהוא נדקר לפני שהוא ירה

נועם שקל:  אגב אני גם אראה לו איפה הוא פגע את הכדור הראשון, איפה הוא פגע את הכדור השני, אני מראה לו בחיצים, בבולט, בדיוק

נועם שקל:  לפעמים הוא אומר שהוא ירה שלושה כדורים ופגע עם כולם, אני מראה לו שרק אחד פגע ופה, זה אומר שעם היד השנייה הוא הצליח לדקור אותו

צביקה פוגל: מעולה, תודה

אבי ורסנו: אנחנו נעבור לעוד כלי שיש לנו פה

צביקה פוגל: עד כמה אתם מעורבים ב - - -      

אבי ורסנו: אנחנו מעורבים בשיתוף הפעולה המקצועי ובעיקר באכסנייה פה ובאמצעים שאנחנו יכולים לתת להם

צביקה פוגל: הם באים לפה?      

אבי ורסנו: יש את בית הספר החילי של מג"ב שהוא בסוף ת"פ אגף ההדרכה

גונן: על האולם הזה אני אעבור בקצרה כי לא בו אנחנו נתרגל, האולם הזה הוא האולם

צביקה פוגל: מי אתה?      

גונן: אני גונן, מדריך ירי

אבי ורסנו: גונן הוא מדריך ירי מטעם הזכיין

אבי ורסנו:  זה השילוב פה

גונן: האולם הזה זה האולם הטכני כעיקרון, אני יכול לבצע פה הדמיות ירי בכל הרמות ובכל הטווחים, בכל תנאי מזג האוויר, בעזרת המחשב אני יכול לשנות אותם

גונן:  יש לי פה מסלולים לביצוע כך שאני יכול לנתח למעשה את איכות הירי של כל אחד מהיורים במגוון הנשקים שיש לנו, יש לנו פה אמ-16, יריחו, גלוק ואני יכול להשתמש בעולם הזה גם לטובת תרגילים מתגלגלים

גונן:       למעשה יש שלושה תרחישים שרצים אחד אחרי השני והכוח צריך להתגלגל בהתאם, תלוי בסדרי הגודל של הלקוח ומה אנחנו רוצים, כולל שימוש בעזרים סביבתיים כמו המחסות ודברים נלווים ש - - -     

צביקה פוגל: כמה אנשים עוברים אצלך ביום?      

גונן: בתקופה שהיו פה את אימוני התחנות היו עוברים אצלנו כל יום באזור ה-100 אנשים

גונן:  היום זה מובנה בתוך הקורס, כל קורס נמצא פה באימון הבסיסי שלו פעם אחת ובאימון המתקדם שלו פעם נוספת

צביקה פוגל: כמה אנשים אתה מעביר פה בחודש?      

גונן: בחודש כמה מאות

גונן:  ועוברים פה גם אימוני היס"מ, צוותים שלמים של יס"מ, אנחנו עושים פה תרגיל שהוא מורכבות, גם של תרגיל מתגלגל וגם אחרי זה משיכה להמשך עם אירועים מתפצלים

צביקה פוגל: הם אחראים על המטווחים בחוץ?      

אבי ורסנו: כן, יש שם גם מדריכי ירי של אזרחים

גונן: כן, בבוקר העברתי אימון במטווח, עכשיו אני פה

גונן:  ככה נעשים החיבורים בין הדברים

גונן:  בואו נראה את הטקטי

תימור הייב: צוהריים טובים לכולם

תימור הייב:  אני תימור הייב מכפר טובא זנגרייה, קצין בהדרכה, התחלתי בשירות בסדיר במג"ב, לאחר מכן התגייסתי למרחב דן, תחנת בני ברק, עם חברי אמויאל

תימור הייב:  בשנה שעברה יצאתי לקורס קצינים ומבחירה נשארתי באגף ההדרכה

צביקה פוגל: איפה אתה גר היום?      

תימור הייב: אני עדיין גר בטובא זנגרייה

צביקה פוגל: אתה מגיע לשם עם מדים?      

תימור הייב: על מדים, גאה, עם ראש מורם וברוך ה' הקצין הראשון, בעזרת ה' אחריי עוד רבים

תימור הייב:  אמרתי לו בדיוק שיש לי את אישור התושב חתום על ידו עדיין

תימור הייב:       זה הסימולטור שלנו

תימור הייב:  בדומה ל-VR, אבל יש לנו גם פה יכולות אחרות יחד עם מדריכי הירי שמלווים אותנו

תימור הייב:  מה שמיוחד פה שניתן אחרי האירוע, אחרי התרחיש, להמשיך את התרחיש עם המזרנים האלה ולראות במה החניך יכול לטפל ואיך הוא יכול להמשיך את האירוע

תימור הייב:  הנקודה החשובה כאן שמדריכי הירי נותנים את האפקט המקצועי והמבצעי מבחינת ירי וטקטי וכאן אנחנו הסגל עומדים מאחורי החניכים בשביל לראות אותם איך הם פעלו מבחינת הסמכויות, האם הם השתמשו בסמכות הנכונה או שלא

תימור הייב:  במידה שלא, המשוב הוא למטרת שיפור

תימור הייב:      השיתוף שלנו ביחד עם המדריכים, מה שמיוחד פה זה הכלים שלהם

תימור הייב:  גונן, רק להסביר קצת על הציוד

צביקה פוגל: לפני שגונן מסביר, כמה חניכים יש בשבוע, בחודש? בכמה אנשים אתה נוגע?      

אבי ורסנו: תימור הוא מפקד מחלקה

אבי ורסנו:  יש לו 35 חניכים שלו

אבי ורסנו:  הוא אחראי עליהם, הוא מלווה אותם מהיום הראשון עד תום ה-27 שבועות

צביקה פוגל: וכשהם יוצאים החוצה לשטח אתה גם יודע מה הם עשו?      

תימור הייב: אני מלווה אותם עד טקס הסיום ומעביר שרביט לתחנה, ליחידת האם שלו

גונן: השימוש שלנו הוא באקדחים שמשתמשים בהם למעשה השוטרים בשירות

גונן:  לדוגמה פה הבאנו את הגלוק

גונן:  זה אקדח גלוק לכל דבר שעבר הסבה למערכת גז ולייזר, זאת אומרת שהוא יוכל לתפקד עם המערכת, מה שמאפשר לנו תפעול של דברים שאם הייתי צריך לעשות אותם במטווח הוראות הבטיחות והמגבלות הבטיחותיות היו גורמות לזה שהשוטר לא יכול להתנהג בטבעיות אל מול האיום, או אל מול התרחיש או אל מול האתגר שהוא ניצב מולו

גונן:      השוטרים שלנו ניצבים רוב הזמן באיומים שהם אפורים, הם לא שחור לבן, מה שהופך את העסק הרבה יותר מורכב ואז השימוש בנשק או נקודות הקצה שלו הן הרבה יותר מורכבות

גונן:  המקום הזה נועד לבחון את זה בצורה שהיא בטוחה, שגם אם השוטר עשה טעות בשימוש בנשק או לא, או כתוצאה מתזוזת האירוע השוטרים לא היו ביישור קו ביניהם, לא היה ביניהם חיתוך גזרות נכון, עדיין לא יהיו לנו נפגעים ונוכל לתרגל את זה וללמוד מזה

גונן:       האקדחים זה אקדח שמופעל בכוח של מחסנית גז, למעשה בדיוק כמו אקדח הגלוק הרגיל של השוטר ההדק שלו עובד בשני שלבים, מגיע לשלב קשה, משחרר כדור, ברגע שהוא משחרר כדור תהיה לו רתיעה כמו באקדח רגיל ולמעשה הוא מדמה לו את הירי בצורה, אני לא יכול להגיד מושלמת, אבל קרובה מאוד למציאות, כשהוא צריך לפעול גם עם הנושא הזה

גונן:  הכוונות אותן כוונות, הדקים אותם הדקים, האקדח אותו אקדח, כך שההדמיה היא מאוד קרובה

גונן:       גם הטייזר שאנחנו משתמשים בו

גונן:  בסוף התרחיש יכול להיות מובל אבל לא לשימוש בנשק, זה טייזר שירות לגמרי שעשו לו הסבה, במקום החיצים של החשמול יוצאת קרן לייזר, המסך יודע לחוות את הסיפור הזה על האובייקט ולהגיד לך אם פגעת, לא פגעת, השתמשת נכון, לא השתמשת

גונן:  זה כבר במסגרת הסמכויות והשילוב שלי עם מפקד המחלקה שהוא מגיע

גונן:  מפקד המחלקה מתרגם את זה לסמכויות, אני מתרגם את זה לנוהלי לחימה והאופן של השימוש בנשק

צביקה פוגל: כל חניך שסיים אצלכם את התרגול הראשוני, אם הוא לא הגיע לרמה הנדרשת מה עושים?      

אבי ורסנו: בכדי להסמיך שוטר יש מספר פרמטרים שהוא צריך לעבור, זה בר-אור, זה אקדח, זה רובה, זה טייזר, זה פלפל וזה - - -     

צביקה פוגל: יש מדרג שידוע? מוגדר?      

אבי ורסנו: כן, ואם הוא לא עובר הוא לא מוסמך

גונן: לכל דברים המבחנים מוגדרים

גונן:  הדבר הזה פה לא משמש כמבחן בכוונה, אנחנו רוצים שהשוטר יתמודד עם זה ולא ירגיש את הלחץ של מבחן, אלא ירגיש רק את הלחץ של קבלת ההחלטה

צביקה פוגל: ואם ראית שהוא מתקשה אתה עושה לו תרגול נוסף?      

גונן: אני עושה לו תרגול נוסף

גונן:  היתרון פה גם שבמסגרת התרחישים אני יכול להעלות למעשה את אותו תרחיש ובהתאם להתנהלות שלו לשנות את התגובה במסך

גונן:  אם הוא לא יהיה אסרטיבי מול האובייקט אני יכול לעשות שהאובייקט יעלה עליו, למעשה הוא יבצע פעולה אלימה לפני שהוא בכלל מסוגל

גונן:  אם הוא יהיה אסרטיבי אני יכול לבצע כניעה של האובייקט אל מול השוטר

גונן:  אם הוא לא עבד טקטי נכון אני אבחר לפתוח עליו באש, אם הוא עבד טקטי נכון אני בתור המאיים, אם השוטרים עומדים מולי טקטי נכון, אני אבחר שלא לפתוח באש, אני אעדיף להיכנע

גונן:       למעשה המדריך שיושב פה, בהתאם לפעולות של השוטר קובע את מציאות התרחיש

גונן:  למעט בירי, אם הוא ירה ולא פגע אני לא יכול להשפיע על זה

גונן:  אם הוא ירה ופגע אני לא יכול להשפיע על זה, התוצאה תהיה ברורה על המסך וממנה ננתח את הפעולות

צביקה פוגל: מערכת יחסי הגומלין הזאת שבין שוטר במשטרת ישראל לבין אזרח שמספק שירות זה משהו שעובד?      

תימור הייב: היא עובדת בצורה מעולה, אנחנו לוקחים מהם רק את הניסיון המקצועי שלהם והשילוב עם הסמכויות הכרחי וביחד זה עובד בצורה מעולה

תימור הייב:  זו הזדמנות לתת ליושב ראש להתנסות

צביקה פוגל: עוד פעם להתנסות? עזוב אותי

צביקה פוגל:  היום אכלתי אותה עם חוסר האסרטיביות פעם אחת

צביקה פוגל:  קותי, בוא, שיהיה לי משהו נגדך

גונן: אני נותן את הרקע, בסוף גם תתקבל פה קריאה בקשר לאירוע, אתה שוטר שמוזנק לאירוע אלמ"ב

גונן:       (עורכים הדמיה)

גונן: אמר המתרגל שהיה פה איום מיידי, עכשיו יש לנו ויכוח לגבי האיום המיידי

גונן:  האדם הזה מאיים, הוא פונה אליך גם

גונן:  שימו לב, זו סיטואציה ששוטר בקלות יכול למצוא את עצמו בתוכה, האם האיום הוא מיידי או לא, יש פה תחום אפור

גונן:       בחרת לירות, נניח ואני מסכים שהאיום היה מיידי וההחלטה שלך הייתה נכונה, במצב כזה הירי שלך חייב להיות ירי מדויק לראשו של האדם על מנת לנטרל את האיום, אחרת האיום לא נוטרל

גונן:  תפגע לו במרכז המסה יקרה מה שקרה פה

גונן:  אם אני פוגע לאדם במרכז מסה הוא עדיין יכול לשחרר כדור, מה שהוא עשה

גונן:  אתה פגעת לו במרכז מסה, אני יכול לראות את הפגיעות האלה על המסך, הבן אדם שחרר כדור לראש של המאוימת

קריאה: ההחלטה על הנטרול הייתה –      

גונן: היא החלטה שאני יכול לקבל

תימור הייב: בשביל זה יש את הסגל גם שנמצא כאן בשביל קודם כל לגעת בהאם יש לך סמכות כניסה בכלל לבית, כניסה לחצרים, לאחר מכן אנחנו מגיעים לשימוש בנשק, האם יכולת להוציא בכלל צוות למו"מ, להקפיא את המצב, האם אתה מכיר את יכולות הירי שלך, אם אתה לא בטוח בירי אז אולי לנהל משא ומתן

גונן: מה קורה במטווחים שאני מתרגל? במטווח שאני מתרגל הבן אדם ירה, עכשיו יורדים לפריקה, נגמר התרגיל, אני לא יכול לתרגל את השלב הבא שהוא שלב חשוב בפני עצמו

גונן:  יש פעולות מצילות חיים בסוף תקרית

גונן:  רגע, הבחור שירית בו עדיין חי, נכון? מה עם טיפול רפואי? יש פה תינוק, רווחה

יקותיאל צפרי: בגלל זה יריתי

יקותיאל צפרי:  אמרתי, אני רואה את ה - - -     

גונן: אם היית מצליח להוציא אותה בחיים זה לקחת אותה עכשיו לתחנה למתן עדות

גונן:  אם שניהם בחיים אני יכול להעלות אותם לאותה ניידת? ברור שלא, אני צריך להפריד ביניהם

גונן:  יש פה הרבה דברים שהשוטר צריך להתעסק איתם בסוף תקרית, מה שאני לא יכול לעשות איתו במטווח אם אני עושה את התרגיל הזה

גונן:  גם אם אני מצליח לדמות אותו מאוד יפה בעזרת מטרות וזה אני לא יכול לעשות את זה, אני לא יכול להגיע איתו לפעולות האלה בסוף תקרית

גונן:       והפעולות האלה הן פעולות מצילות חיים, זה מה שהסימולטור הזה ושיתוף הפעולה נותן לנו

גונן:  כל מה שאמרתי עכשיו, הרווחה וזה וזה, למדתי פה מהסגל כי אני מספיק זמן מתרגל איתם פה

גונן:  אני לא למדתי את זה בכיתה

גונן:  למדתי את זה פה מהסגל שלימדו אותי תוך כדי

גונן:  זה שיתוף הפעולה שבסוף מביא תוצאות

גונן:  אני מביא את השוטר להתמודד עם מצבי אמת לפני שהוא פוגש אותם בשטח

צביקה פוגל: תודה רבה

צביקה פוגל:  זה מרשים מאוד, תדעו לכם, זה היה ממש מרשים, יש פה יכולות מדהימות, אני מקווה שבאמת אנחנו יודעים למצות את זה

ניר ברקת: בשביל זה אנחנו עושים את החניכה בשטח

אבי ורסנו: זו עבודה מורכבת מאוד, ותמיד הולכים לקצוות, של הימ"מ, של החבלה

אבי ורסנו:  בסוף שוטר הסיור, זה הבלש, זה החוקר שנמצא בתחנה, זה הלב של משטרת ישראל והוא מאוד מורכב, המשמרת היא מאוד מורכבת

אבי ורסנו:  יש אתגר בזה ויש עניין בזה ואנחנו מנסים למצוא כל דרך אפשרית לשווק את זה החוצה, שאנשים טובים יבואו אלינו

אבי ורסנו:  זה הפער שלנו

אבי ורסנו:  אני אומר לך שהמשכורת היא חשובה, אבל היא לא העיקר

צביקה פוגל: אני אתן לכם דוגמה, אני חייתי בחיל מאוד רחוק

צביקה פוגל:  אני עפתי מקורס טיס, הלכתי לתותחנים בגלל סיבה אחת בלבד, יוצאים משם יותר טוב הביתה ויוצאים הרבה יותר מהר לקורס קצינים

צביקה פוגל:  אחרי קורס טיס שאתה נמצא שם ואתה יוצא פעם בארבעה שבועות לשבת קצרה, הדבר היחידי שמעניין אותך זה איך אני יוצא יותר טוב, דבר שני שמעניין אותך זה איך אני עושה קורס קצינים יותר מהר כדי להגיע לטקס הסיום שלהם, של אלה שנמצאים בקורס טיס כשאני כבר עם דרגה

צביקה פוגל:  אבל הבנו בחיל התותחנים שזה טוב לקבוצה מסוימת של ארבעה-חמישה מקורס טיס, מה עם כל האחרים?      

אבי ורסנו: היום תותחנים המיתוג שלו הוא אחר

צביקה פוגל: כי לקחנו לשם את רוכב שמים ואת הזיק ולקחנו לשם תותחים יותר אינטליגנטיים והפכנו את החיל לממוחשב ושיווקנו את זה

אבי ורסנו: נכון

צביקה פוגל: זה מה שצריך לעשות פה

אבי ורסנו: המשטרה היא טכנולוגית, בין הטובות בעולם

אבי ורסנו:  יש לה את האמצעים בין הטובים בעולם, וביקרנו במשטרות בעולם

צביקה פוגל: אף אחד לא רוצה להיות השוטר בקצה שהמפגין מקלל אותו, אף אחד לא רוצה, לא אני, לא אתה ולא השוטר שנמצא שם, אבל בסוף זה מה שיוצא

צביקה פוגל:  זו תהיה עבודה סיזיפית אבל אנחנו ננסה להתמקד בה

צביקה פוגל:  אני יודע כמה איתמר משקיע בתחום הזה, חבל לכם על הזמן

צביקה פוגל:  זה התחיל אצלו עם האמירות כשאף אחד לא הבין על מה הוא מדבר, על הגיבוי לשוטרים ועל המשכורות לשוטרים, כי יש דברים שצריך להגיע לפה בשביל ללמוד, אין מה לעשות

צביקה פוגל:       עכשיו אני אוכל לבוא ולומר על החלק הדיגיטלי, על הנושא הטכנולוגי, על היתרונות של הידע שרכש שוטר, זה יוסיף

צביקה פוגל:  אנחנו עוד מעט נדבר קצת בסיכום על מסלול ההכשרה והקידום של שוטר, קצין וכו'

צביקה פוגל:  אחד הדברים שבסוף החזיקו אותי בצבא זה היה הדבר הזה, הקידום והלימודים, ידעתי שאני לא תקוע

צביקה פוגל:           (בהמשך הסיור – ישיבת סיכום)     

צביקה פוגל: יש פה תכנית הכשרות לשעת חירום?      

נועם שקל: כן, לכל תיק מתיקי הליבה יש תיק חירום

נועם שקל:  זה היה לקח מהקורונה, מימשנו את זה על כל תיקי הליבה, כי ראינו באיזה שהוא שלב שאם אנחנו לא מפזרים את הקורסים, רואים שאנחנו לא מצליחים לייצר פה איזה שהיא למידה אחרת אז אנחנו לא מכשירים

נועם שקל:  הקורונה הייתה בית ספר למקום הזה

צביקה פוגל: לכולנו

נועם שקל: אז עשינו תיקי חירום בכל תיקי הליבה

נועם שקל:  אם אתה תשאל אנשים במדינת ישראל למה צריך להיות שוטר מוכשר? אין סוף, הוא צריך לדעת הכול, הוא צריך להיות חצי רופא, חצי בריאות הנפש, חצי פסיכולוג, הוא צריך לדעת סמכויות, הוא צריך לדעת מיליון דברים וכל אחד רוצה שהוא יידע את זה

נועם שקל:  הוא צריך להכיל את כל הקהילות, את כל הרב תרבותיות, את כל המנהגים

נועם שקל:  איפה יש זמן לזה?      אנחנו לקראת סיכום של הביקור

נועם שקל:  לפני שנתחיל בסיכום ניתן לכם לדבר כי זה החלק שלכם, לשאול, לדבר, מה שעולה על רוחכם

נועם שקל:  אני אגיד תודה לאבי ולכל הקצינים החמודים הילדים הטובים האלה שראיתם בדרך, זה מ"מים בהכשרות נגדים שאגב קיבלו כמעט מנדט, אנחנו אוהבים מרחב פעולה פה, הם קיבלו מנדט מאבי להראות לכם ולנהל את הביקור הזה

נועם שקל:  אז באמת תודה רבה מכל הצוות

נועם שקל:       נציג קודם כל את גורמי המשטרה, שתדעו מי פה

אלי דוד: אני ראש ענף מקצועות אג"מ, האחריות שלי זה על מקצועות השיטור, חבלה שראינו, בעלי חיים, שיטור ימי, תשעה מקצועות סך הכול

צביקה פוגל: שתי מילים על שיטור ימי

צביקה פוגל:  זה אחד הנושאים שאני מתעסק בו לאחרונה

אלי דוד: שיטור ימי

אלי דוד:  יש חמש יחידות ארציות כאשר יש עבודה כרגע להגדיל בעוד יחידה בגלל הטווח של המרחקים

אלי דוד:  בית ספר אחד, למעשה מגמה שעד לפני שנתיים וחצי הם היו שייכים למדור, לפני שנתיים וחצי הכפפנו אותם לאגף, אלינו להכשרת נגדים למקצועות אג"מ

אלי דוד:  שני מדריכים, קצין ומדריך, סדר גודל של 60 פלוס ימאים ארציים, הרוב נותנים מענה מתנדבים

אלי דוד:  גם בשיטור הימי יש מתנדבים שהם נותנים לנו הרבה סיוע בהיבט הזה

אלי דוד:       יש כרגע עבודה שנעשית באג"מ על העצמה של היחידה הזאת, הגדלה למעשה, עבודה גם על בסיס מודיעין, אז זו יחידת דסק ימי שתהיה בכל יחידה, זה כרגע עדיין בעבודה

אלי דוד:  אנחנו מפתחים בשיטור הימי ביחד עם בעלי החיים שיטור ימי שיעבדו בים

אלי דוד:  אנחנו בכלל עושים שילוב בין מספר מגמות, כמו חבלה יחד עם הכלבנים, יש לנו עכשיו כרגע ציין לייזר שביחד עם הכלב והחבלה עובדים ביחד על חומרי נפץ

צביקה פוגל: אני הולך מפה בעוד חצי שעה, מה אתה מצפה שאני אעשה בשבילכם?      

אלי דוד: לשיטור הימי?      

צביקה פוגל: בכלל

צביקה פוגל:  אתה קצין משטרה, אתה איש בכיר פה במערך ההדרכה, מה אתה רוצה שאני אעשה?      

אלי דוד: אחד הדברים שהיו על השולחן בשיטור הימי זה ספינה שהייתה מתוקננת לבית הספר, העלות של הספינה היא גבוהה, בממדים של משטרת ישראל היא לא גבוהה, שלושה מיליון שקל, אנחנו היום למעשה בהכשרה של השיטור הימי - - -     

צביקה פוגל: כמה זה שלושה מיליון מתוך תשעה מיליארד?      

מאיר ברלין: זה לא תשעה מיליארד, זה יותר

מאיר ברלין:  תשעה מיליארד זה רק התוספת

אלי דוד: אנחנו היום למעשה מכשירים את השוטרים שלנו, את השיטור הימי, אנחנו לוקחים כלים מהמערך המבצעי, אנחנו פוגעים למעשה ביחידות ויוצאים איתם לאימונים

צביקה פוגל: מה עוד היית רוצה שאני אעשה? מה אתה מרגיש שאני כחבר כנסת, יושב ראש ועדה לביטחון לאומי, יכול לעזור לך? שהיית רוצה שאני אעשה בשבילך מחר בבוקר?     

אלי דוד: זו שאלה אני אחשוב עליה תוך כדי

צביקה פוגל: יש לך עוד זמן, אני לא הולך בחצי השעה הקרובה, תהיה רגוע

ניר ברקת: אפשר לעזור לאלי?      

צביקה פוגל: בוודאי, אני רוצה שתעזור, אני אבקש מכל אחד מכם לומר לי את זה

ניר ברקת: בסוף יש לנו קושי רב לגייס אנשים, קושי רב מאוד

ניר ברקת:  אנשים לא מתלהבים להתגייס למשטרה

ניר ברקת:  כמו שאמרו לך, המשכורות זה חשוב, אבל זה לא העיקר

ניר ברקת:  אנחנו צריכים את העזרה שלך בלשווק את הארגון הזה כארגון חדש, ארגון מתקדם, ארגון אטרקטיבי לשרת בו, שם אנחנו צריכים את העזרה

צביקה פוגל: אמירה מעולה

צביקה פוגל:  איפה אתה מרגיש שנקודת החולשה שלך או נקודת התורפה שלך, או משהו שהיית רוצה לחזק אצלך בהדרכה?      

ניר ברקת: הלוואי שהייתי יכול להאריך את הקורסים ולהעשיר את השוטרים שלנו בעוד דברים, אבל זה לא מציאותי

ניר ברקת:  האתגר הגדול שלנו זה להכשיר את השוטרים שלנו בזמן קצר מאוד ולשלוח אותם לשטח

ניר ברקת:  יש לי 27 שבועות לקחת אזרח ולהפוך אותו לסופרמן

ניר ברקת:  זה אתגר גדול ואנחנו בינתיים עומדים בו יפה

יובל בן אבי: יובל, רמ"ח תכנון הדרכה

יובל בן אבי:  האגף הזה די חדש, צעיר, במונחים ארגוניים שעשה הרבה מאוד שינויים והרבה מאוד תמורות במשטרה מאז שהוקם, גם פנימיים, אבל גם בהשפעה שלו על הארגון

צביקה פוגל: מה עשית לפני שהגעת?      

יובל בן אבי: הייתי במחוז ירושלים, הייתי אחראי על מנהלת תכנון ירושלים, אג"ת, בכל מיני תפקידים

יובל בן אבי:  שאלת איפה האתגר הגדול שלנו, באמת זה כוח האדם, זה המשבר הכי משמעותי, משבר שנמצא עמוק עמוק בתוך תחנות המשטרה שלדעתי לאט לאט מקרב את הקווים האדומים של חלק מהיחידות ביכולת שלהם לפעול ולממש את האחריות

יובל בן אבי:      אני, כמו שאמרתי, מלווה הרבה מאוד שנים את החלק של הגיוסים וההכשרות, אני חושב שאנחנו נמצאים באחד מרגעי השפל של התהליך הזה, גם מבחינת כמות כוח האדם שמגיע, גם מבחינת האיכויות

יובל בן אבי:  אנחנו מקווים שנושא השכר ישפיע, יעשה איזה שהוא שינוי משמעותי, אבל כמו שאמרו פה, האירוע הוא כנראה לא רק שכר, זה משהו הרבה יותר עמוק, הרבה יותר רחב, זה משהו שהמדינה צריכה לקחת תוך אחריות לאומית

יובל בן אבי:  גם המשמר הלאומי וחיזוק מג"ב, אבל גם חיזוק תחנות המשטרה שנמצאות במצוקה מאוד מאוד משמעותית

יובל בן אבי:       אנחנו מבחינתנו בתוך ההדרכה עושים את כל התהליכים לסייע לארגון בכל תהליך של שינוי שיטת ההכשרה

יובל בן אבי:  החניכה שאנחנו עושים בשטח זה אירוע דרמטי, המשמעות שלה שיש לעומת המצב הקודם עוד 300 שוטרים בתחנות שנמצאים בשלב חניכה והם עובדים בשטח

יובל בן אבי:  אנחנו עושים הרבה מאוד תהליכים כאלה כדי לתרום להתעצמות של הארגון, אבל באמת האירוע המרכזי זה כוח האדם

צביקה פוגל: כל אחד שמגיע לתחנה וזוכה לחניכה החונך שלו הוא חונך קבוע?      

נועם שקל: תכלס יש חונך אחד שהוא החונך המוביל, אבל אם הוא בחופש קצת תמיד יש איזה שלד

אבי ורסנו: יש מישהו שהוא מוגדר כחונך מוביל, אבל אנחנו כמעט 17 שבועות בחניכה, זה משהו שהוא לא הגיוני שאותו אחד ילווה אותו, אבל יש מישהו שמתכלל את זה

אבי ורסנו:  אנחנו היום מכשירים את כל מי שמסיים קורס מתקדם להיות חונך והוא בעצם יכול להיכנס לפול הגדול הזה שנקרא חניכה

צביקה פוגל: ואז הוא גם מעביר חוות דעת על אותו חניך?      

נועם שקל: הוא גם יכול להגיד שהוא לא מתאים למשטרה

אבי ורסנו: אנחנו היום אחרי שנה באירוע הזה, התחלנו אותו בדיוק ביולי שנה שעברה, אנחנו כבר עשינו כמה וכמה ועדות שמי שהעלה את הבקשה לפיטורין זה השטח, מה שלא קרה מעולם, עם המצוקה שלהם

אבי ורסנו:  אז אנחנו בכיוון טוב, לא הכול מושלם, לא הכול ורוד, אחרת היה לנו משעמם, אבל סך הכול הכיוון הוא כיוון טוב

יובל בן אבי: אז חניכה זה מקצוע, אנחנו עובדים עכשיו כדי לבנות את הכלים, אנחנו רוצים להקים מגמת חניכה במכללה שתחזיק את זה

יובל בן אבי:  בסוף זו איזה שהיא התפתחות של הארגון שצריך לייצר שהוא לא תהליך טבעי לארגון שאמון על הכוח, גם למשוך את החלק של הפעלת הכוח לבניין הכוח ואת השילוב

יובל בן אבי:  יש כבר התקדמות מאוד משמעותית בעניין

יובל בן אבי:       אתם מבקרים כאן במכללה ומי שמגיע בחוץ אומר וואו, איזה מתקן מדהים וגדול וחדש ומתקדם, זה נכון שהוא מתקדם וחדש, אבל כשהקימו אותו בתכניות לפני 15 ו-20 שנה אז היה נראה שהוא מספיק ביכולות ובקיבולת

יובל בן אבי:  המשטרה גדלה בצורה משמעותית, מג"ב גדל, יהיה משמר לאומי, המתקן הזה קטן היום על הצרכים של משטרת ישראל

יובל בן אבי:  אני יודע שבכל שנה כשאנחנו בונים את תכנית ההדרכה יש לנו פער מובנה של בין שבע לעשר כיתות, בטח ביעד גיוס של 3,000 איש שאנחנו למעשה נכפיל את הכשרות היסוד מ-20 לכיוון של 45 הכשרות, המתקן הזה יהיה מאוד מאתגר ביכולת שלו להחזיק את הדבר הזה

יובל בן אבי:       אם משהו שהיינו רוצים לעשות זה לקדם את מה שהיה בתכנית המקורית, לקדם את שלב א'1, להרחיב את המתקנים פה, עוד כיתות לימוד, לינה, מתקני אימונים, אז זה אחד האתגרים שלנו

צביקה פוגל: ומדריכים

יובל בן אבי: המדריכים, אנחנו מושכים אותם מהשטח

יובל בן אבי:  צריך לזכור שכשהארגון נמצא במשבר כוח אדם אנחנו מרגישים אותו גם ביכולת של השטח לשלוח חניכים להכשרות, הרבה יותר קשה להוציא אותם, וגם סגנים ומדריכים קשה לנו להביא

יובל בן אבי:  וכשאנחנו מדברים על איכויות כוח האדם וכשאנחנו רוצים לגייס בכמויות לפעמים אנחנו מתפשרים גם על האיכות, והאיכות הזאת בסוף יש לה השפעה גם מתמשכת קדימה

יובל בן אבי:  בעוד חמש שנים, כשנרצה לראות קצינים ופיקוד בכיר יהיה לנו אירוע מאתגר נוסף

יובל בן אבי:  אנחנו גם סוג של שומרי הסף של הארגון, גם מבחינת האיכויות וגם מבחינת התהליך עצמו, אבל זה האתגר הגדול

אבי ורסנו: אנחנו הבאנו אותך היום למשמרת סיור בתחנת משטרה, בסוף זה הליבה, זו משטרת ישראל, זה העיקר

אבי ורסנו:  יש פה עוד יחידות, גם אצלנו בתוך ההכשרה, גם החבלה, גם בית הספר לעיקוב, יחידות מאוד טובות, מאוד מיוחדות, מובילות, אבל בסוף בסוף כשהאזרח מתקשר 100 עונה לו המוקדנית ומגיע אליו הסייר ומטפל בו החוקר, נקודה, ושם צריך לתת את כל הלחץ ואת כל העוצמה ואת כל הקשב ואת כל הכסף ואת כל היחס והכול

אבי ורסנו:       אני מגיע הביתה עם המדים שלי ויוצא עם המדים שלי, כל השכונה יודעת שאני שוטר כבר הרבה זמן, יש שוטרים שמתביישים להגיע עם מדים היום בגלל כל מה שקורה, בגלל השיימינג הזה שנוצר

אבי ורסנו:  יש משפחות שהילדים כשאבא היה בהפגנה ועשו לו שיימינג, הם לא הולכים לבית ספר בגלל זה

אבי ורסנו:  הכלי הזה של השיימינג זה כלי משחית, בטח לשוטרים שבסך הכול עושים את העבודה שלהם

אבי ורסנו:  אתה יכול לאהוב את זה, אתה יכול לא לאהוב את זה

צביקה פוגל: גם ללא שוטרים, תאמין לי, אני אומר לך את זה מתוך ניסיון

אבי ורסנו: חבר כנסת החליט להיות נבחר ציבור, אבל שוטר זו העבודה שלו והוא הלך למשימה הזאת כי אתה שלחת אותו

אבי ורסנו:  צריך לתת לו את כל המעטפת שהוא יידע שכשהוא יוצא למשימה, אחרי שלימדנו אותו ותרגלנו אותו ואמרנו לו מה מותר ומה אסור, ואנחנו יודעים כשעושים טעויות גם להעניש, גם ברמה הארגונית וגם ברמה של מח"ש, אבל כשאנחנו שולחים מישהו למשימה אנחנו צריכים לתת לו את כל הגיבוי המלא

אבי ורסנו:  וזה חלק מהעניין הזה שחסר, כששאלת מה חסר זה זה

אבי ורסנו:       ואמרנו את זה כבר כמה פעמים, המשטרה הזאת היא משטרה מתקדמת, ראית את האמצעים שיש לנו, ראינו משטרות בעולם, אנחנו לא נופלים מהם אפילו לא בקצת, והשדרוג הזה או התפיסה הזאת של משטרה מאתגרת, מתקדמת, זה השיווק הכי גדול שמבחינתנו צריך לעשות

אבי ורסנו:  גם מבחינת אתגר אני לא מכיר תפקיד שהוא כל כך מגוון כמו שוטר במשטרה

אבי ורסנו:  להיות סייר, ראית את הקצוות, פעם אחת אתה יכול להגיע להעביר זקנה את הכביש ופעם אתה מגיע למתבצר עם נשק, לאירוע אלמ"ב ותינוק צועק ברקע

אבי ורסנו:  זה אירועי אמת, זה לא סרטונים

נועם שקל: אני אגיד משהו, אחרי זה אני אגיד גם דברים אחרים, אבל משהו ספציפי לשאלה שלך

נועם שקל:  משטרת ישראל נדרשת לאורך השנים להיכנס לוואקום אחרי ואקום כי משרדי ממשלה אחרים מושכים את ידיהם

נועם שקל:  אני רק אתן דוגמה, התמודדות עם אנשים שהם מתמודדי נפש

נועם שקל:  בסופו של דבר מתקשרת אמא ואומרת: הבן שלי הופך את הבית, כי אין לה למי להתקשר

נועם שקל:  היא מתקשרת 100 כי אין לה מוקד רפואי במדינת ישראל להתקשר אליו, אין כוח תגובה לאנשים כאלה שהם לא משטרה

נועם שקל:       מגיע שוטר עם טייזר במקרה הטוב או רק עם אקדח במקרה הרע

נועם שקל:  סיטואציה כזאת של מתמודד נפש שרץ לשוטר עם קצין תיגמר בזה שהשוטר יירה במקרה הטוב או ייפצע או ייהרג במקרה הרע, ואלה שתי סיטואציות לא טובות, כי גם אם הוא ירה הוא הרג מישהו שאנחנו לא אמורים להרוג אותו

נועם שקל:  ואם הוא לא ירה ונפצע אז יש לנו שוטר שחס וחלילה לא יודע מה, וזה בגלל שאף משרד ממשלתי אחר לא מטפל

נועם שקל:  האמא המסכנה שהתקשרה אלינו היא גמורה, היא מתקשרת כי אין לה ברירה

נועם שקל:       זה דבר אחד ואני יכול לתת עוד הרבה דוגמאות

נועם שקל:  אם אני רוצה לדבר על הקמות רעש או הפרעות מנוחה, שזה דבר שיש אחריות לרשויות מקומיות

נועם שקל:  נכון, זה גם תפקיד של המשטרה כי יש חוק אחת, שתיים, שלוש, אבל יש גופים אחרים שיכולים לטפל

נועם שקל:  אתם צריכים בהינתן המצב שבמדינת ישראל זאת הסיטואציה גופים אחרים שיש להם אחריות וגם סמכות, תממשו אותה

נועם שקל:  תעשו

נועם שקל:  חסימת חניה פרטית חונה עדיין במשטרת ישראל

נועם שקל:  כל מיני דברים שהם משימות מעסיקות את אותו סייר שלא מגיע עכשיו לאירוע יותר חשוב

נועם שקל:       יש גופים ויש רשויות שאמורות להיות הגוף המגיב

נועם שקל:  זה משהו שאם אתם יכולים לצמצם במשימות שלצורך העניין – אני יודע שאג"מ גם מתעסק עם זה ולא תמיד בהצלחה, אבל לפעמים כן, בטח ברשויות היותר חזקות, אבל זה מורכב

נועם שקל:       אני לא יודע כמה זה קשור אליכם העולם של תהליכי הרכש, בעולם משרדי הממשלה, החשב הכללי, אבל יש תקנות חדשות שרצו להוציא, העניין הזה של תהליכי רכש עד סכומים מסוימים שייך למקום של לפני בערך עשור, עשור וחצי, הסכומים האלה כבר לא רלוונטיים ואז אתה מוצא את עצמך שעל כל שטות אתה רץ לעשות מכרז ותהליכי מכרז במדינת ישראל אלה תהליכים מאוד ארוכים

נועם שקל:  אם אתה צריך משהו אד-הוק שאתה לא צריך עכשיו בשבילו משהו ארוך טווח, צריך שיהיה – פטור ממכרז זה גם לא דבר טוב, אני לא אוהב שמוציאים פטור ממכרז, אני לא חושב שזה נכון כל הזמן ועדות הפטור האלה, אבל הלחץ על ועדות הפטור נוצר כי תהליכי הרכש פחות מאפשרים

נועם שקל:  אני חושב שתקנות החשכ"ל שהיו אמורות להתפרסם, אני לא יודע אם הן פורסמו או לא, שמגדילות קצת את מרחב הפעולה של הגופים צריכות להיות מאושרות ובטח לגוף כזה כמו משטרה

נועם שקל:       אלה שני הנושאים שאני חושב שאם אתם רוצים לתת כתף למשטרה, אני חושב שזה יעזור לה מאוד

נועם שקל:  עכשיו אפשר לפתוח את זה לשיח

צביקה פוגל: עוד מישהו רוצה לומר משהו? חושב שכדאי שנשמע?      

שבתי גרברצ'יק: אני לא רוצה להגיד משהו, כי כל הנקודות פה הועלו על השולחן, אבל בסוף מה שהזכיר אבי, כששוטר חוזר הביתה בלי מדים זה דבר הכי גרוע שיכול להיות לנו

שבתי גרברצ'יק:  אני זוכר את הימים הראשונים שלי במשטרה לפני עשר שנים, כשהגעתי למשרד, ואני רואה שהשוטר שאיתי בחדר מוריד את החולצה כשהוא מסיים את יום העבודה, אמרתי לו: מיכאל, מה זה? הוא אומר: מה אני צריך, שישגעו אותי באוטובוס כשאני נוסע הביתה? אני רוצה להגיע הביתה בשלום

שבתי גרברצ'יק:       משהו לא הובן לי באותו רגע, אבל מהר מאוד הבנתי שיש לנו איזה שהיא בעיה בתוך הארגון, שהיא לא שלנו, אלא איך האוכלוסייה רואה אותנו

שבתי גרברצ'יק:  כי אם השוטר צריך להוריד את החולצה ולא מרגיש את השליחות שלו בגלל השיימינג שהוא מקבל, בגלל היחס שהציבור הרחב נותן לו, אנחנו פה בבעיה מערכתית שבסוף משליכה על כל המדינה כולה ביחס שלנו וזה לא נעים

שבתי גרברצ'יק:  לא נעים להיות שוטר, להיות מאוים, לא נעים שיום אחד קמתי עם 250 הודעות נאצה שחלקן קוראות להרוג אותי ואני הופך להיות מאוים

שבתי גרברצ'יק:  אני דובר, ועל דבר שאפילו לא עשיתי, מילא הייתי עושה, זה גם משהו, אבל לא עשיתי ולא הייתי באותו מקום בכלל, הייתי 300 קילומטר משם מהמקום, וזה לא פשוט

שבתי גרברצ'יק:       אני חושב שאחד התפקידים של נבחרי ציבור זה לדאוג שהאקלים הציבורי גם בתוך הכנסת יהיה כזה שגם אם הוא לא מסכים במאת האחוזים עם מה שהמשטרה עושה, ומותר למתוח עלינו ביקורת ואפילו זה רצוי, שהביקורת תהיה ביקורת בונה ולא ביקורת מתריסה

שבתי גרברצ'יק:  לא פעם ולא פעמיים בדיונים ובוועדות אחרות ובמליאה עולים בשביל להרביץ, פשוט עולים בשביל להרביץ, והכי קל להרביץ לשוטר שלא יכול לענות שבסוף למחרת בבוקר הוא צריך להתייצב למשמרת או אפילו באותו רגע שחבר הכנסת עומד למעלה על הבימה ומכה אותו ללא רחם הוא לא מגיב, הוא לא יכול להגיב, הוא בניידת שלו עכשיו צריך להציל מישהו שקורא לו

שבתי גרברצ'יק:       אני חושב שאם יש משימה, צביקה, שאתה יכול ובטוח שאתה יכול, זה להסביר לחברי הכנסת ביקורת כן, אבל לא ללכת על הראש של השוטר בסוף

שבתי גרברצ'יק:  בוא נתווכח עניינית ואז המעמד של השוטר יעלה

שבתי גרברצ'יק:  כמו שהוא אמר, בסוף זה לא רק עניין של כסף, כסף תופס אחוזים מאוד גבוהים במשבר כשהיחס רע

שבתי גרברצ'יק:  כשהיחס לא טוב, יש לך שליחות אז הכסף זז הצדה וכל אחד רוצה להרוויח יותר

שבתי גרברצ'יק:  אני חושב שזו נקודה חשובה למגויסים

צביקה פוגל: עוד מישהו פה?      

כורש ברנור: למשטרת ישראל יש אתגרים ביטחוניים, פליליים, מורכבים מאוד

כורש ברנור:  אני חושב שכאחד שמכיר גופי אכיפה אחרים בעולם אין גוף אכיפה בעולם או משטרה בעולם שהיא מתמודדת עם אתגרים של משטרת ישראל

כורש ברנור:  משטרות אחרות בעולם מתמודדות עם הציר המרכזי של פשיעה, המשטרה היא ייחודית פה

כורש ברנור:  אז אני יכול לדבר על האתגרים הפליליים, אני יכול לדבר על האתגרים הביטחוניים והפערים, אבל בסוף כולנו יודעים שהערובה להצלחה זה המשאב האנושי בכל ארגון

כורש ברנור:  שוטרים טובים, שוטרים איכותיים, קצינים טובים, קצינים איכותיים, הם אלה שיממשו את היעד של הארגון ובנקודת הזמן הזאת אנחנו נמצאים במשבר

כורש ברנור:  משבר שהוא הופך להיות אתגר מספר אחת של משטרת ישראל

כורש ברנור:  משבר שמאיים על חוסנו ועל האפשרות של הארגון להתמודד עם היעדים המאוד מורכבים שלו, שהופכים אגב ונהיים יותר ויותר מורכבים 

כורש ברנור:      דיברו כאן, הארגון של משטרת ישראל תמיד יהיה בפרונט, תמיד, יש כאלה שמשווים את משטרת ישראל לחדר מיון של החברה הישראלית, שהכול מתנקז אליה, כל הפערים והתחלואים והשסעים והמתחים וכו', המשטרה היא לא גוף טיפולי, היא לא גוף שיקומי, הוא קולט ומתערב בפערים שיש במערכות אחרות, זה המשטרה

כורש ברנור:  לטוב ולרע זה תמיד יהיה חדר המיון, חלק אומרים שק חבטות וכו', אבל פה כרגע אנחנו נמצאים בצומת זמן שלא סתם משטרת ישראל בדירוג האחרון, היא הגיעה למקום 100 בדירוג 100 החברות

כורש ברנור:  לפני ארבע-חמש שנים היינו במקום 50

כורש ברנור:       אני לא משווה לחברות הייטק וכאלה, אני משווה לגופים ציבוריים אחרים שהיינו במקום יותר גבוה, מוסדות שמקבילים אלינו, היום אנחנו סוגרים את הרשימה, במקום 100

כורש ברנור:  אזרח שרוצה להתגייס למשטרה ורואה את זה, איזה מוטיבציה יש לו? בחור צעיר

כורש ברנור:  צריך פה להתעשת ולעשות התאמות, גם בסולמות שכר, גם התאמות במוטיבציה ותגמולים, גם בבנייה של כוח אדם לטווח ארוך

כורש ברנור:  מה שלא נעשה היום אנחנו נזרע את זה בעוד שלוש ובעוד חמש שנים

כורש ברנור:  לכן זה האתגר הכי חשוב שלנו

כורש ברנור:  אפשר לדבר בהרחבה על פליליים, ביטחוניים, אבל זה לדעתי מטריד מאוד וזה מדאיג אותי

צביקה פוגל: אני אתחיל עם משפט שאני אומר אותו בסוף כי חשוב לי שתשמעו אותו פעמיים

צביקה פוגל:  הביקור שלי פה הוא הביקור הראשון שאני נותן במשטרה למשהו מסוים, זאת אומרת הלכתי לעשות ביקור פרוטקשן אז הצטרף אליי מירון, חוקר, אבל כביקור זה הביקור הראשון כי חשבתי שנכון להתחיל מהמקום שיש בו בניין כוח, כי במערכת כל כך גדולה כמו משטרת ישראל לכם יש משמעות רבה

צביקה פוגל:       אני אומר לכם שאני יוצא מפה, בזכותכם, עם הרבה מאוד גאווה

צביקה פוגל:  אני אביא אותה לידי ביטוי איפה שצריך, אני מקבל את ההערה שנאמרה פה, כי אני חושב שזה מגיע לכם, אבל אני רוצה שתזכרו במגוון ההערות שהערתם פה על נושא כוח האדם, אם אתם לא תדברו יפה על הבית אף אחד לא ידבר יפה על הבית

צביקה פוגל:  מה שאני שמעתי פה זה לא מה שאני שומע בדרך כלל במקומות אחרים שאני נמצא

צביקה פוגל:  אני אומר לכם שבחלק מן המקומות אנחנו, לובשי המדים הכחולים, אנחנו אשמים בזה שיש אלינו פחות הערכה

צביקה פוגל:  אנחנו חייבים להאמין במה שאנחנו עושים

צביקה פוגל:       מה שראיתי פה, מה שפגשתי פה, המעט שפגשתי פה, זה אנשים חדורי אמונה במה שהם עושים

צביקה פוגל:  לא רק חדורי אמונה, גם חדורי גאווה במה שהם עושים

צביקה פוגל:  זאת הרוח שצריכה לצאת בכל משטרת ישראל

צביקה פוגל:  אני גם אעביר את זה למפכ"ל ולסמפכ"ל ולמי שצריך, כי אני חושב שזה הדבר הנכון

צביקה פוגל:  לפני שאנחנו נעזור לכם בואו תעזרו לעצמכם בתוך המשטרה

צביקה פוגל:       אני מציין את זה כי אני אומר לכם שאני יוצא מפה בגאווה מרובה על זה שיש פה ארגון לומד, ארגון מלמד, ארגון שערני ללקחים ולתחקירים ולכל הדברים החשובים באמת

צביקה פוגל:  ארגון שגם יודע לבוא ולתת מענה מעכשיו לעכשיו לכל מיני דברים שונים

צביקה פוגל:       אני מקבל את מה שכורש אמר, אתם עוסקים היום במשימה בלתי אפשרית

צביקה פוגל:  אין לכם סיכוי להצליח, אני אומר לכם, אין לכם סיכוי, לא במשאבי כוח האדם הקיימים היום, לא בגמול שאתם מקבלים, לא בהכרה הציבורית, בטח לא אל מול כל המשימות שאתם עומדים מולן

צביקה פוגל:  אני לא רואה את עצמי, ואני חושב שהייתי קצין בסדר וחייל טוב בצבא ההגנה לישראל, אני לא רואה את עצמי עוסק במגוון העיסוקים שעוסק אצלכם סייר, אין סיכוי בחיים, מסכסוך שכנים דרך הפגנה, דרך מתאבד או כל דבר אחר

צביקה פוגל:  אני גדלתי בעולם שבו לכל אחד יש תפקיד, בתוך התותח היה לנו תפקידים, מספר אחת לא עשה מה שעושה מספר שתיים, מספר שתיים לא עשה מה שעשה מספר שלוש

צביקה פוגל:  היינו שישה אנשי צוות, לכל אחד היה תפקיד, היום אתם עושים את כל התפקידים

צביקה פוגל:  אז יכול להיות שזה חלק ממרכיבי התפקיד וממרכיבי ההכשרה, אבל זה עולם בלתי אפשרי

צביקה פוגל:       אני בהרגשה שאתם עושים עבודה נהדרת כדי כן לתת לאותו שוטר את הכלים להכין את זה, אבל אנחנו צריכים לגייס אנשים טובים

צביקה פוגל:  כדי לעשות את המשימה הזאת צריכים אנשים טובים, אין לי ספק בכך

צביקה פוגל:  אני מקווה שאנחנו לא מתפשרים על איכות כוח האדם

צביקה פוגל:  אחד הדברים שאני אנסה להוביל מתוך מה ששמעתי פה זה את כל הנושא של מסלול ביטוי לגיוס ולהמשך שירות

צביקה פוגל:  איך אנחנו גורמים לאנשים כן לרצות להישאר במערכת כי בשנה וחצי האחרונות עזבו אותנו 1,800 איש

צביקה פוגל:  זה מספר ענק

צביקה פוגל:       אני חוויתי את זה לפני 30 שנה בצה"ל, אולי אפילו קצת יותר מ-30 שנה, שבמכה אחת 5,000 נגדים וקצינים ברמת מ"פ עזבו את הצבא

צביקה פוגל:  אני אומר לכם, זה היה שברון אדיר, כל הידע הלך ושכבת הפיקוד שאמורה להתפתח הלכה הביתה

צביקה פוגל:  אתה פתאום מצאת את עצמך עושה שני תפקידים, אני הייתי מ"פ וקצין ניהול אש של אותה יחידה, זאת אומרת שבזמן מלחמה לא הייתי עם היחידה שלי כי הייתי קצין ניהול האש של הגדוד

צביקה פוגל:  אתם מבינים את האבסורד, זה בלתי אפשרי

צביקה פוגל:  מי שהיה מפקד הגדוד היה הולך להיות מפקד סיוע חטיבה ומי שפיקד על הגדוד היה הסמג"ד

צביקה פוגל:  הדברים היו מעוותים בגלל הדבר הזה, בגלל חוסר בכוח אדם ואנחנו לא רוצים להגיע למקום הזה למרות שאני חושב שאנחנו כבר נמצאים פה באיזה שהוא מקום

צביקה פוגל:       אני אעזור לכם בתחום הזה

צביקה פוגל:  אני אשב על זה עם השר על כל דבר שאפשר, כדי לראות באמת איך אנחנו עושים את זה

צביקה פוגל:  אני יודע מהרבה שיחות שלי איתו, ואני כמעט כל יום משוחח איתו, שזה עומד בראש מעייניו, רק צריך להביא לו את הפתרונות

צביקה פוגל:  אני אנסה לתת לו חלק מהם מהעולם שאני מכיר, ואם לכם יש רעיונות או הצעות מספר הטלפון שלי ידוע אצלכם, תשתמשו בזה

צביקה פוגל:  זה לא חריגה מסמכות וזה לא עקיפה של שום דבר, להתקשר אליי ולהגיד לי: צביקה, עלה לי רעיון זה לא עקיפת סמכות ולא שום דבר, יש לכם אישור להרים אליי טלפון

צביקה פוגל:  אף אחד לא יכעס עליכם, מי שיכעס עליכם לא מבין עניין

צביקה פוגל:  הרי אני לא מקדם אתכם

צביקה פוגל:  אז תעשו את זה, תנצלו את זה

צביקה פוגל:      אחד הדברים שאני ראיתי פה, ואני ממליץ לכם לחזק אותו, כי אני מרגיש שהוא יכול לעזור מאוד, זה המרכזיות של המכללה בחיי התחנות

צביקה פוגל:  תשפיעו על התחנות

צביקה פוגל:  אני אומר לכם, אני עבדתי מול שש תחנות, קרית שמונה, ירדן, ראש פינה, קצרין, טבריה, עפולה בית שאן, שש תחנות עבדתי מולן כמפקד יחידת חילוץ גולן

צביקה פוגל:  הן קרועות

צביקה פוגל:  אני אומר לכם, אין להם זמן להפיק לקחים

צביקה פוגל:  אני יודע מה אומרים ומה אתם משתדלים לעשות, אין להם זמן בגלל ריבוי המשימות

צביקה פוגל:       לכן כשאמרתם לי שיש פה את הבחור הזה שמסתובב עם המערכת הזאת שאני לא השתמשתי בה נכון, לא הייתי מספיק אסרטיבי, שהוא מסתובב בין התחנות זה מעולה, זה מסוג הדברים שאתם צריכים להרבות בהם, אין מישהו אחר שיעשה את זה

צביקה פוגל:  אני יושב, תאמינו לי, מירון הוא חבר טוב שלי וחלק מהקצינים האחרים במחוז צפון שגם קודמו לתפקידים, אבי דניאלי וכל האחרים, היו איתי כשהייתי ראש המועצה בטובא זנגרייה, זה שעכשיו הוא קצין אג"מ במחוז צפון, רן, הוא גם היה מפקד תחנת ירדן, אני מכיר את כולם ואני אומר לכם, אין זמן להפיק לקחים, אין זמן לעצור רגע ולראות הלאה

צביקה פוגל:  הם שקועים בתוך העולם שלהם

צביקה פוגל:       אם אתם תצליחו כמכללה להשפיע על זה – למה אני אומר לכם את זה? כי אני מכיר את זה גם מתוך הצבא

צביקה פוגל:  בצבא ברגע שבו מפקדי קורס הקצינים, שלי, אני הייתי מפקד קורס קצינים בחיל התותחנים, יצאנו החוצה והלכנו בתקופות מסוימות לראות את הקצינים בשטח איך הם מתפקדים אני יודע כמה זה עזר למג"דים ולמ"פים בשטח שאנחנו חונכים את הקצינים הצעירים

צביקה פוגל:  אז אני לא יודע להגיד לכם איך לעשות את זה כי אתם מבינים בזה יותר ממני, אבל תעשו את זה, זה יעזור לתחנות לעשות את העבודה שלהם, להבנתי זה ייתן להם תמיכה לא רק מקצועית, גם נפשית

צביקה פוגל:  כשמישהו בא אליהם מבית הספר או מהמכללה ואומר לו: תשמע, באתי לראות פה היום איך החבר'ה עובדים, אני אעביר לך אחרי זה חוות דעת או כל דבר אחר, זה יעזור לו לבצע את תפקידו יותר טוב

צביקה פוגל:  ככה אני רואה את זה

צביקה פוגל:      דיברנו במהלך הביקור פה על הסיוע שאני יכול לעזור לכם בענייני חקיקה, בעיקר בהינתן הפיתוחים הטכנולוגיים הקיימים היום

צביקה פוגל:  חבריי הצעירים, אני חושב שאני הכי מבוגר פה, תנצלו את זה

צביקה פוגל:  יש לכם כלי

צביקה פוגל:  אתם רוצים משהו לחוקק, אתם רוצים משהו להניע, אתם רוצים תהליך שיקרה, אני הכתובת

צביקה פוגל:  תשתמשו בי

צביקה פוגל:  אז אם יש דברים כאלה, במיוחד בהתאמה לטכנולוגיה או כל דבר אחר, זה יהיה נהדר

צביקה פוגל:      אני קיבלתי את ההערה, גם שלו וגם שלך, על נושא הרכש והגדלת יכולות המתקן

צביקה פוגל:  אני אראה איך אנחנו יכולים לסייע בזה

צביקה פוגל:  אני אשב על זה שוב עם השר

צביקה פוגל:  השר רוצה לגייס בתקופה הקרובה, בשנה, שנה וחצי הקרובות, הרבה מאוד אנשים, משהו בסדר גודל שאם אני זוכר נכון, כמעט 5,000 איש, 3,225 ועוד 1,800

מאיר ברלין: 1,700

צביקה פוגל: 1,700, כמעט 5,000 איש

צביקה פוגל:  כדי לקלוט 5,000 איש בתהליך כזה ולהכשיר אותם אני חושב שאתם צריכים גם להגדיל קצת את היכולות

צביקה פוגל:  אני אדבר איתו על זה ואתם רק תצטרכו להגדיר מה צריך כדי שהוא יבין שיש לו את היכולת להכשיר אותם

צביקה פוגל:  כי בסוף הוא יביא את האפשרויות ואנחנו לא נצליח לגייס אותם כי אי אפשר להכשיר אותם אז מה עשינו בזה

צביקה פוגל:  תתכוננו לזה, תציגו את מה שצריך

אלי דוד: זה טוב הגיוס, אבל אנחנו צריכים למנוע את העזיבה

אלי דוד:  אחד הדברים שצריכים לפתות, אם כבר אתה אומר רעיונות, אם אנחנו מהדור של הפנסיה התקציבית שכבר עברה, צריך אולי לעשות לגורמי ביטחון, ביניהם גורמי משטרה, איזה שהוא מסלול אחר מהפנסיה הצוברת כי זה מה שהיום מוציא את הדור הצעיר חזרה לשוק האזרחי, אין להם למה להישאר

אלי דוד:  הם באים לפה עם המשכורת, אין להם פנסיה, יש להם פנסיה צוברת כמו לכל האזרחים כרגע, זה משהו שכן צריך - - -     

צביקה פוגל: אני בספק עד כמה זה יכול – אני רושם את זה לעצמי, אבל אני חושב שבמסלול הפיתוי יש עוד כמה דברים

אלי דוד: זה אחד מהדברים

אלי דוד:  זה יכול להיות שעות נוספות, זה יכול להיות הרבה דברים

אבי ורסנו: עוד דוגמה

אבי ורסנו:  איך יכול להיות שעבודה מועדפת זה מתדלק בתחנת דלק ולא משטרה?      

צביקה פוגל: הערה נהדרת

אלי דוד: בסוף צריך למנוע את העזיבה ואז ה-5,000 שאנחנו נגייס יגדילו את המערך

מאיר ברלין: זה 5,000 נטו גם, כי במהלך השנתיים האלה יעזבו אנשים

מאיר ברלין:  בשנה שעברה עזבו 1,800 שוטרים

צביקה פוגל: נכון

צביקה פוגל:  ההערה שלך נכונה, זה לא זבנג וגמרנו, אבל אנחנו צריכים לראות שאנחנו לא תוקעים לעצמנו מקלות בגלגלים כשאנחנו מצליחים להביא אנשים, יש לנו תקציב, רק אנחנו לא מסוגלים להכשיר אותם, אז מה עשינו בזה? לכן התמונה צריכה להיות תמונה מלאה

צביקה פוגל:       אני אומר לכם, כמעט משפט הסיום שלי, יש פה על מי לסמוך

צביקה פוגל:  אני מצטער, אבל זאת התחושה שנתתם לי

צביקה פוגל:  אם זו טעות תגידו לי

צביקה פוגל:  זאת התחושה שאני יוצא מפה, שיש על מי לסמוך

צביקה פוגל:  אז אם יש על מה לסמוך אז בואו –      דיברתי על הנושא של החקיקה

צביקה פוגל:  משפט לפני אחרון באמת

צביקה פוגל:  תראו, אני רק חצי שנה בפוליטיקה, לפני זה לא עסקתי בזה, ניסיתי בצעירותי לפני 20 שנה כשהשתחררתי להיות ראש העיר בבאר שבע, מהר מאוד הבנתי שאני לא מתאים לתחום העיסוקים המסוים הזה

צביקה פוגל:  התמודדתי מול יעקב טרנר והובסתי על ידו, אבל זה החלק הפחות חשוב, החלק היותר חשוב זה שלקח לי זמן להבין, כי כשאתה חי בצבא אתה חי בתוך בועה, אתה לא באמת מבין מה קורה, כשיצאתי החוצה וצברתי ניסיון, ובמיוחד בחצי השנה האחרונה, אני אומר לכם, חבריי הצעירים, אתם ההבדל בין חברה תקינה לכאוס

צביקה פוגל:  אתם, לובשי המדים, אין בלעדיכם, אין

צביקה פוגל:       מי שבונה עלינו, על הפוליטיקאים שנמצאים שם, שמעתם כבר את הביטויים, עזבו, אתם המעוז האחרון, אתם הדבר שעוצר את המדינה הזאת כרגע מלהגיע למחוזות שהם לא צריכים להיות

צביקה פוגל:  אתם זוכרים, השאלות הראשונות ששאלתי אתכם במהלך הסיור היו איך אתם מכירים את השוטר לתת שירות

צביקה פוגל:  זאת המומחיות שלכם, אתם חייבים להחדיר באנשים את העובדה שהם המעוז האחרון בין התפרקותה של החברה לכאוס

צביקה פוגל:  לצערי הרב אנחנו מדינה שמובילה את עצמה נכון לרגע זה לשם

צביקה פוגל:      אני לא מדבר כפוליטיקאי, אני מדבר כמנהיג ציבור, לא כנבחר ציבור, ראיתי את זה בכל המקומות

צביקה פוגל:  אני חילצתי במהלך 13 השנים האלה משהו בסדר גודל, אני לא רוצה להגזים, אבל 2,000 איש

צביקה פוגל:  אני אגזים עכשיו ברשותכם, 1,900 מהם פורעי חוק שעשו דברים לא חוקיים, קפצו מהמקום הלא נכון, נכנסו למסלול הלא נכון, דחפו ידיים למקום הלא נכון, עשו הכול בניגוד למה שכתוב בשלטים במסלולי הטיול שלהם, זה המאפיין של החברה שלנו היום, לצערי הרב

צביקה פוגל:  אז מעבר לעובדה שאני כאיש ציבור מחויב לזה אתם הכלי שלי לעצור חלק מהדברים האלה

צביקה פוגל:  תבינו איזה אחריות עצומה יש עליכם

צביקה פוגל:       אני חוזר חזרה למשפט שאיתו פתחתי, נתתם לי כזאת גאווה, תחושה כל כך טובה שיש על מי לסמוך, אל תאכזבו

נועם שקל: קודם כל תודה רבה, יש פה אכן צוות חזק מאוד שיודע לעמוד במשימות, גם אם הן באות מהר ובמסות

נועם שקל:  לעניין הגיוס, שאני מקווה שיגיע, אנחנו ערוכים עם תכניות מגרה כמעט לכל מספר, בטח למספרים שדיברתם עליהם

נועם שקל:  אנחנו מבינים שיש לזה מחיר, אנחנו יודעים מה המחיר של זה וזה מחיר שצריך להבין שהוא יהיה מחיר רב שנתי

נועם שקל:  אם אני מרדד הכשרות מתקדמות, אני אעשה אותן אחר כך ואחר כך ואחר כך, אבל אנחנו יותר מוכנים לזה ממה שהיינו מוכנים לזה בעבר כשהיה את גל הגיוס הקודם, נגיד ב-2018-2017, אנחנו הרבה יותר מוכנים לזה היום הודות לצוות שנמצא פה

נועם שקל:  אז אנחנו לגמרי שם ויאללה, שיבואו

נועם שקל:  זה אחת

נועם שקל:       שתיים, אנחנו מקווים שאתם גם תהיו שליחים שלנו בכל מקום שתלכו

נועם שקל:  אני בצניעות קטנה אתן שיעור קטן על משטרה, שיעור שאני נוהג להגיד אותו לכולם כשמדברים על התעצמות משטרה

נועם שקל:  יש במשטרת ישראל כדי לפשט אותה שלושה פסים

נועם שקל:  יש את פס היצרנים, היצרנים זה כולם, סייר, בלש, פקחן, פקחן נוער, מג"בניק, סייר תנועה, ערמות של אנשים שהם יצרנים, הם מייצרים עבודה

נועם שקל:  בפס הייצור עומד רק תחום אחד, חוקר, זה פס הייצור של המשטרה

נועם שקל:  המשטרה זה יחידה חוקרת, פס הייצור שלה זה חקירות, יש תיקי חקירה, היצרנים, ככל שהם יגדלו הם ייצרו יותר על הפס

נועם שקל:  ויש את הפס השלישי בסוף שזה הגשת כתב אישום אבל נשים אותו רגע בצד

נועם שקל:       אם הפסים לא גדלים בהתאמה זה לא משנה כמה יצרנים תביא הפס לא יודע לקבל יותר ממה שהוא יודע לקבל

נועם שקל:  זו הערה שלי כללית לגבי כל דבר שהוא משטרה, זה קשור לתחנת משטרה, זה קשור לימ"ר וזה קשור להכול, אתה לא תדע להגדיל את הפסים בהתאמה אתה תביא מיליון יצרנים, לא יהיה מי שיחקור, זה יהיה - - -     

צביקה פוגל: חוקר מוכשר מלכתחילה להיות חוקר?      

נועם שקל: כן

כורש ברנור: במשטרה יש פה שלושה תפקידי ליבה, בהתחלת הדרך יש לנו לשכת הגיוס, חוקר, רל"ש וסייר

נועם שקל: זה משהו שאנחנו גדלנו איתו לאורך החיים, תמיד איזנו בין הפסים בכל תפקיד שעשינו כדי שהיחידה שלנו תהיה הכי אפקטיבית שאפשר

נועם שקל:       אנחנו באמת מודים לכם, מודים לצוות שארגן את הביקור ואנחנו פה לכל דבר ועניין

נועם שקל:  תודה רבה לכם

צביקה פוגל: תודה רבה